Crush | Vaahaka ކްރަޝް – Vaahaka\n8k 211 3\tAugust 11, 2021\nރުޅި އަރަން ބޭނުމެވެ. ފޫހި ވާން ވެސް ބޭނުމެވެ. ބަދަލު ހިފަން ބޭނުމެވެ. އެއްފަހަރު ނަމަވެސް މޫނު ކުނިކޮށްލަން ބޭނުމެވެ. އަހަރެން ހިތަށް އަރައެވެ. އޭނާއަށް ހަމަ އަހަރެން ގަޔާވާ ކަން ނުވިސްނެނީ ހެއްޔެވެ. ނޭނގި ނުހުންނާނެއެވެ.\nކްރަޝް އޭ މިގޮވަނީ ކީއްވެ ހެއްޔެވެ. އެއީ ތިމާގެ ހިތުގައި ހާއްސަ އިހްސާސް ތަކެއް އެމީހަކަށް އުފެދޭއިރު އެމީހެއްގެ ހިތުގައި ތިމާއާއި މެދު އެކަހަލަ ހަގީގީ އިހްސާސްތަކެއް ނެތީމައެވެ. ނޫނެކެވެ. އަހަރެންގެ ހަނދާން ކޮއްޓެއް ނޫނެވެ. އަހަރެން މި ދައްކަނީ ތޯތޯ ވާހަކަތަކެއް ނޫނެވެ. މިއީ އަހަރެންގެ ހިތުގެ ހާލަތެވެ.\nއެއީ އުމުރުން އަށް އަހަރުގައެވެ. އަހަރެންގެ ޅަހިތުގައި އެމީހާއަށް ޓަކައި އެކުވެރި ކަމުގެ އާ ވިންދެއް ޖަހަން ފެށިއެވެ. އެއީ އަހަރެންގެ ވަރަށް ގާތް އެކުވެރިއެކެވެ. ފިރިހެން ކުއްޖެކޭ މީހަކު ބުނެފިއްޔާ ފުރަތަމަ ވެސް ބޮލަށް އަންނާނީ އޭނާއެވެ.\nއޭނާގެ ރީތި ކަމާއިމެދު ވިސްނެން ފެށީ ތަންކޮޅެއް ބޮޑުވި ފަހުންނެވެ. ދިހަ ވަރަކަށް އަހަރު ވުމުންނެވެ. އޭރު އަހަރެންގެ އެކުވެރިންގެ މެދުގައި އިޝްޤީ ލޯތްބޭ މިކިޔާ ކުޅިގަނޑު ފަށައިފިއެވެ. އަހަރެން ހަނދާން އެބަހުއްޓެވެ. އޭނަ އަހަރެން ދެކެ ދުވަހަކު ވެސް ރުޅިއެއް ނާދެއެވެ. ރުޅި އަރައިފައި ހުންނައިރުވެސް ހަތަރު ކަޅި ބައްދަލު ވެއްޖެނަމަ އޭނާ ހިނިތުން ވެލާނެއެވެ.\nޖެއްސުންކޮށް މަޖާ ކުރާއިރު ވެސް އޭނާ އަހަންނަށް ބަލަމުންދާ ނަޒަރު އަހަރެން ހަނދާން ނެތޭނީ ކިހިނަކުން ހެއްޔެވެ. ޓެގް ކުޅޭއިރު ފަހަތުން ދުވާގޮތް ހިތަށް އައުމުން އަހަންނަށް މިހާރު ވެސް ހެވެއެވެ. އެ ސަމާސާ ތަކުގެ ސަބަބުން އެކުވެރިން އަޅުވައި ކިޔަން ފަށައިދާނެއެވެ.\nތަންކޮޅެއް ބޮޑުވުމުން އަހަރެން އެހެން ކުއްޖަކަށް އާނ ބަސް ބުނީމެވެ. ނަމަވެސް އޭނާ ވަނީ އަބަދުވެސް އަހަރެންގެ ހިތުގައެވެ. ރައްޓެހިވެގެން އުޅޭ ކުއްޖާ އަށް ވުރެ ބޮޑަށް އޭނާއާއި މެދު ވިސްނެއެވެ. އެއީ އަހަރެންގެ ސެކަންޑް ޗޮއިސްއެވެ. އެހެން ހުރިހާ ކްރަޝްތައް ބަދަލުވަމުންދިޔަ ނަމަވެސް މިކުއްޖާގެ ނަން އަހަރެންގެ ހިތަކުން ނުދެއެވެ. ނުވެސް ދާނެއެވެ.\nއަހަރެން އެންމެ ހާސްވީ އެކުވެރިންތައް މި މީހާ ދެކެ ލައިކް ވޭތޯ އަހަންފެށުމުންނެވެ. އަހަރެން އަވަސްއަވަހަށް ދޮގު ހެދީމެވެ. އެހެން މީހަކަށް އަންގާކަށް ބޭނުމެއް ނޫނެވެ. އެއީ އަހަރެންގެ ހިތުގައި ވާ އެއްޗެކެވެ.\nއެކުގައި އުޅޭ ބައެއް ކުދިން އޭނާއަށް ހިތްކިޔަން ފެށުމުން އަހަރެންގެ ބޮލަށް އުނދަގޫ ވެއެވެ. ޖަހައި ބޯ ފަޅައިލާނަމޭ ވެސް ހިތަށް އަރައެވެ. ނަމަވެސް އަހަރެން ރައްދު ކޮށްލަނީ ފޭކް ހިނިތުންވުމެކެވެ. އެތައް ފަހަރަކު ހިތަށް އަރައެވެ. އެތައް އަންހެން ކުދިންނެއް ދަނީ އޭނާއަށް ކަޅި އަޅަމުންނެވެ. އެހެންވީމާ އަހަރެން އޭނާގެ މަތިން ހަނދާން ނައްތައިލާންވީ ނޫންހެއްޔެވެ.\nކުޑަކޮށް މަސައްކަތް ކޮށްލެވުނު ތަނާ ވެސް އެކުވެރިޔަކު އައިސް ބުންޏެވެ. އޭނާ އަހަރެން ދެކެ ލޯބި ވާއިރު އަހަރެންގެ ހިތަށް އެކައްޗެއް ވެސް ނާރަނީހެއްޔެވެ. ނާރަނީ ކީއެއް ނޫނެވެ. އަހަރެންގެ ގާތް އެކުވެރިން އިން ފެށިގެން ގާތް ތިމާގެ މީހުން ވެސް އޭނާގެ ލޯބި ހޯދަން މަސައްކަތް ކުރާއިރު އަހަރެން ބޭނުންނުވަނީއެވެ. 'ޕީސް' އަށް ޓަކައެވެ.\nއަހަރެން ފުންކޮށް ވިސްނައިލީމެވެ. އަހަރެން އެހެން ފިރިހެން ކުދިންނާއިއެކު އުޅޭ އިރު އޭނާ އަޅައި އެބަ ލާ ހެއްޔެވެ. ރުޅިއެއް ނާދެއެވެ. އެއްވެސް ތަފާތެއް ވެސް ފާހަގައެއް ނުކުރެވެއެވެ.\nއަހަރެން ޝާޔާ ކައިރީގައި ބުނެލީމެވެ. އަހަރެން ލައިކް ވެއެވެ. އިތުރު އެއްޗެކޭ ނުބުނަމެވެ. ޝާޔާ ގޮސް މިވާހަކަ ބުނީ އެހެން ކުއްޖެއްގެ ކައިރީގައެވެ. އެގޮތަށް ތުންތުން މަތިން ގޮސް އޭނާއާއި އަޅައިގަނެގެން އުޅޭ ދެތިން ކުއްޖަކަށް މި ވާހަކަ ފޯރިއެވެ.\nނަތީޖާ އަކަށް ވީ އެމީހުން އަހަންނާއި ގުޅުން ކަނޑައިލުމެވެ. ވާހަކަ ވެސް ދައްކަނީ ވަރަށް ފާޑަކަށެވެ. ހިތް ވަރަށް ނުބައި ކަން ވެސް އަހަންނަށް އެނގެއެވެ. އަހަރެންގެ އިހްސާސްތައް ހިއްސާކުރީ 'ބެސްޓީ' އާއިއެވެ. މިކަމުގެ ސަބަބުން އަހަރެންގެ ހިތަށް އުނދަގޫވާ ވާހަކަ ބުނީމެވެ. އޭނާގެ މަތިން ހަނދާން ނައްތައިލާންވީ ކަންނޭނގެ އެވެ. ނުފެންނަ ކަމަށް ހަދައި ދެލޮލަށް އިނގިލި ޖަހައިގެން ހުންނަންވީއެވެ. ބެސްޓީ އަބަދު ވެސް ބުނެއެވެ. "ތި ކިޔާ ވާހަކަތަކުގައި އުޅޭ ނިކީ ބްރޭންޑަން ދޫކޮށެއް ނުލައެއް ނޫންހެއްޔެވެ."\nއަހަރެން ބޯޖަހައިލީމެވެ. އެބުނި އެތީގެ މާނަ އަހަންނަށް ފުންކޮށް އެނގެއެވެ. އިތުރު އެއްޗެކޭ ބުނަން ހިތަށް ނޭރީ އެހެން ވެއެވެ. އަހަންނަށް އޭރު އެނގެއެވެ. އޭނާގެ ހިތް އެތަނުން އަންހެން ކުއްޖަކަށް މަޑުމަޑުން ލެބެމުން ދާ ކަމެވެ. އަހަރެންގެ ހިތުގައި އެއްވެސް ބުރަކަމެއް ނެތެވެ. ނަމަވެސް އެ އަންހެން ކުއްޖާގެ ރައްޓެހިން އަހަންނަށް ބަލަނީ ކުއްވެރިޔަކަށް ބަލާ ހެންނެވެ. އަހަރެން ކޮން ކުށެއް ކޮށްގެން ހެއްޔެވެ؟ މީހެއް ދެކެ 'ލައިކް' ވުމަކީ ކުށެއް ހެއްޔެވެ.\nއަހަރެންގެ ބޮލަށް ވަންނަމުން ދިޔަ ވަސްވާސް ތައް ހަގީގަތަކަށް ވެއްޖެއެވެ. ހަގީގަތަކީ އޭނާ ވެސް އެ އަންހެން ކުއްޖާ ދެކެ ލައިކްވާ ކަމެވެ. އަހަރެން ކައިރީގައި ބުނީ އަހަރެންގެ އެކުވެރިޔެކެވެ. އަހަންނަށް ހީވީ ބޮލަށް ގާގަނޑެއް ވެއްޓުނު ހެންނެވެ. ވަރަށް އުނދަގުލުން ކަރުނަތައް ހިފަހައްޓައިލީމެވެ. އަވަހަށް އެ ހަބަރު ބެސްޓީ އަށް ދީފައި ފޯނު ކަނޑައިލީމެވެ.\nއަހަރެން ހުރީ ގޭގައެއް ނޫނެވެ. ގެއަށް އާދެވުމާއިއެކު އަހަރެންނަށް ބޭއިޙްތިޔާރުގައި ރޮވެން ފެށުނެވެ. ރޯކަށް ބޭނުމެއް ނޫނެވެ. އެއީ ބޭނުން ކަމެއް ނޫނެވެ. އަހަރެންނަކީ ވަރަށް ހިތްބަލި ކުއްޖެއް ކަމުން ރޮވުނީ ކަންނޭނގެއެވެ. އަހަރެން މިވާހަކަ ހިއްސާކުރީ ޝާޔާއާއިއެވެ. ޝާޔާ ގަބޫލެއް ނުކުރިއެވެ. އިތުރު ކުއްޖަކާ ކުރުމުން އެކުއްޖާ ވެސް ގަބޫލެއް ނުކުރިއެވެ.\nބެސްޓީ އާއި ވާހަކަ ދައްކައިލެވުމުން ހިތަށް ފިނިކަން ލިބުނެވެ. އަހަރެން އޭނާ ކައިރީގައި ބުނީމެވެ. އަހަރެން ބަދަލު ހިފާނަމެވެ. މި ބުނެވުނީ ކީކޭ ކަމެއް ވެސް ނޭނގެ އެވެ. ނަމަވެސް އަހަރެން ދޭތެރެއަކަށް ނުވަންނާނަމެވެ. އެމީހަކު ލޯބިވާ މީހަކާއި އެކީގައި އުޅުމުގެ ހައްގު އޮންނާނެ ނޫންހެއްޔެވެ. އަހަރެންގެ އިހްސާސްތައް ދެނެގަނެގެން ބެސްޓީ އިތުރު ކުއްޖަކާއި އަޅުވައި ކިޔަން ވެސް ފެށިއެވެ.\nއަހަރެން ވެސް އެގޮތް ކަމުދިޔައެވެ. ނަމަވެސް ކިތަންމެ މޮޅު ރީތި ފިރިހެން ކުދިންނެއް ތިއްބެއް ކަމަކު އެއީ އޭނާ އަކަށް ނުވެއެވެ. އަހަންނަށް ހަމަ އޭނާ ކަމުދަނީއެވެ. އެހެން މީހުންގެ ރީތި ކަން އަހަންނަށް އަހަންނަށް ނުފެނެނީ ކަންނޭނގެ އެވެ. އެއީ އަހަރެން ބަލާކަށް ވެސް ބޭނުމެއް ނޫނެވެ.\nއަހަރެން ދެން ވިސްނީ އޭނާ އަށް ހަދަންވީ ގޮތަކާއި މެދުގައެވެ. ހަމަ ޔަގީނުން ވެސް އެކުވެރިކަމެއް ދެން މި ހިތެއްގައެއް ނޯންނާނެއެވެ. ޑޫއާ ލިޕާގެ 'ނިއު ރޫލްސް' އަޑު އެހިން ހެއްޔެވެ. ދެން އަހަރެން އަމަލު ކުރަންވީ ނިއު ރޫލްސް އަށެވެ. ރޫލް ނަމްބަރ ތިނެކެވެ. އޭނާގެ އެކުވެރިޔަކަށް ނުވާށެވެ!\nއަހަރެން އަޒުމު ކަނޑައެޅީމެވެ. އޭނާއަކަށް ބަލައެއް ނުލާނަމެވެ. ހީވެސް ނުލާނަމެވެ. ނަމަވެސް އޭނާ ފެނުމުން އަހަންނަށް ވަނީ އެހެންގޮތެކެވެ. ހަތަރުކަޅި ހަމަވުމުން ހިނިތުންވެވެނީ އަމިއްލަ ބާރަކުންނެއް ނޫނެވެ. އަހަރެންގެ ނިއު ރޫލްސް ހަނދާން ނެތެއެވެ. އެކުގައި ހުންނަން ބޭނުންވެއެވެ. އަހަރެން ހަނދާން ވާ އަވަހަކަށް ދުރަށް ދެވޭތޯ ބަލަމެވެ. އަހަރެން އަމިއްލަ ނަފުސަށް ވިސްނައިދެމެވެ. "ނޫން ނިކީ.. ނިއު ރޫލްސް ހަނދާން ނެތުނީ ހެއްޔެވެ؟ އަހަރެންގެ އެއްވެސް ޕްލޭނެއް ވޯކް ނުކުރަނީ ކީއްވެހެއްޔެވެ؟ އަހަރެން ސަތޭކަ ކަންތަކާއި ވިސްނަމެވެ. އެތަނުން ނުވަދިހަ ނުވަ ތޯޓްސް ވަނީ އޭނާ އާއި އެކުގައެވެ.\nއަހަރެން މަސައްކަތް ކޮށްފީމެވެ. އިންސާނަކަށް ކުރެވޭ ވަރަށެވެ. ހަނދާން ނައްތައެއް ނުލެވުނެވެ. އަބަދުވެސް ސިކުނޑީގައި ގޮވަނީ އެކައްޗެކެވެ. ލޫޒަރ އަކީ އަހަންނެވެ. އަހަންނަށް ކޮން ކަމެއް ހެއްޔެވެ. ކްރަޝް އަކަސް ބްރަޝް އަކަސް ލައިކް އެއް ދެނެއް ނުވެވޭނެއެވެ. ނަމަވެސް އޭނާގެ ނަން އަހަރެންގެ ހިތުން އެއްކޮށް ފޮހެވިގެނެއް ނުދާނެއެވެ. ފޮހެވޭނެ ފަދަ ފޮހޭ ރަބަރެއް މި ދުނިޔެއަކު ނެތެވެ. އަހަންނަކީ އަދި ޓީން ކުއްޖެކެވެ. ސްކޫލް ކުއްޖެކެވެ. ކުރިއަށް އޮތް ތާގައި އަހަރެންގެ ހިތުން އޭނާ ނެރެ އެއްލައިލާނަމެވެ.\n**ދިސް އިޒް ދި ޓްރުތް.. އީވެސް އިފް މި ވާހަކަ ލިޔުމުން ރުޅިއައި ކުދިންގެ ކައިރިން ވަރަށް ބޮޑަށް މައާފަށް އެދެން.. މީ އަޅުގަނޑު ހަދަހަދައިގެން ލިޔުނު ވާހަކައެއް ނޫން. މި ވާހަކައިގެ ކޮންމެ އަކުރެއްވެސް އެއީ ހަމަ ހަގީގަތް.. އަޅުގަނޑުގެ ހިތުގައި އުފެދެމުން އައި އިހްސާސްތައް.. އެ ފީލިންގްސް ހިތުން ނެރެން ވެގެން ވާހަކައެއްގެ ސިފައިގައި ގެނައީ.. ސޮރީ ފޯރ ދަ ވަން ހޫ ގެޓް ހަރޓް**\nHeung-min levo max August 11, 2021\nހާދަ ސޭޑް އޭ ދޯ ނިކީގެ ލައިފް😭\nބައި ދަ ވޭ ވާހަކަ ހަމަ ވަރަށް އޮބި✌🤩\nލައްކަ ދުވަސް ކޮއްފަ ވާހަކަ އެއް ލިއީމަ ހަމަ ވވވވ ހެޕީ ވެއްޖެ🙂🙂🙂\nއައި އެމް ޔުއާރ ބިގެސްޓް ފޭން މެކްސް...\nޔޫ އަރ މައި އިންސްޕިރޭސަން🤩🤩 ލަވް ދިސް ސްޓޯރީ🙂🙂\nMay allah heal your wounds in ur heart\nAnn August 11, 2021\n101 Sabrina carpenter August 12, 2021\nމަގޭވެސް ލައިފް މީ..ދެން މިތާ ކިޔާނީކީނޫން\nHeung-min levo max August 12, 2021\nޔައިޝް August 11, 2021\nވަރަށް ސަޅި ވާހަކައެއް. ތެންކިޔުފޯ ސެއަރިންޔުއާ ސްޓޯރީ😍\nHehe you are welcomy!!😁\n101 Sabrina carpenter August 11, 2021\nވާވް...😍😍..ވާހަކަ އިސް އޮބިނެސް ޓު ދަ މެކްސް..\nއެކްމް ސޭޑް ޓޫ..😭😭\nއެކްމް ސީރިއަސްލީ ޓެލްމީ ނިކީ..ޑޫ ޔޫ ސްޓިލް ލައިކް ބްރޭންޑަން؟؟؟\nNot anymor.... and gracias sooo much... 😀😁❤❤❤\nAs you cutieiie nikki\nIt happens to my life too..😭🥺\nBut now I'm recovered and fine🙂🙂🙂\nThose days i was also in kinda depression. Hope you can find outaeraser that will erase your past😭😭🥺\nAwww hope you are fine now dear...\nއެކަމަކު ވާހަކަ ވާހަކައަކަށް ނުވޭ\nThanks for your opinion😁😁\nއޮޕީނިއަން ކަނޑައަޅާއިރު ލޮލުން ބަލައިގެންނު ކަނޑައަޅަން ޖެހޭނީ..ލޯ ހުންނަނީ ބަލާކަންނު..ދެން ވާހަކަ އަކީ ކޮއްޗެއްކަން ކަނޑައަޅަން މާ މޮޅު މީހަކަށް ވިއްޔާ އަންނަންވީނު އަހަރެމެންނަށް ދިވެހި ކިޔަވައިދެން\nHeung-min levo max August 13, 2021\nއޭރުން ސުކޫލް ޓީޗަރުގެ ބޫނުން ކެނޑުނީނު😁\nއޭނަ ކިވައިދޭން އައިމާ އަހަރެމެން އޯލެވެލް އިން އޭ ޕްލަސް ގެންނާނަން ދޯ ސެބޫރީނަޓޫ😂😂🤣\nLevo hama coool...😂😂\nޔޫން ހާދަ ހަބަރެއް ނުވަމޭ ދޯ މިހާ☺\nހިނގާ ކައުޅޮ ހިފާން ދާން🤪\nKobaaa thr akin\nއޭނަ ނޭނގެ ވީތަނުއް ވެސް މިހާ ހަބަރެއް ވެސް ނުވޭ\n101 Sabrina carpenter August 17, 2021\nކޮން އަކިންްްްންން އެއް؟\nނޭނގޭ..ބެސްޓީއާއެކު މުޅި ރަށުގަ ސައިކަލު ދުއްވަނީނު\nތެދެއް އޭނަ ބެސްޓީ އާއި އެއްކޮއް މުޅި ރަށް ކުޑަ ކުރަނީ ދޯ 🤣🤣\nYun Jiaan7August 18, 2021\nޔޫ އަލައް ޔޯކޮއް ވާހަކަ ދައްކީމަ🤣🤣🤣\nއެންޑް ނިކީ ގެ ޑިފެންޑަރ އައް ވީމަ👏👏\nHahaha chloe hama best 😂😂😅😅😅 sooo lucky toooo have yaaaa\nHeung-min levo max August 14, 2021\nނިކީގެ ޑިފެންސް ހަމަ ވވވވ ވަރުގަދަ އެނގޭ😆😘\nހާއްސަ ކޮއް ކްލޮއީ އެކުރާ ބުރަ މަސައްކަތައް👏👏👏👏👏👏\nސޯ ކިއުޓީ،ޔޫ ޑޯންޓް ނީޑް ޓު ކްރައި .... ވީއަރ އޯލްވޭސް ވިތް ޔޫ🤩🤩😍🥰\nކްލޯ ބުނި ނިކީ ބުންޏޭ މަށޭ ނިކީ ސީންޒޯން ކުރަނީ.... އަޅެ އެއީ ތެދެއްތަ.... ނިކީ ދޯ މައް ސީންޒޯން ކުރަނީ.. މިހާ މަގުމަތިން ފެނުނަސް ބަހެއްވެސް ނުބުނާނެ😭😭😁😁\nމިސޮރު ކޮން ބުންޏޭ ބުންޏޭ އެކޭތަ މި ކިޔަނީ؟؟؟\nއައިމް އަ ބޯއި ކުއްޖެކޭ...\nފޮރޮމް ޓުޑޭ އޯން އޯންވާރޑްސް އައިވިލް ކޯލް ޔޫ ބޯއީ😁🤣🤣😅😆\nXooru August 16, 2021\nނޭ August 12, 2021\nދިސް އިޒް ދަ ބެސްޓް ސްޓޯރީ......\nRrYn August 12, 2021\nވަރަށް ސަޅި ވާހަކއެއް އިނގޭ އޭން 💖\n….. August 12, 2021\nވާވް….މައި ސިޓުއޭޝަން އާ ވަރަށް ވައްތަރު އިޓްސް ގުޑް ދެޓް ޔޫ ރޯޓް އިޓް އޭސް އަ ސްޓޯރީ♥👏🏻👏🏻✊🏻✊🏻\nmagnummm August 13, 2021\nDear it seems like u've gone thru alot. Sad stry ekam ann mihaaru ok kann ngenunyma ufaa vejje alhamdhulliah. Don be sad ngey insha allah u'll getaright one sooon ❤😘\nThankyouu sooo much...😁😀😊 sooo sweet of you luvoooo\nmagnummm August 16, 2021\nލައްބަ ޔުން 😊\nMae mail mahsala eh jehigen hangouts login nuvevey 😢😣😦😦\nއަޅޭ އެކަމް މި ސައިޓްގައި ޕްރައިވެޓްކޮށް މެސެޖްކުރެވެއެއްނު؟ ޔުންޖީ މެސެޖްއެއް ކޮށްލަބަ އޭރުން ކޮށްލާނަން. މީހަކު ކުރީމަ ނޫނީ މެސެޖް ނުކުރެވޭ. ޑޯންނޯ ވައި\nYun ah vez kuryma kureveny..\nDunnooo why 😦😦\nއަޅެ ޔުންގެ އީމެއިލް މައްސަލަ ޖެހުނިތަ\nއައިގެ މެއިލް ވެސް މައްސަލަ ޖެހުނި\nއެހެންވެ މިހާރު މެއިލް ނުކުރަނި\nYun Jiaan7August 22, 2021\nYun mail ok\nXooru August 14, 2021\nމަގޭ ލައިފާވެސް ވަރަށް ވައްތަރު\nހޯޕް ޔޫވިލް އަންޑަ ސްޓޭންޑް\nKeekey understand vaanvyy\nދޮގު ހަދާ މީހުން އެނގިއްޖެއެންނު\n101 Sabrina carpenter August 19, 2021\nއެއީ ޒޫރު އާ ދިމާއައް ބުނަން އުޅުނު އެއްޗެއް..\nMashaka vahthareh noon...\nMa mii thi vahtharu lovesick eh noon vihyaa...\nNikki hates lovesick dizzy dramatic boys..\nDhogehthow ahaabe key..\nEyna beynun vanii fuck kuran biteh noon...\nShe wantsafrndly guy to protect her..\nSorry for the fword...😄😄😄😄😄\n101 Sabrina carpenter August 18, 2021\nއޭ މިތަނުގަ ދެން ތި ދެން ކޮންވާހަކައެއް ޒޫރު ކައިރީގައި ތި ކިޔަނީ؟؟؟\nއޯކޭ ވާނޭ ހާޓް ވިޔަސް 💝💝\nދެން ޒޫރު ވެސް އުޅޭ ގޮތެއްދޯ🥰🥰🥰🙈\nއޭތިހެން ނުކިޔާ މަހާޓް އެޓޭކެއް ޖެހިދާނެ\nއެހެން ވޫމަ މަ ނޯން ދޯ ހޮސްޕިޓަލަށް ދާން ޖުހޭނޫ އިނބަ ދޯ🤣🤣\nއެކަމަކު ވެސް ވާ ދޯ🤦♂🤦♂\nމިމީހުން ތިބެނީ އިސްގީ ލޯބި ޖެހިފަހެން ހީވަނީ ވިހޭއިރުވެސް🙈🙊🙉\nXooru August 15, 2021\nޅޭ އިބައަނެއްކާ ނުކިޔައްޔޭ އެއްވެސް މީހެކޮ ކައިރީ\nSeriously.... so not easy brw..\nShe is mine..mine!!\nGo find other girls who are younger than you....\nލެވޯ..މޭސަންގެ ވާހަކަވެސް އެކަކައްވެސް ނުކިޔައިދޭތި\nއާންންންން ނުކިޔާން އެއްވެސް މީހެއް ކައިރީ..\nޖެސިކާ ވާހަކަ ވެސް ނުކިޔައްޔެ ކްލޯ!!\nޖެސިކާ ނަން ބަދަލު ކޮއްފިން ސްކައިލަރ އައް\nAjaibekey enmen nikki aa thi olhenooo...😂😂😂😂😂😂😂\nMae eh nudeynan...\nއެންމެން ކީއްވެތަ ނީކީ އާ އުޅެނީ އެއީ އަހަރެމެން ޔުން ބްރޯ މީހެކޭ\nޔާ ދެޓްސް ޓުރޫ..\nނިކީ ޓެލް ހިމް ޓު ގޯ އެން ފައިންޑް އަ ގާރލް ހޫ އިސް ޔަންގާ ދެން ހިމް😁\nAaan keykeraan bodu meehaka ulhenvy 😂😂😂\nNoalhen dhohaakovez dhww yunnnnyyy dummyyy\n101 Sabrina carpenter August 16, 2021\nވަޓްސް ދެޓް ސަޕޯސްޑް ޓު މީން؟؟؟\nArn boney lol...\nYun bday giftekah beynun ehcheh boneyla\nAwwww hug you!!!!\nWait.... this is too soon..😅😅😅\nHahaha keep it for laterrr.... on vebilaa q in... secret eh bonaamey\nKondhuvahakun tha alhe😁\nAadhe isdhu ahh birthday faahaga kuraan with us dho chloe an nikki an me\nHeung-min levo max August 18, 2021\nA warm happy birthday to you Yun brw🍰🍰🍰\nAwwww thank you soo much bro 😄😄\nEyy levo bala yun pfp..\nMae gf aai mirashu 200 firihenun ulhey thii mamiulhenii boa govaa huvaa...\nIyye vex eyna athuga alhaafa oiyy ethi mirashhu firihenun thakehh katuvaalaigen ulheyy.. 😡🤬\nސޭމް ތިންގް ގޮއިން އޯން ވިތް މީ!!!\nހިނގާ ހައިމީ ދެމީހުން ދެން ގޮވާން އަޑޮ ހުރި ކޮޅަކަށް ދޯ🤣😭😭😭\nޔެސް ހިނގާ..ނޯ ހިތްވަރު އެލުވާނުލާ މަސައްކަތް ކުރާނީ\nހެއި ހައިމީ މޭސަން ވެސް ދޯ!!\nމޭސަން ގެ ނަން މަތިން ހަދާން ނެތުނީ އޭ!\nއަނެއްކާ ހައިމީ ހާރޓް އެޓޭކެއް ޖެލިދާނެ ދޯ މޭސްން ނުގެން ދަންޏާ🤣🤣😂😂\nއާން..އޭރުން ލޯބިވާ ވާހަކަ ބުނެވުމުގެ ކުރިން މަރުވިއްޔާ؟؟؟\nLevo and sabrinut ah saabas hama..😂😂😂👏👏👏👏🎆🎆🎆\nއެ ކީއްވެ؟އެ ކީއްވެ؟؟\nKobaa thr cutie\nThi dhemii hunge couple pics haadha reehcheyy dhww❤❤ nikki and yun❤yun and nikki❤\nYun isdhoo ahh aadheba majaakohhlaan🙂\nAan annaanan ingey\nYun dhanoo korea ahh\nNooo isdhu ahh🤨🤨🤨\nYun maa reethi kamun ma ladheganey...\nHeevoo jungkook hurihen..Sooo jealouss\nއަޅޭ އެކަމް ތި ދެ މީހުން ކަޕަލް އެކައް ފުދޭ🤣🤣\nYun maaa reehchoo\nHahaha dho... ma miyo dhn kaaka yun kahala reethi cute angel akaa balaafa..\nReeethi kudin ulheyey dhoww😂😂😂😅😅\nAdhi mae heyyeve reechy..😃😃\nNo argument... dummyy hama reehcho ehnnaa magumathin dhan irey fahathun girls dhuvanu selfie nagaan.. dhogehthey\nއެމީހުން ހީކޮއްފާނެ ބީޓީއެސް މީހެކޭ މި ރަށައް އައީމަ\nޔެއަހް..އެކަމް މޭސަން އަކާ ވާދަ ނުކުރެވޭނެ ޔޫން އަކަށް..ބިއުޓީ ކޮންޓެސްޓެއްގައެއް އައި މީން\nhey nikki yun fulhi akahh laigen gengulheyynii meehunn nahh nudhhhkaa foruvaigenn🍼🍼🍼🤣🤣\nYes Mason ިi better than ޔުންs\nމައްވެސް އިނގެޔޭ ނިކީ އިޒް ޔުއާސް....\nމިދުވަސްކޮޅު ދެން އުޅެންވީ ކިޔެވޭތޯ ފަހުންބެސް ލެވޯ ބުނިިހެން ބިޓުން ލިބޭނެދޯ ޔުން\nMa miyoo club akah footbal kulhey meeheh..\nScul ga kiyavani music\nއައި ތިންކް ހީ އިޒް ޖެލަސް...\nޔޫން ދުބަހަކު ވެސް ކިއުޓީ ދޫނުކޮއް ލާތި އެނގޭ🙂🙂\nYageeneh nu 😅😅😅\nޑޯންޓް ހާރްޓް ހާރް\nލެވޯ އެއް ނުބުނަން ކިޔަވަން ވީ އެކޭ😡\nއޭ މަމިއޯ ގޭ މީހެއް ނޯނެ ނިކީއާ އޮޅޭކައް..ހިޔާންމެން އޮޅެނޯ\nBode kameh 😅😅😅\nއޭމަވެސް މީ އިސްގީ ލޮބި ޖެހިފަ ހުރި މީހެކޭ އެކަމް ކިއެ މެން ތިއުޅޭ ހެނެއް ނޫޅެމޭ🤣\nބިރޯ ފަހުން ރަނގަޅު ވާނެ.. ބިޓުން ވެސް ލިބޭނެ.. ކެތް ކޮއްލާ\nއެޑްމިން ނޮޓް ޕަބްލިސިންގް މަގޭ ވާހަކަތައް\nchloe just send me thrw mail🙂\nDhww ey realize veyba... whnn\nMae eh vez noolhen...😂😂😂😂 nuves jehey ekiya bahyeh...\nIshgee bayyey nujehenoo 😂😂😂\nއޭ މައްވެސް ޖެހީގެން މި އޮޅެނޫ..ސަލާމަތް ނުވާށި އާމީން!!!\nމޭސަން ފޮ އެވާރް\nކީއްވެހޭ މަގޭ ކްރަސް އާ އެހެން ގާރްލްސް އަޅައިގަނެގެން މިއުޅެނީ..ހަމަ ހިތަށް އަރާ ބޯމަތީގައި ދަގަޑު ބުރިއަކުން ޖަހަން ވެސް....މޭސަން އިސް މައިންއޭ އޯލް މައިން..އިނގިއްޖެ؟؟؟\nއެހެން މީހަކަށް ނުލިބޭނެ..މެކެންޒީ އަކަށްވެސް ނުލިބޭނެ..\nއެހެންވީމަ އަވަހައް މެކެންޒީ އައް ވުރެ ކުރިން ރައްޓެހި ވަން އަހާން ވީނު\nއޭ ދެން ދޮންތަބޭ...ތިކަހަލަ ވާހަކަ ނުދައްކައި.. ކްލޯ ސްކެއާރްޑް\nއާންންން ދެން ނުދައްކާމޭ ކުޑަ ތިއްތިބެ ދައްތާ😆😆\nArn nulibeyne for sure\nސްޓްރޯންގް ވުމެން August 15, 2021\nނިކީ ޔޫއާރއާސަމް 😍😍😍\nOooooo17 August 16, 2021\nއަހަރެން August 16, 2021\nމި ވާހަކަ އައިގެ ލައިފް އާއި އެހާ ގުޅެނީ ކިއްވެ ކަމެއް ނޭގެ ބަޓް އައި އޭމް ހެޕީ މިހާރު އައި ފޮގެޓް އެބައުޓް ކުރިގެ އައިގެ ކުރަސް މަތިން\nމިހާރު އައި ޑޯންްްޓް ހޭވް ކްރަސް އޮން އެނީ ވަން\nއެންޑް މި ވާހަކަ ވ ވ ވ ވ ވ ރީތި\nއޭން ލޯންގް ޓައިމް ނޯ ޓޯކް\nއެންޑް ހައު އާޔޫ\nއައި ޖަސްޓް މިސް ޔޫ ސޯމަޗް އޭން އެންޑް ޔުން\nއޭން ވެސް ޔޫން ވެސް ރަނގަޅު..\nމިއަދު މީ ޔުންގެ ބާރތް ޑޭ😁\nރިއަލީ ހެޕި ބާރތް ޑޭ ޔުން 😍😍😍\nޖަސްޓް މިސްޔާ ސޯ މަޗް😜😜😜\nސައުތު ކޮރެއަން ފޭން އެންޑް ބީޓީއެސް ފޭން ޓޫ August 20, 2021\nހެޕި ބާތްޑޭ ޔުން\nއަޅެ މެސެޖް ކާންޓް ބީ ސެންޑް އޭދޯ\nއައި ޑޯންނޯ ހައުމެނި ޓައިމް އައި ކޮމެންޓް ހިއަރ\nYo!! Miss ya too frnd\nސައުތު ކޮރެއަން ފޭން އެންޑް ބީޓީއެސް ފޭން ޓޫ August 19, 2021\nސޮރީ މެއިލް ނުކުރެވޭތީ\nAwww gracias my love... ann vex vrh miss veyy...\nI am great... wbu dear\nއަޅެ ޔުންގެ އީމެއިލް މައްސަލަ ޖެހުނިތަ 😲😲😲😲\nއައިގެ މެއިލް ވެސް މައްސަލަ ޖެހުނި 😥😥😥\nއެހެންވެ މިހާރު މެއިލް ނުކުރަނި😢😢😢\nއެންޑް ޔުން ޔޫނޯ 😮😮\nޔަސްޓަޑޭ އިޒް މައި ޑޭޑް ބާތްޑޭ😘😘😘\nއެންޑް މައި ކުލާސްމޭޓް އަކާ އާންޓް އަކާ އެންޑް އައިގެ ކަސިންއެއްގެ ފްރެންޑްއެއްގެ ބާރތްޑޭ އިއްޔެ އެއި😝😝😝😍\nހެއި އާ ޔޫ ގާއިސް އާރ ފްރޮމް ލާމް އެޓޯލް؟؟؟\nI dad from addu 😅😊😊\nBut ann is laamu\nwow I can't belive mi stry and my life are the same but the difference is I still luv him.....stry varah reethi\nD.A.N.G.E.R September 10, 2021\n" އެމީހަކު ލޯބިވާ މީހަކާއެއްކޮށް އުޅުމުގެ ޙައްޤު އޮންނާނެ ނޫންހެއްޔެވެ."\nއެހެންވީމާ މިވާހަކައިގަ މެންޝަން ކޮށްފަ އޮތް ކުއްޖަކަށް ވެސް އެ ފުރުސަތު އޮންނާނެނުން.. ޙަޤީޤީ ވާހަކައެއް ނަމަ އެފަރާތަކަށް އިރާދަކުރެއްވިޔާ މި ކަމެއް ވާނެ. އިންޝާﷲ.\nވާހަކަ ހަމަ ބެސްޓް ކީޕް އިޓް އަޕް.\nގުޑް ޖޮބް ވެލް ޑަން.\nއެހެން ވާހަކައެއް އަދި ފެންނާނެ ކަމަށް އުންމީދު ކުރަން


Raees Yameen Fuluhah Gendhaathyves Muzaahaaraa Kurany MDP In!!\n11 މަސް,4ދުވަސް, 17 ގަޑި, 33 މިނެޓް, 11 ސިކުންތު ކުރިން 3800މަރިޔަމް އިސްއާދާ\nމޯލްޑިވްސް ޑިމޮކްރޓިކް ޕާޓީ، އެމްޑީޕީ އަކީ ރާއްޖެއަށް ޕާޓީ ސިސްޓަމް ތަޢާރަފްވީސުރެއްވެސް މި ޤައުމުގައި އެންމެ ގިނައިން މުޒާހަރާ ކުރަމުން އަންނަ ޕާޓީއެވެ. ކޮންމެ ބަޔަކު ވެރިކަމުގައި ތިއްބަސް އެ ޕާޓީއިން މުޒަހާރަކުރެއެވެ.\nކުރީގެ ރައީސް ޔާމިން އަބްދުލްޤައްޔޫމް ފުލުސް އޮފީހަށް ހާޒިރުވުމަށް ޗިޓު ފޮނުފައިވުމުން އެމަނިކުފާނު ފައިންޕުޅުގައި ހިންގަވާ ވަޑައިގެން އެ އިދާރާއަށް ހާޒިރު ވެ ވަޑައިގަތުމަށް ނިންމާ އެކަން އެމަނިކުފާނު ނިސްބަތްވެ ވަޑައިގަންނަވާ ޕާޓީ، ޕީޕީއެމުން އިއުލާން ކޮށްފައިވެއެވެ. ހަމަ އެއާއެކު ވެރިކަމުގައި އޮތް ސަރުކާރު ކޯލިޝަނުގައި ހިމެނޭ މޯލްޑިވްސް ޑިމޮކްރެޓިކް ޕާޓީ، އެމްޑީޕީއިންވަނީ މުޒާހަރާ ކުރަން މަގުމައްޗަށް ނުކުންނާނެ ކަމަށް ބުނެފައެވެ.\nރިޔާސީ އިންތިޚާބުގައި ރައީސް ޔާމިންގެ އެކައުންޓަށް ނުހައްގުން ފައިސާ ވަދެފައިވާކަމަށް ބުނ،ެ އެމަނިކުފާނު ފުލުހަށް ހާޒިރުކުރުމަށް ޗިޓުފޮނުފައިވާއިރު، ޕީޕީއެމްގެ ސަޕޯޓަރުންވެސް އެމަނިކުފާނާ އެކު ފައިމަގުގައި ހިންގަވާފައި ފުލުސް އޮފީހާ ހަމަޔަށް ވަޑައިގަންނަވާނެއެވެ.\nރައީސް ޔާމިން ފައިމަގުގައި ހިންގަވާފައިވާ ވަޑައިގަތުން ވާނީ ޤާނޫނީ ކުށެއް ކަމަށް ސްޕޯޓްސް މިނިސްޓަރު އަހުމަދު މަހުލޫފް ވިދާޅުވެފައިވެއެވެ. މަހުލޫފު އެ މޭރުމުން ޓްވީޓެއް ކުރައްވާފައިވާއިރު، އެމަނިކުފާނު ނިސްބަތްވެވަޑައިގަންނަވާ އެމްޑީޕީގެ ރައީސް މުހައްމަދު ނަޝީދު ފުލުހަށް ހާޒިރު ކުރިޔަސް ސިޔާސީ ހަރަކާތެއް ބޭއްވިޔަސް މުޒާހަރާ އެއް ކުރިޔަސް މަގުމައްޗަށް ނުކުމެވަޑައިގަންނަވާނީ އެނާގެ އައުވާނުން ގޮވައިގެން ކަމެއް މަހުލޫފަށް އެނގި ނުލައްވަނީ ތޯ އާ ވަކި މީހަކަށްވީމަ ވަކި ޤަވާއިދެއް މިޤައުމުގައި އުފެެދުނީ ކޮން ދުވަހަކުން ފެށިގެންތޯ ރައްޔިތުންދަނީ ސުވާލު އުފައްދަމުންނެވެ.\nއެމްޑިޕިއިން މަގުމައްޗަށް ނުކުތުމަށް އިއުލާންކޮށްފައިވާއިރު އެޕާޓީގެ މެންބަރުންނަކީ އަކީ ކިރިޔާ ކަމެއްވާއިރަށް މަގު މައްޗަށް ނިކުމެ އަޑުގަދަ ކުރާ ބައެކެވެ. ވެރިކަމުގައި ތިިބި އިރު ވެސް ވެރިކަމުން ފޭބުމަށްފަހު ވެސް އެމްޑީޕީ އެ ސިޔާސަތަށް ބަދަލެއް ނައިސް އޮއްވާ ތާރީޚު އަނެއްކަ ވެސް އިޔާދަވަނީއެވެ. އެމްޑީޕީ ނިސްބަތްވާ ވެރިކަމެއް އޮއްވާ އެވެރިކަމާ ދެކޮޅަށް ޚުދު އެމްޑީޕީން އަނެއްކާ ނުކުންނަނީ އެވެ.\nރައީސް ޔާމިން އެމްޑީޕީ ޕޮލިސް\n4 ދުވަސް ކުރިން 55 0\n4 ދުވަސް ކުރިން 51 0


ޔުނައިޓެޑްގައި 15 އަހަރު މަޑުކުރަން ބޭނުން: މޮރީނިއޯ\nމެންޗެސްޓާ (ޖުލައި 20) - މެންޗެސްޓާ ޔުނައިޓެޑްގެ ކޯޗެއްގެ ގޮތުގައި 15 އަހަރު ދެމިހުންނަން ބޭނުންވާ ކަމަށް އެ މަގާމުގައި މިހާރު ހުރި ހޯސޭ މޮރީނިއޯ ބުނެފި އެވެ.\nރެއާލަށް ޑެހެއާ ނުލިބުނީ މޮރީނިއޯ އޮޅުވާލުމުން: ޕެރޭޒް\nމެޑްރިޑް (ޖުލައި 18) - މެންޗެސްޓާ ޔުނައިޓެޑްގެ ގޯލްކީޕަރު ޑޭވިޑް ޑެހެއާ ނުލިބުނީ އެ ޓީމުގެ ކޯޗު ހޯސޭ މޮރީނިއޯ އޮޅުވާލުމުން ކަމަށް ރެއާލް މެޑްރިޑްގެ ރައީސް ފްލޮރެންޓީނޯ ޕެރޭޒް ވިދާޅުވެއްޖެ އެވެ.\nޓެކުހަށް މަކަރު ހެދިކަމުގެ ތުހުމަތު މޮރީނިއޯ ދޮގުކޮށްފި\nމެންޗެސްޓާ (ޖޫން 21) – ސްޕެއިނުގެ ރެއާލް މެޑްރިޑަށް ކޯޗުކޮށްދިން ދުވަސްވަރު ހޯސޭ މޮރީނިއޯ ޓެކްސް އަށް މަކަރުހަދާފައިވާ ކަމަށް ސްޕެއިނުގެ ކަމާބެހޭ ފަރާތްތަކުން ކުރި ތުހުމަތު އޭނާގެ އޭޖެންޓުގެ ކުންފުނިން ދޮގުކޮށްފި އެވެ.\nޑެހެއާ ގެނައުމުގެ މަސައްކަތް ރެއާލުން ފަށައިފި\nމެޑްރިޑް (މެއި 29) - މެންޗެސްޓާ ޔުނައިޓެޑްގެ ސްޕެއިން ގޯލްކީޕަރު ޑޭވިޑް ޑެހެއާ ގެނައުމުގެ މަސައްކަތް ސްޕެއިނުގެ ޗެމްޕިއަން ރެއާލް މެޑްރިޑުން ފަށައިފި އެވެ.\nMay 20, 2017 5\nއަޔަކްސް: ޔުރޮޕާ ލީގުގައި އޮންނަން ޖެހޭ ޓީމެއް ނޫން\nމެންޗެސްޓާ (މެއި 20) – ނެދަލެންޑްސްގެ އަޔަކްސް އަކީ ޔުރޮޕާ ލީގުގައި އޮންނަން ޖެހޭ ޓީމެއް ކަމަށް ގަބޫލުނުކުރާ ކަމަށް، މުބާރާތުގެ ފައިނަލުގައި އެ ޓީމާ ދެކޮޅަށް ނުކުންނަ މެންޗެސްޓާ ޔުނައިޓެޑުގެ ކޯޗު ހޯސޭ މޮރީނިއޯ ބުނެފި އެވެ.\nޔުނައިޓެޑް އެއްވަރު، މޮރީނިއޯގެ ތައުރީފް ރޮމޭރޯ އަށް\nސައުތެމްޓަން (މެއި 18) - އިނގިރޭސި ޕްރިމިއާ ލީގުގައި ރޭ ރަށުން ބޭރުގައި ސައުތެމްޓަނާ ލަނޑެއް ނުޖެހި މެންޗެސްޓާ ޔުނައިޓެޑް އެއްވަރުވިއިރު އެ ޓީމުގެ ގޯލްކީޕަރު ސާޖިއޯ ރޮމޭރޯ އަށް ޓީމުގެ ކޯޗު ހޯސޭ މޮރީނިއޯ ތައުރީފް ކޮށްފި އެވެ.\n"މިއީ ކޯޗިން ކެރިއަރުގެ އެންމެ އުނދަގޫ ސީޒަން"\nލަންޑަން (މެއި 13) - މިއީ އޭނާގެ ކޯޗިން ކެރިއަރުގައި ކުރިމަތިވި އެންމެ އުނދަގޫ ސީޒަން ކަމަށް މެންޗެސްޓާ ޔުނައިޓެޑްގެ ކޯޗު ހޯސޭ މޮރީނިއޯ ބުނެފި އެވެ.\n"ޔުރޮޕާ ލީގަށް އިސްކަންދިނީ ހާލަތަށް ވިސްނާފައި"\nމެންޗެސްޓާ (މެއި 11) - އިނގިރޭސި ޕްރިމިއާ ލީގަށް ވުރެ ބޮޑަށް ޔުރޮޕާ ލީގަށް މެންޗެސްޓާ ޔުނައިޓެޑުން އިސްކަންދިނީ ހާލަތަށް ވިސްނާފައި ކަމަށް އެ ޓީމުގެ ކޯޗު ހޯސޭ މޮރީނިއޯ ބުނެފި އެވެ.\nކުރިން ރޯން ތިބީ، މި ފަހަރު ތިބީ އުފަލުން: މޮރީނިއޯ\nލަންޑަން (މެއި 8) – ޕްރިމިއާ ލީގުގައި ރޭ މެންޗެސްޓާ ޔުނައިޓެޑް އަތުން 2-0 އިން އާސެނަލް މޮޅުވުމުން އެ ޓީމުގެ ސަޕޯޓަރުންނަށްޓަކައި އުފާވާ ކަމަށް ޔުނައިޓެޑުގެ ކޯޗު ހޯސޭ މޮރީނިއޯ ބުނެފި އެވެ.\nމޮރީނިއޯއާ ޒާތީ ކަމެއް ނެތް، ވެންގާގެ އަމާޒު މޮޅަކަށް\nލަންޑަން (މެއި 7) - އިނގިރޭސި ޕްރިމިއާ ލީގުގައި މިރޭ މެންޗެސްޓާ ޔުނައިޓެޑާ ދެކޮޅަށް ނުކުންނައިރު އެ ޓީމުގެ ކޯޗު ހޯސޭ މޮރީނިއޯއާ ޒާތީ ކަމެއް ނެތް ކަމަށާއި ހުރިހާ އަމާޒެއް ހުރީ މެޗުން މޮޅުވުމަށް ކަމަށް އާސެނަލްގެ ކޯޗު އާސެން ވެންގާ ބުނެފި އެވެ.\n"ޗެމްޕިއަންސް ލީގަށް ނުދެވިއްޖެއްޔާ ހިތްނުފުރޭނެ"\nވިގޯ، ސްޕެއިން (މެއި 4) - އަންނަ ސީޒަނުގެ ޗެމްޕިއަންސް ލީގުން މެންޗެސްޓާ ޔުނައިޓެޑަށް ޖާގައެއް ނުލިިބިއްޖެނަމަ އެ ޓީމުގެ ކުޅުންތެރިންނާއި ސަޕޯޓަރުންގެ ހިތް ނުފުރޭނެ ކަމަށް ޔުނައިޓެޑްގެ ކޯޗު ހޯސޭ މޮރީނިއޯ ބުނެފި އެވެ.\nއަނިޔާގެ މައްސަލަ ބޮޑުވެ މޮރީނިއޯ އަށް ބޮލުގެ ރިހުމެއް\nޔުނައިޓެޑް (އޭޕްރިލް 29) - މެންޗެސްޓާ ޔުނައިޓެޑުގެ އަނިޔާގެ މައްސަލަ އިންތިހާއަށް ބޮޑުވެ ކޯޗު ހޯސޭ މޮރީނިއޯގެ ހާސްކަން ވެސް ބޮޑުވެއްޖެ އެވެ.\nApril 04, 2017 7\nޗެމްޕިއަންސް ލީގަށް ދާނެ މަގަކާ މެދު މޮރީނިއޯ ވިސްނަނީ\nމެންޗެސްޓާ (އޭޕްރިލް 4) - މެންޗެސްޓާ ޔުނައިޓެޑް ގޮވައިގެން އަންނަ ސީޒަނުގެ ޗެމްޕިއަންސް ލީގަށް ކޮލިފައިވާނެ ގޮތަކާ މެދު ވިސްނަމުން އަންނަ ކަމަށް އެ ޓީމުގެ ކޯޗު ހޯސޭ މޮރީނިއޯ ބުނެފި އެވެ.\nApril 02, 2017 7\nޔުނައިޓެޑްގެ ފޯވާޑުންނަށް މޮރީނިއޯ ފާޑުކިޔައިފި\nމެންޗެސްޓާ (އޭޕްރިލް 2) - އިނގިރޭސި ޕްރިމިއާ ލީގުގައި ރޭ އަމިއްލަ ދަނޑުގައި ވެސްޓް ބްރޮމްވިޗް އެލްބިއަންއާ ލަނޑެއް ނުޖެހި އެއްވަރުވި މެޗަށް ފަހު މެންޗެސްޓާ ޔުނައިޓެޑްގެ ކޯޗު ހޯސޭ މޮރީނިއޯ އެ ޓީމުގެ ފޯވާޑުންނަށް ފާޑުކިޔައިފި އެވެ.\nރަހުމަތްތެރިކަމުގެ މެޗުތަކާ މޮރީނިއޯ ދެކޮޅު\nމެންޗެސްޓާ (މާޗް 30) - ސީޒަން މެދުތެރެއިން ބައިނަލްއަގްވާމީ ރަހުމަތްރިކަމުގެ މެޗުތައް ކުޅުމަކީ ރަނގަޅު އުސޫލެއް ނޫން ކަމަށް މެންޗެސްޓާ ޔުނައިޓެޑްގެ ކޯޗު ހޯސޭ މޮރީނިއޯ ބުނެފި އެވެ.\nމޮރީނިއޯ އަށް ފާގަސަން ތައުރީފްކޮށްފި\nލަންޑަން (މާޗް 28) - މެންޗެސްޓާ ޔުނައިޓެޑްގެ ކޯޗު ހޯސޭ މޮރީނިއޯ އަށް އެ ޓީމުގެ ކުރީގެ ކޯޗު އެލެކްސް ފާގަސަން ތައުރީފް ކޮށްފި އެވެ.\nMarch 16, 2017 14\nޔުރޮޕާ ލީގުގެ މުހިއްމުކަން ޔުނައިޓެޑުން ދައްކުވައިދީފި\nމެންޗެސްޓާ (މާޗް 16) - ޔުރޮޕާ ލީގުގެ މުހިއްމުކަން މި ސީޒަނުގައި މެންޗެސްޓާ ޔުނައިޓެޑުން ދައްކުވައިދީފި ކަމަށް އެ ޓީމުގެ ކޯޗު ހޯސޭ މޮރީނިއޯ ބުނެފި އެވެ.\nޗެލްސީގެ އެއް ވަނަ ކޯޗަކީ އަދިވެސް އަހަރެން: މޮރީނިއޯ\nލަންޑަން (މާޗް 14) - އޭނާ އަކީ އަދިވެސް ޗެލްސީގެ އެއް ވަނަ ކޯޗުކަމަށް މެންޗެސްޓާ ޔުނައިޓެޑްގެ ކޯޗު ހޯސޭ މޮރީނިއޯ ބުނެފި އެވެ.\nMarch 13, 2017 5\nލަންޑަން (މާޗް 13) - އެފްއޭ ކަޕްގެ ކުއާޓާ ފައިނަލުގައި މިރޭ ރަށުން ބޭރުގައި ޗެލްސީއާ ދެކޮޅަށް ނުކުންނައިރު މެންޗެސްޓާ ޔުނައިޓެޑުގެ ފަސްޓް ޓީމަށް ކުޅޭ ފޯވާޑެއް ނެތް ކަމަށް އެ ޓީމުގެ ކޯޗު ހޯސޭ މޮރީނިއޯ ބުނެފި އެވެ.\nMarch 04, 2017 1\nލީގު ކަޕް ލިބުނަސް މޮރީނިއޯގެ ހިތެއް ނުފުރޭ\nލަންޑަން (މާޗް 4) - އިނގިރޭސި ލީގު ކަޕް ކާމިޔާބު ކުރެވުމުން މި ސީޒަނުގައި ދެން އަތް އުރާލައިގެން ހުންނަން ބޭނުންނުވާ ކަމަށާއި އިތުރު ކާމިޔާބީ ބޭނުންވާ ކަމަށް މެންޗެސްޓާ ޔުނައިޓެޑްގެ ކޯޗު ހޯސޭ މޮރީނިއޯ ބުނެފި އެވެ.


Al-Qaeda ge dhekunu Asia ge leader maraalaifi\nއަލްޤައިދާގެ ދެކުނު އޭޝިޔާގެ ލީޑަރު މަރާލައިފި\nއެމެރިކާއިން ވަނީ ވައިގެ މަގުން އެހީ ފޯރުކޮށްދީފައި\nވައިގެ މަގުން ދިން ހަމަލާގައި މަރުވީ އާންމުންގެ 40 މީހުން\nކ. މާލެ | 10 އޮކްޓޯބަރ 2019 | ބުރާސްފަތި 07:39 | 4,067\nދެކުނު އޭޝިއާގެ ގޮފީގެ ލީޑަރު އާސިމް އުމަރު - ބީބީސީ\nއެމެރިކާ އާއި އަފްޣާނިސްތާން ގުޅިގެން މިދިޔަ މަހު، ދެކުނު އަފްޣާނިސްތާނުގެ ދެކުނުގެ ޞަރަޙައްދެއްގައި ހިންގި ރެއިޑެއްގައި އަލްޤައިދާގެ ދެކުނު އޭޝިއާގެ ގޮފީގެ ލީޑަރު މަރާލެވިފައިވާ ކަމަށް އަފްޣާނިސްތާނުގެ އޮފިޝަލުން ކަށަވަރު ކޮށްދީފިއެވެ.\nއާސިމް އުމަރު މަރާލާފައިވަނީ 2014 ވަނަ އަހަރު ބެލިބެލުމަށް ފަހު، މިދިޔަ މަހުގެ 23 ވަނަ ދުވަހު ޠާލިބާނުން އުޅޭ ޞަރަޙައްދެއް ކަމަށްވާ ހެލްމާންދް ޕްރޮވިންސްގެ މޫސާ ގަލާގައެވެ.\nއުމަރު މަރުވިކަމަށް ބުނާ ޚަބަރުތައް ދޮގުކޮށް ބަޔާނެއް ނެރުމަށް ފަހު ބުނީ، ފަތުރަމުންދަނީ ދޮގު ވާހަކަތަކެއް ކަމަށާއި، ކައިވެނި ޕާޓީއެއް ކުރިޔަށް ދިޔަ ވަގުތު ސިފައިން ދިން ޙަމަލާގައި މަރުވެފައިވަނީ ޢާއްމުންގެ މީހުން ކަމަށެވެ. އަފްޣާނިސްތާނުގެ ނެޝަނަލް ޑައިރެކްޓޮރޭޓް އޮފް ސެކިއުރިޓީ ވިދާޅުވީ، އުމަރަކީ ޕާކިސްތާނު ރައްޔިތެއް ކަމަށެވެ. ބައެއް ރިޕޯޓްތައް ބުނާ ގޮތުން އޭނާ އުފަންވެފައިވަނީ އިންޑިއާއަށެވެ.\nސެޕްޓެމްބަރު މަހުގެ 23-22 އަށް ހިންގި މި އޮޕަރޭޝަނުގައި އެމެރިކާއިން ވަނީ ވައިގެ މަގުން އެހީ ފޯރުކޮށްދީފައެވެ. ކަމާބެހޭ އިސްއޮފިޝަލުން ބުނެފައިވަނީ، ވައިގެ މަގުން ދިން ޙަމަލާގައި އާއްމުންގެ 40 މީހުންނާއި ކުދިން މަރުވި މައްސަލަ ބަލަމުންދާ ކަމަށެވެ.


Vimla massalaige report ah votah ehun Nasheed huttuvaifi | Mihaaru\nވިމްލާއާ ގުޅޭ ކޮމިޓީ ރިޕޯޓަށް ވޯޓަށް އެހުން ނަޝީދު ހުއްޓުވައިފި\n02 ޑިސެމްބަރ 2019 - 15:51 31 comments\nވިމްލާ އަށް ބަދަލުގެ ގޮތުގައި ދޭން 2016 ގައި ސިވިލް ކޯޓުން ހުކުމް ކުރީ ސުނާމީގައި ގެދޮރު ގެއްލުނު ފަރާތްތަކަށް ބޯހިޔާވަހިކަން ފޯރުކޮށްދޭން ސަރުކާރުގެ ހަރަދުގައި އަޅައިދިން ގެތަކުގެ ތެރެއިން ގއ. އަތޮޅުގެ ތިން ރަށެއްގައި އެޅި ގެތަކަކަށް އެ ކުންފުނިން ކުރި މަސައްކަތަށް ދައްކަން ޖެހޭ ފައިސާ ސަރުކާރުން ނުދެއްކުމުންނެވެ. އެ މަޝްރޫއުގެ ދަށުން ގއ. މާމެންދު އާއި ދާންދޫގެ އިތުރުން ނިލަންދޫގައި ވިމްލާ އިން 298 ގެ އެޅި ނަމަވެސް ގެތަކުގެ ފެންވަރު ދަށް ކަމަށްވެ އެވެ.\nވިމްލާ އަށް ބަދަލު ދިނުމަށް ސިވިލް ކޯޓުން ކޮށްފައިވާ ހުކުމް ކުރީގެ ރައީސް އަބްދުﷲ ޔާމީންގެ ސަރުކާރުގެ ދުވަސްވަރު ދައުލަތުގެ ފަރާތުން ވަނީ ހައި ކޯޓުގައި އިސްތިއުނާފުކޮށްފަ އެވެ. ގެއްލުމުގެ ބަދަލާ އެކު އެ ކުންފުނިން ނަގައިދޭން އެދޭ އަދަދު 89 މިލިއަން ރުފިޔާ އަށް އަރަ އެވެ.\nމަޖިލިހުގެ ޖަލްސާގައި ނަޝީދު ވިދާޅުވީ ވިމްލާގެ މައްސަލަ ހައި ކޯޓުގައި ކުރިއަށްދާ ކަމަށް ބަންޑާރަ ނައިބު އިބްރާހިމް ރިފްއަތު އަންގަވާފައި އޮއްވައި، އަދި ހައި ކޯޓުން މިކަމާ މެދުގައި ގޮތެއް ނިންމުމުގެ ކުރިން މަޖިލިހުގެ ކޮމިޓީއަކުން އެ މައްސަލައިގައި އެއްޗެއް ބުނުމަކީ ބުއްދިވެރި ކަމެއް ނޫން ކަމަށެވެ.\nރާއްޖޭގެ ކޯޓެއްގައި ހިނގަމުން އަންނަ ކަމަކާ ގުޅޭ ގޮތުން މަޖިލިހުން ބަސް ބުނަމަކީ ތިން ބާރު ވަކިކޮށް، އެ ތިން ބާރުގެ މަސްއޫލިއްޔަތު ވަރަށް ސާފުކޮށް ކަނޑައަޅާފައިވާ ނިޒާމުގެ ރޫހާ ހިލާފު ކަމަކަށް ވާތީ މި މައްސަލައިގައި ވަކި ގޮތެއް ނުނިންމާ މަޑު ކުރަން ޖެހޭ ކަމަށް ނަޝީދު ވިދާޅުވި އެވެ.\n"މި ރިޕޯޓާ މެދުގައި ގޮތެއް ނިންމުން އަޅުގަނޑު ފަސް ކުރާނަން،" ނަޝީދު ވިދާޅުވި އެވެ.\nމާލިއްޔަތު ކޮމިޓީގެ ރިޕޯޓުގައިވާ ގޮތުން ވިމްލާ އަށް ހުށަހަޅާފައިވާ ބިލްތަކަށްވާ 78 މިލިއަން ރުފިޔާ އަކީ އެ ކުންފުންޏަށް ސަރުކާރުން ދައްކަންޖެހޭ ފައިސާއެއް ނޫން ކަމަށެވެ. މި މަޝްރޫއު ހަ އަހަރާއި 20 ދުވަހުން ނިންމި އިރު، މަޝްރޫއު ލަސްވުމުގެ ސަބަބުން ދައުލަތަށް ގެއްލުންވެފައިވާ ކަމަށް ރިޕޯޓުގައިވެ އެވެ.\nމީގެ އިތުރުން މި މަޝްރޫއުގެ ސަބަބުން، ދައުލަތަށް ލިބެން ޖެހޭ ފައިސާތަކެއް ހުރުމުން، ވީ އެންމެ އަވަހަށް ފައިސާ ހޯދަން ކުރަން ޖެހޭ މަސައްކަތް ކުރުމަށް ވެސް ރިޕޯޓުގައި ބުނެފައިވެ އެވެ.\nނަމަވެސް މި ސަރުކާރުން ވެރިކަމަށް އައި ފަހުން ބުނެފައި ވަނީ ސިވިލް ކޯޓުން ކޮށްފައިވާ ހުކުމާ މެދު ކޯޓުން ބޭރުގައި މަޝްވަރާ ކުރަމުން އަންނަ ކަމަށެވެ.\nސުނާމީގެ ގެތައް ހެދުމަށް 2008 ގައި ވިމްލާއާ ހަވާލުކުރީ 14 މަސް ތެރޭގައި ނިންމާ ގޮތަށެވެ. ނަމަވެސް އެކި ސަބަބުތަކާ ހެދި މަސައްކަތް ނިންމުން ލަސްވެގެން ގޮސް އޭގެ ތެރެއިން ބައެއް ގެތަކުގެ މަސައްކަތް އެންމެ ފަހުން ނިންމީ ސިފައިންނެވެ. ގޭތަކުގެ ފެންވަރު ދަށް ކަމަށް ސަރުކާރުން ކުރިން ވަނީ ބުނެފަ އެވެ.\nއިތުރު ލިޔުންތައް ރައީސް މުހައްމަދު ނަޝީދު ސުނާމީ ދިވެހި ސަރުކާރު ސިވިލް ކޯޓް ރައްޔިތުންގެ މަޖިލިސް ހައި ކޯޓް\nވިމްލާ މައްސަލަ ކޯޓުން ބޭރުގައި ހައްލުކުރަނީ\nޕޭމަންޓް ހިދުމަތާ ބެހޭ ބިލް "އޮޅުމެއް ނުފިލި"


Mares volley mubaaraathugai baiveri vumuge furusathu hulhuvaa laifi\nމާރެސް ވޮލީ މުބާރާތުގައި ބައިވެރި ވުމުގެ ފުރުސަތު ހުޅުވާލައިފި\nހިތާދޫ އޮންލައިން | 06 މާރޗު 2019\nމާރެސް ޖަމިއްޔާއިން ބުނި ގޮތުގައި މުބާރާތުގައި ބައިވެރިވާ ބ.އަތޮޅުގެ ރަށްތަކުން މިމަހުގެ 20ގެ ކުރިން އެ ޖަމިއްޔާއަށް ހުށަހަޅަން ޖެހެއެވެ.\nއަންހެން އަދި ފިރިހެން ޑިވިޝަން ވެސް ހިމެނޭގޮތައް ކުރިއަށް ގެންދާ މި މުބާރާތް ފެށުމަށް ހަމަޖެހިފައިވަނީ އަންނަ އޭޕްރިލް މަހުގެ 12 ވަނަ ދުވަހު އެވެ. މުބާރާތުގެ ފިރިހެން ޑިވިޝަންގެ މެޗްތައް ކުރިއަށްދާނީ އަންހެން ޑިވިޝަންގެ މެޗުތަކަށް ފަހުއެވެ.\nމިމުބާރާތަކީ ބ. އަތޮޅުގައި ތިބި ވޮލީ ކުޅުންތެރިންނަށް މުބާރާތެއްގައި ވާދަކޮށް އެ ކުޅުންތެރިންގެ ހުނަރު ދައްކާލުމަށް ފުރުސަތުހޯދައި ދިނުމާއި، ކުޅުންތެރިންގެ ހުނަރު ރަނގަކުރުމުގެ އިތުރުން އެކުވެރިކަން އާލާ ކުރުމުގެ މަގުސަދުގައި ބާއްވާ މުބާރާތެކެވެ.


އެލަޔަންސް މެނޭޖްމަންޓް ސަރވިސަސް ކޮމްޕެނީ ޕްރައިވެޓް ލިމިޓެޑުގެ ބޭންކް އެކައުންޓުތަކުގައިވާ ފައިސާ ހިފެހެއްޓުމަށް ސިވިލް ކޯޓުން އަމުރު ކޮށްފި\nއެލަޔަންސް މެނޭޖްމަންޓް ސާރވިސަސް ކޮމްޕެނީ ޕްރައިވެޓް ލިމިޓެޑާއި ދެކޮޅަށް މީރާއިން ސިވިލް ކޯޓުގައި ދަޢުވާ އުފުލި މައްސަލައެއްގައި 17 ޖުލައި 2012 ގައި ސިވިލް ކޯޓުން އިއްވި ޙުކުމާއި އެއްގޮތަށް އެކުންފުނިން ޢަމަލު ކޮށްފައި ނުވާތީ އެކުންފުނީގެ ބޭންކް އެކައުންޓުތަކުގައިވާ އެއްވެސް ފައިސާއެއް ނުނެގޭ ގޮތަށް ހިފެހެއްޓުމަށް ބޭންކުތަކަށް ސިވިލް ކޯޓުން އަމުރުކޮށްފިއެވެ.\n19 ނޮވެމްބަރ 2012 ވަނަ ދުވަހު ބޭންކުތަކުގެ މައްޗަށް ސިވިލް ކޯޓުން ނެރުނު މިއަމުރަކީ އެލަޔަންސް މެނޭޖްމަންޓް ސާރވިސަސް ކޮމްޕެނީ ޕްރައިވެޓް ލިމިޓެޑުގެ އޭޖެންޓުކަމުގައި 2011 ވަނަ އަހަރު ޑިސެމްބަރ މަހު ރާއްޖެއައި އެމް.އެސް. ކޮސްޓަރ ރޮމޭންޓިކާގެ ޓޫރިޒަމް ޓެކްސްގެ ގޮތުގައި ދައްކަންޖެހޭ ފައިސާ ކަނޑައެޅިފައިވާ ތާރީޚަށް ނުދެއްކުމުގެ ސަބަބުން ކުރެވިފައިވާ ޖޫރިމަނާގެ ފައިސާ މީރާއަށް ދައްކައި ޚަލާސްކުރުމަށް އެކުންފުނީގެ މައްޗަށް ސިވިލް ކޯޓުން ކޮށްފައިވާ ޙުކުމާ އެއްގޮތަށް އެކުންފުނިން އަމަލު ކޮށްފައި ނުވާތީ އެ ޙުކުމް ތަންފީޒުކުރުމަށް މީރާއިން 22 އޮކްޓޯބަރ 2012 ގައި ސިވިލް ކޯޓަށް ހުށަހެޅި މައްސަލައާއި ގުޅިގެން ނެރެފައިވާ އަމުރެކެވެ.\n17 ޖުލައި 2012 ގެ ޙުކުމުގައި އެމް.އެސް. ކޮސްޓަރ ރޮމޭންޓިކާގެ ޓޫރިޒަމް ޓެކްސްގޮތުގައި ދައްކަންޖެހޭ ފައިސާ ދައްކަންޖެހޭ ތާރީޚަށް ނުދެއްކުމުގެ ސަބަބުން އެ ކްރޫޒްލައިންގައި ހުރި ޖުމްލަ 1500 (އެއްހާސް ފައްސަތޭކަ) އެނދަށް، ކޮންމެ އެނދަކަށް -/1000ރ (އެއްހާސް ރުފިޔާ) ގެ މަގުން ކުރެވިފައިވާ -/1,500,000ރ. (އެއް މިލިއަން ފަސް ލައްކަ ރުފިޔާ) ގެ ޖޫރިމަނާ އެތާރީޚުން ފެށިގެން2މަސް ދުވަހުގެ ތެރޭގައި ދައްކައި ޚަލާސްކުރުމަށް ސިވިލް ކޯޓުން އަމުރުކޮށްފައިވެއެވެ.


ITFC in BML ah5million dollar ge Murabaha financing facility eh hamajassaidheefi - One Online\nއައިޓީއެފްސީން ބީއެމްއެލް އަށް ފަސް މިލިއަން ޑޮލަރުގެ މުރާބަހާ ފައިނޭންސިން ފެސިލިޓީއެއް ހަމަޖައްސައި ދިނުމުގެ އެއްބަސްވުމުގައި ސޮއިކުރަނީ --- ފޮޓޯ: ބީއެމްއެލް\nއައިޓީއެފްސީން ބީއެމްއެލް އަށް ފަސް މިލިއަން ޑޮލަރުގެ މުރާބަހާ ފައިނޭންސިން ފެސިލިޓީއެއް ހަމަޖައްސައިދީފި\nއިސްލާމިކް ޑިވެލޮޕްމަންޓް ބޭންކް (އައިއެސްޑީބީ) ގްރޫޕްގެ މެންބަރެއް ކަމަށްވާ ދި އިންޓަނޭޝަނަލް އިސްލާމިކް ޓްރޭޑް ފައިނޭންސް ކޯޕަރޭޝަން (އައިޓީއެފްސީ) އިން ބޭންކް އޮފް މޯލްޑިވްސް (ބީއެމްއެލް) އަށް ފަސް މިލިއަން ޑޮލަރުގެ މުރާބަހާ ފައިނޭންސިން ފެސިލިޓީއެއް ހަމަޖައްސައިދީފި އެވެ.\nއައިޓީއެފްސީން ފުޅާ ދާއިރާއެއްގައި ޕްރައިވެޓް ސެކްޓާއަށް އަމާޒުކޮށް އެހީތެރިވުމަށް އެކި ގައުމުތަކުގެ ލޯކަލް ބޭންކުތައް މެދުވެރިކޮށް ފައިނޭންސް ދޫކުރަމުންދާއިރު، ބީއެމްއެލް އެ ކޯޕަރޭޝަނާ ގުޅިގެން ރާއްޖެއަށް ފައިނޭންސް ހަމަޖައްސައިދޭ ފުރަތަމަ ބޭންކެވެ.\nބީއެމްއެލުން ބުނީ، އެ ކޯޕަރޭޝަނުން ހަމަޖައްސައިދިން ފަސް މިލިއަން ޑޮލަރުގެ މުރާބަހާ ފައިނޭންސިން ފެސިލިޓީ އަކީ ބޭންކުގެ ޕްރައިވެޓް ވިޔަފާރިތަކާއި ހާއްސަކޮށް ރާއްޖޭން ބޭރުގެ މާކެޓްތަކުން މުދާ ގެންނަ (ރޯ މެޓީރިއަލް) ކުދި އަދި މެދުފަންތީގެ ވިޔަފާރިތަކަށް އެހީތެރިވުމުގެ ގޮތުން ބޭންކަށް ދޫކޮށްފައިވާ ފައިނޭންސިން ފެސިލިޓީއެއް ކަމަށެވެ.\nމިކަމާ ގުޅޭ ގޮތުން ވާހަކަ ދައްކަވަމުން ބީއެމްއެލްގެ ސީއީއޯ އަދި މެނޭޖިން ޑައިރެކްޓަރު ޓިމް ސޯޔާ ވިދާޅުވީ ކޮވިޑުގެ ބަލިމަޑުކަމާ ގުޅިގެން އިގްތިސާދަށް ނުހަނު ބޮޑަށް އަސަރުކޮށްފައިވާއިރު ބޭންކުން ދަނީ ރާއްޖޭގެ ވިޔަފާރިތަކަށް އެހީތެރިވުމުގެ ގޮތުން އެކި މަސައްކަތްތައް ކުރަމުން ކަމަށެވެ.\n"މި މަސައްކަތުގެ ތެރެއިން އައިޓީއެފްސީއާ ގުޅިގެން ވިޔަފާރިތަކަށް ހާއްސަކޮށް ފަސް މިލިއަން ޑޮލަރުގެ ޓްރޭޑް ފައިނޭންސިން އެއް ހަމަޖެހިގެންދާކަމީ އަޅުގަނޑުމެންނަށް ލިބޭ ވަރަށް ބޮޑު އުފަލެއް. ރާއްޖޭގެ ވިޔަފާރިތައް ކުރިއެރުވުމަށް ކުރަމުންދާ މަސައްކަތުގައި މި ފައިނޭންސް އެހީތެރިވެދެވޭނެ." ސޯޔާ ވިދާޅުވި އެވެ.\nމުރާބަހާ ފައިނޭންސިން ފެސިލިޓީއާ ގުޅޭގޮތުން ވާހަކަ ދައްކަވަމުން އައިޓީއެފްސީގެ ސީއީއޯ އީއެންޖީ ހާނީ ސަލިމް ސޮންބޮލް ވިދާޅުވީ ކުދި އަދި މެދު ފަންތީގެ ވިޔަފާރިތަކަށް އެހީތެރިކަން ފޯރުކޮށްދެވި، އަދި މުދާ އިމްޕޯޓްކުރުމަށް ބީއެމްއެލްއާ ގުޅިގެން މި ފައިނޭންސް ތައާރަފް ކުރެވޭކަމީ ލިބޭ ފަހުރެއް ކަމަށެވެ.\n"އައިޓީއެފްސީގެ ސްޓްރެޓެޖީގެ މައިގަނޑު އެއް އަސާސަކީ ގައުމުތަކުގައި ހިންގަމުންދާ ބޭންކު އޮފް މޯލްޑިވްސް ފަދަ މާލީ އިދާރާތަކާ ގުޅިގެން އެފަރާތްތައް މެދުވެރިކޮށް ކުދި އަދި މެދުފަންތީގެ ވިޔަފާރިތައް ހިންގުމަށް ބޭނުންވާ މާލީ އެހީތެރިކަން ފޯރުކޮށްދިނުން. މިގޮތުން އެ ވިޔަފާރިތަކުގެ ސަބަބުން އެ ގައުމެއްގެ އިގްތިސާދަށް ކުރިއެރުން ލިބި އަދި ދުނިޔޭގެ ވިޔަފާރީގެ މަސްރަހުގައި ބައިވެރިވުމަށް ފުރުސަތު ތަނަވަސް ވެގެންދާނެ ވެސްމެ. އަދި ހަމައެހެންމެ އޯއިސީގެ ގައުމުތަކުގެ މެދުގައި ވިޔަފާރި ގުޅުންތައް ރަނގަޅުވެ، ގިނަ ގައުމުތަކެއްގެ އިޖްތިމާއީ އަދި އިގްތިސާދީ ގޮތުން ކުރިއެރުމަށް ގިނަ ގައުމުތަކަކަށް ފުރުސަތު ހުޅުވިގެންދާނެވެސްމެ." އައިޓީއެފްސީގެ ސީއީއޯ ވިދާޅުވި އެވެ.\nއައިޓީއެފްސީން މިވަގުތު ދޫކުރުމުންދާ ފައިނޭންސް އާއި ހިލޭ އެހީއަކީ އައިއެސްޑީބީ ގްރޫޕުން ކޮވިޑް-19 ރެސްޕޯންސް ޕެކޭޖުގެ ދަށުން މި ބަލިމަޑުކަމުން އަރައިގަތުމަށް ތައްޔާރުވުމުގެ ގޮތުން ބޭހުގެ ބާވަތްތަކާއި ކާބޯތަކެތީގެ އިތުރުން ދަނޑުވެރިކަމަށް ބޭނުންވާ ގަސްކާނާ ހޯދުމަށް އޯއިސީގެ ގައުމުތައް ކަމަށްވާ ބަންގްލަދޭޝް، މިސްރު، ކިރިގިސްތާން، ރާއްޖޭގެ އަދި ސެނެގާލް ހިމެނޭ ގޮތަށް ދެމުންދާ މާލީ އެހީތެރިކަމެކެވެ.\nގުޅޭ ޓެގު ބޭންކް އޮފް މޯލްޑިވްސް ކޮވިޑް 19\nދައުލަތަށް އާމްދަނީގެ ގޮތުގައި މިހާތަނަށް ލިބުނީ 11 ބިލިއަން ރުފިޔާ\nތިންވަނަ ކުއާޓަރު: އެސްޓީއޯއަށް 100 މިލިއަން ރުފިޔާގެ ފައިދާއެއް\nހަނިމާދޫ ބަނދަރު ތަރައްގީ ކުރުމުގެ މަސައްކަތް ބާރު ސްޕީޑުގައި ކުރިޔަށް\nފުޅަދޫ ބަނދަރު ތަރައްގީ ކުރުމުގެ މަޝްރޫއުގެ 50 އިންސައްތަ ނިމިއްޖެ


Guest house dhaairaa kuri eruvumah Ooredoo aai Guest house...\nގެސްޓްހައުސް ދާއިރާ ކުރިއެރުވުމަށް އުރީދޫ އާއި ގެސްޓްހައުސް އެސޯސިއޭޝަނުން އެއްބަސްވެއްޖެ\nމި ރަސްމިއްޔާތު ޝަރަފުވެރިކޮށްދެއްވީ އެމް.އެމް.ޕީ.އާރްސީގެ މެނޭޖިންގް ޑިރެކްޓަރ ތޮއްޔިބު މުހައްމަދު\nކ. މާލެ |2އޮކްޓޯބަރ 2019 | ބުދަ 13:08 | 1,094\nއުރީދޫ އާއި ގެސްޓްހައުސް އެސޯސިއޭޝަން އޮފް މޯލްޑިވްސް އިން އެއްބަސްވުމުގައި ސޮއިކުރުމުގެ ތެރެއިން - އުރީދޫ\nޑިޖިޓަލް ޓެކްނޮލޮޖީއާއި ޚިދުމަތްތަކުގެ އެހީގައި ދިވެހިރާއްޖޭގެ ގެސްޓްހައުސް ދާއިރާ ކުރިއެރުވުމަށް އެކުގައި މަސައްކަތްކުރުމަށް އެއްބަސްވެ، އުރީދޫ އާއި ގެސްޓްހައުސް އެސޯސިއޭޝަން އޮފް މޯލްޑިވްސް (ގޭމް) ހާއްސަ އެއްބަސްވުމެއްގައި ސޮއިކޮށްފިއެވެ.\nއެމް.އެމް.ޕީ.އާރްސީގެ މެނޭޖިންގް ޑިރެކްޓަރ ތޮއްޔިބު މުހައްމަދު ޝަރަފްވެރި ކޮށްދެއްވި ހާއްސަ ރަސްމިއްޔާތުގައި، މި އެއްބަސްވުމުގައި ސޮއި ކުރެއްވީ އުރީދޫ މޯލްޑިވްސްގެ ސީއީއޯ އަދި މެނޭޖިންގ ޑައިރެކްޓަރ ނަޖީބް ޚާން، އަދި ގޭމްގެ ރައީސް އަޙުމަދު ކަރަމް އެވެ. މި ރަސްމިއްޔާތުގައި ރާއްޖޭގެ ގިނަ ގެސްޓްހައުސްތަކެއްގެ ވެރިން ވެސް ބައިވެރިވިއެވެ.\nދިވެހިރާއްޖެ އަށް ޒިޔާރަތް ކުރާ ފަތުރުވެރިންނަށް އެންމެ ފުރިހަމަ ތަޖުރިބާއެއް ދިނުމުގައި ބައިވެރިވުމަކީ، އަޅުގަނޑުމެން އެންމެންގެވެސް ޒިންމާއެއް. ވުމާއި އެކު، އަދި އުރީދޫ އިން ޑިޖިޓަލް ރާއްޖެއަށް ދެމުންދާ އެއްބާރުލުމުގެ ދަށުން، ޑިޖިޓަލް މެދުވެރިކޮށް ރާއްޖޭގެ ގެސްޓްހައުސް ދާއިރާ އިތުރަށް ކުރިއެރުވުމަށްޓަކައި ގޭމް އާއި ގުޅިގެން ހާއްސަ މަސައްކަތްތަކެއް ކުރުމަށް ވަނީ ނިންމާފައި. ޒަމާނީ ފަތުރުވެރިން ބޭނުންވާ ފަދަ ފަސޭހަ ތަޖުރިބާތަޖެއް ފޯރުކޮށްދެވެނީ ޓެކްނޮލޮޖީގެ އެހީގައި. މިގޮތުން، ގޭމް އާއި އެކު އަޅުގަނޑުމެން މަސައްކަތް ކުރާނީ، ގެސްޓްހައުސްތަކަށް އެންމެ އެކަށޭނެ އަދި ބޭނުންވާ ޑިޖިޓަލް ޚިދުމަތްތަކާއި ގުޅުވާލަދީ، ޒިޔާރަތް ކުރާ ފަތުރުވެރިންގެ ތަޖުރިބާތައް އިތުރަށް ފުރިހަމަކޮށް، ގެސްޓްހައުސް ވިޔަފާރި އައު ހަރުފަތަކާއި ހަމައަށް ގެންގޮސްދިނުމަށް\n~ އުރީދޫގެ ސީއީއޯ އަދި މެނޭޖިންގ ޑައިރެކްޓަރ، ނަޖީބް ޙާން ވިދާޅުވިއެވެ.\nމި ރަސްމިއްޔާތުގައި ވާހަކަ ދައްކަވަމުން ގޭމްގެ ރައީސް ކަރަމް ވިދާޅުވީ މި ޕާޓްނަރޝިޕަކީ ވަރަށް ގިނަ އެހީތެރިކަން ދެފަރާތަށްވެސް ލިބިދޭނެ މާނަވީ އެއްބަސްވުމެއް ކަމަށާއި ގެސްޓްހައުސް ދާއިރާ ގަބޫލު ކުރާ ގޮތުން އޮންލައިން ޓްރެވަލް އޮޕަރޭޓަރސް އަދި ޖުމްލަކޮށް ޑިޖިޓަލް އޭޖް އަށް އުފަންވުން އެއީ މި އިންޑަސްޓްރީ އެހާ ބާރުމިނެއްގައި ކުރިއަށްދިއުމުގެ އެއް އަސްލު ކަމަށެވެ. އަދި ޑިޖިޓަލް ސޮލިއުޝަންސް ޕްރޮވައިޑަރއެއްގެ ގޮތުގައި އުރީދޫގެ އެހީތެރިކަން ލިބުން އެއީ، ވަރަށް ޝުކުރުވެރިކަމާއި އެކު ބަލައިގަންނަ ކަމެއް ކަމަށް ވެސް އޭނާ ވިދާޅުވިއެވެ.\nއުރީދޫ އިން މަސައްކަތް ކުރަމުންދާނީ ދިވެހިރާއްޖޭގެ ފަތުރުވެރިކަމުގެ މާހައުލާއި ގުޅޭ، ދިވެހި ގެސްޓްހައުސް ތަކަށް ބޭނުންވާފަދަ ފަހުގެ ޓެކްނޮލޮޖީތަކާއި ޚިދުމަތްތައް ފޯރުކޮށްދީގެން، ގެސްޓްހައުސް ދާއިރާ އަށް އައު ފުރުސަތުތަކާއި ފާގަތިކަން ގެނެސްދިނުމަށް ކަމަށް އެ ކުންފުނިން ބުނެއެވެ.


Gaaiy Rahtehinge Gothugai Gengulheveynee Kithah Meehunkan Engeytha? - Vaguthu\n"ކޮވިޑް-19" ގެ ފަހުގެ މައުލޫމާތު - 15 ގަޑިއިރު ކުރިން\n1 އަހަރު ކުރިން ( ޖެނުއަރީ 4, 2019 )\nރައްޓެހިންގެ ތެރޭގައިވެސް ވަރަށް ކެޓަގަރީތަކުގެ މީހުން އުޅެއެވެ. ކޮންމެ ދުވަހަކު އެކީ އުޅޭ މީހުންނާއި، ދޭތެރެ ދޭތެރެއިން ދިމާވާ މީހުން އުޅެއެވެ. ކިތަންމެ ދުވަހެއް ކޮށްފައި ދިމާވިޔަސް އެއްވެސް ބަދަލެއް ނާންނަ މީހުންވެސް އުޅެއެވެ. ހަމައެހެންމެ، ހަމައެކަނި ފެނުމުން ވާހަކަ ދައްކާ މީހުންނާއި، ފެނުމުން ހަމައެކަނި ހިނިތުންވެލާ މީހުންވެސް އުޅެއެވެ.\nކޮންމެ ރައްޓެއްސެއްގެ ހުރިހާ މައުލޫމާތު ތިމާއަކަށް ނޭނގޭނެއެވެ. ނުވަތަ އެނގޭނީ ކޮންމެވެސް ވަރަކަށެވެ.\nމިފަދަ ކަންކަން ދިރާސާ ކުރާ ފަރާތެއްކަމުގައިވާ ޑރ. ރޮބިން ޑަންބާ ބުނެފައިވާ ގޮތުގައި، އިންސާނަކަށް ގާތް ރައްޓެހިންގެ ގޮތުގައި ގެންގުޅެވޭނީ ގާތްގަނޑަކަށް 150 މީހުންނެވެ. އެވެރެޖުކޮށް 148 މީހުންނެވެ. އެމީހުންގެ އިޖުތިމާޢީ ކަންކަން ހުންނަ ގޮތްގޮތްވެސް އެނގޭނީ މި މިންވަރަށެވެ.\nޑރ. ރޮބިން ބުނެފައިވާ ގޮތުން މިގޮތަށް ކަންތައް ދިމާވަނީ ސިކުނޑީގެ ސަބަބުންނެވެ. އޭނާ ބުނެފައިވާ ގޮތުން، އޭނާ ކުރި ދިރާސާތަކުން އެނގުނު ގޮތުގައި އިންސާނާގެ ސިކުނޑިއަށް ޕްރޮސެސް ކުރުމުގެ ކުޅަދާނަކަން ލިބިފައިވަނީ އެންމެ 150 މީހުންގެ މައުލޫމާތެވެ. އެއަށްވުރެ ގިނަ ވާނަމަ އުނދަގޫތަކެއް ކުރިމަތިވަނީއެވެ.\nއޭނާއާއި އޭނާގެ ޓީމުން ކުރި ދިރާސާތަކުން އެނގުނު ގޮތުގައިވެސް ރައްޓެހިންގެ މެދުގައި ގިންތިތަކެއް ހުރެއެވެ. މިކަން ބެލުމަށް އެމީހުން ބޭނުންކޮށްފައިވަނީ ހޮވާލެވިފައިވާ ބައެއް ފަރާތްތަކުގެ ކޯލް ރިކޯޑުތަކާއި ލޮގް ތަކެވެ.\nއެހެންނަމަވެސް، އޭގެ މާނައަކީ 150 އަށްވުރެ ގިނަ މީހުންނާ ރައްޓެހި ނުވެވޭނެއެކޭ ނޫނެވެ. އެމީހެއްގެ މައުލޫމާތު ރަނގަޅަށް އެނގޭނީ 150 މީހުންގެ އެކަނި ކަމެވެ.\nކީންޒާ އބްދުﷲ ޔޫސުފް\nޖެނުއަރީ 4, 2019 20:21\nގާތް ތައްޓެހިންގެ ގިތުގަ ގެންގުޅެންވީ ތައުޙީދުގެ އަހުލުވެރީން. ގިނަވީވަރެއް ރަނގަޅީ. ޙިލޭ ގިރިހެނުނެއްނޫން ގެންގުޅެންވީ އޯކޭ ޕާޓު!\nޖެނުއަރީ 5, 2019 02:32


ލީޑަރޝިޕް މެނޭޖްމެންޓް އެންޑް ސްޓްރަޓެޖިކް ޕްލޭނިން އާއި ބެހޭ ވޯކްޝޮޕެއް ފެކަލްޓީ އޮފް އިސްލާމިކް ސްޓަޑީޒް (އެފް.އައި.އެސް) ގައި ބާއްވައިފި\nYou are here: Home ∼ ލީޑަރޝިޕް މެނޭޖްމެންޓް އެންޑް ސްޓްރަޓެޖިކް ޕްލޭނިން އާއި ބެހޭ ވޯކްޝޮޕެއް ފެކަލްޓީ އޮފް އިސްލާމިކް ސްޓަޑީޒް (އެފް.އައި.އެސް) ގައި ބާއްވައިފި\nލީޑަރޝިޕް މެނޭޖްމެންޓް އެންޑް ސްޓްރަޓެޖިކް ޕްލޭނިން އާއި ބެހޭ ވޯކްޝޮޕެއް ފެކަލްޓީ އޮފް އިސްލާމިކް ސްޓަޑީޒް (އެފް.އައި.އެސް) ގައި ބާއްވައިފި\nޕަބްލިޝްކުރީ އެޑްމިން 07-04-2016\nފެކަލްޓީ އޮފް އިސްލާމިކް ސްޓަޑީޒް ގައި މިއަހަރު އޭޕްރީލް މަހުގެ 01 އިން 02 އަށް ލީޑަރޝިޕް އެންޑް މެނޭޖްމަންޓްގެ ވޯކްސޮޕެއް ކުރިއަށް ވަނީ ގެންގޮސްފައެވެ. ފެކަލްޓީގެ އެކެޑަމިކް އަދި އިދާރީ މުވައްޒަފުންނަށް އަމާޒުކޮށްގެން ކުރިއަށް ގެންދިޔަ މި މި ޕްރޮގްރާމް ނަންގަވައިދެއްވީ ޔުނިވަރސިޓީ އޮފް ނޮޓިންގހަމް ގެ ޕްރޮފެސަރ ޑރ.މުންޛިރު އަލްޙަރަމްއެވެ. ދެ ދުވަހުގެ ނިޔަލަށް ކުރިއަށް ގެންދިޔަ މި ވޯކްޝްޕްގެ މައިގަނޑު މަޤުސަދަކީ ފެކަލްޓީގެ އެކެޑަމިކް އަދި އިދާރީ މުވައްޒަފުން ލީޑަރޝިޕް އަދި މެނޭޖްމެންގެ ދާއިރާ އިން ހޭލުންތެރިކުރުވައި ސްޓްރަޓެޖިކް ޕްލޭން އެކުލަވާލާނޭ ގޮތް ދަސްކޮށްދިނުމެވެ.އަދި ހަމަ އެހެންމެ ތިމާގެ މުސްތަޤްބަލް ރަނގަޅު ގޮތުގައި ބައްޓަން ކުރުމަށްޓަކައި ދުރާލާ ޕްލޭންއެއް ތައްޔާރުކުރާނޭގޮތް ވެސް މި ވޯކްޝޮޕުގެ ސަބަބުން ބައިވެރިންނަށް އިނގިގެން ދިޔައެވެ.\nޤައުމެއް ކުރިއެރުވުމަށްޓަކައި އެންމެ އިސް ރޯލެއް އަދާކުރަނީ އެ ޤައުމެއްގައި ތިބި މުޢައްލިމުން ކަމުގައި ފާހަގަކުރައްވާ ޑރ.މުންޛިރު ވިދާޅުވީ، ދަރިވަރުން ތަޢުލީމީ ހަޔާތުގައި ދަށް ނަތީޖާއެއް ނެރެވިއްޖެ ނަމަ އެ ނަތީޖާ އަކީ ހަމަ އެކަނި ދަރިވަރުގެ ކުށެއް ކަމުގައި ޤަބޫލުނުކޮށް، ތިމާގެ އުނގަންނައި ދިނުމުގައިވެސް އިހުމާލެއް ވާކަން ދެނެގަނެ އެކަންތައްތައް ރަނގަޅުކުރުން މުހިއްމުކަމަށެވެ. އަދި ތިމާގެ ތަޢުލީމީ ޙަޔާތް ކުރިއެރުވުމަށްޓަކައި މިފަދަ ކުރުމުއްދަތުގެ ވޯކްޝޮޕްތަކުގައި ބައިވެރިވުމަކީ ވަރަށްވެސްް މުހިންމުކަމެއް ކަމުގައި ފާހަގަކުރެއްވިއެވެ.\n08 ގަޑިއިރަށް ކުރިއަށް ގެންދިޔަ މި ވޯކްޝޮޕްގެ ބައިވެރިންނަށް ވަނީ އިގިރޭސިވިލާތުގެ ބައިނަލްއަގުވާމީ ސުފަރާއުއްތަންމިޔާ އެކަޑީމެގެ ފަރާތުން ޕްރޮގުރާމް ފުރިހަމަކުރިކަމުގެ ސެޓްފިކެޓްދިފައެވެ. ސެޓިފިކެޓް ދިނުމުގެ ރަސްމިޔާތުގައި ޝަރަފުވެރި މެހެމާންގެ ގޮތުން އިސްލާމިކް އެފެއާޒްގެ ޑެޕިއުޓީ މިނިސްޓަރ މުޙައްމަދު މުސްތަފާ ބައިވެރިވެ ވަޑައިގެން ދެއްކެވި ވާހަކަފުޅުގައި މިފަދަ ވޯކްޝޮޕްތައް ސަރުކާރުގެ އެކި މުވައްސަސާތަކުގައި ވީހާވެސް ގިނައިން ކުރިއަށް ގެންދިއުމަކީ އެތަނެއްްގައި ތިބޭ ބައެއްގެ ހުނަރުވެރިކަން އިތުރަށް ކުރިއަރައިގެންދާނޭ ކަމެއްކަމުގައި ފާހަގަކުރައްވަމުން ވިދާޅުވެފައިވަނީ ވީހާވެސް ގިނަގިނައިން އެތަނެއްގެ މުވައްޒަފުންނަށް މިފަދަ ޕްރޮގްރާމްތަކަށް ފުރުސަތު ހޯދައިދިނުން މުހިއްމު ކަމަށެވެ.\nއަދި ވޯކްޝޮޕް ނިންމާލުމުގެ ރަސްމިޔާތުގައި ފެކަލްޓީގެ ފަރާތުން ފެކަލްޓީގެ ޑީން އައްޝައިޚް ޢަލީ ޒާހިރު ބިން ސަޢީދް ޤާސިމް ވަނީ ޑރ.މުންޛިރު އަލްހަރަމް އަށްް ހަނދާނީ ލިޔުމެއް އަރުވާފައެވެ. މި ވޯކްޝޮޕްގައި ކެންޕަސްތަކުގައި މަސައްކަތްކުރައްވާ އެފް.އައި.އެސްގެ ލެކްޗަރަރ އިންވެސް ވަނީ ބައިވެރިވެފައެވެ.


Raajjeyge Court Thakah Sarukaarun Nufooz Foaruva: Ghaaazy Najeeb ރާއްޖޭގެ ކޯޓުތަކަށް ސަރުކާރުން ނުފޫޒް ފޯރުވާ: ޤާޒީ ނަޖީބް – Huvadhoo News Raajjeyge Court Thakah Sarukaarun Nufooz Foaruva: Ghaaazy Najeeb Huvadhoo News\nރާއްޖޭގެ ކޯޓުތަކަށް ސަރުކާރުން ނުފޫޒް ފޯރުވާ: ޤާޒީ ނަޖީބް\nކްރިމިނަލް ކޯޓުގެ ކުރީގެ ގާޒީ ހަސަން ނަޖީބް\nރައީސް އޮފީހުގެ ޗީފް އޮފް ސްޓާފް އަލީ ޒާހިރު ކޯޓުތަކުގައި ހިންގާ ޝަރީއަތްތަކަށް ނުފޫޒު ފޯރުވާކަމަށް ކްރިމިނަލް ކޯޓުގެ ކުރީގެ ގާޒީ ހަސަން ނަޖީބް ވިދާޅުވެއްޖެއެވެ.\nކުރީގެ ފަނޑިޔާރުންނާއި ބައެއް ވަކީލުން ބޭއްވި ނޫސްވެރިންގެ ބައްދަލުވުމުގައި ނޫސްވެރިޔަކު ކުރި ސުވާލަކަށް ޖަވާބު ދެއްވަމުން ނަޖީބު ވިދާޅުވީ ކޯޓުގައި ހިނގާ ޝަރީއަތްތަކަށް ސަރުކާރުގެ މަތީ މަގާމުތަކުގައި ތިބޭ ފަރާތްތަކުން ނުފޫޒު ފޯރުވާކަން އެއީ ތެދު ހަޤީގަތް ކަމަށާއި އެކަން އެންމެ ގާތުން ފެނުނު އެކަކީ އޭނަ ކަމަށެވެ.\nއެގޮތުން ކުރީގެ ރައީސް ޔާމީންގެ ޝަރީއަތަށްވެސް ނުފޫޒް ފޯރުވާފައިވާކަމަށް ނަޖީބް ވަނީ ވިދާޅުވެފައެވެ. ޔާމީންގެ ޝަރީއަތް އެންމެ ފުރަތަމަ ބެއްލެވީ ގާޒީ އަލްއުސްތާޒު އަހުމަދު ހައިލަމް ކަމަށާއި އަލީ ޒާހިރު ހައިލަމް ފޯނަށް ގުޅައިގެން ވާހަކަ ދެއްކެވިއިރު ސްޕީކަރަށް ލައިގެން ވާހަކަ ދެއްކި ކަމަށެވެ. އެގޮތުން އަލީ ޒާހިރު ހައިލަމް ކައިރީ ބުނެފައިވަނީ ރާއްޖޭގެ ސްޕްރީމްކޯޓުން ހައިލަމަށް ޖާގަ ކަށަވަރުވެފައިވާ ކަމަށެވެ.\nނަޖީބް ވިދާޅުވި ގޮތުގައި އޭނައާ ހައިލަމް އާ ދެމެދު ދެކެވުނު ވާހަކަތަކުގެ ތެރޭގައި ސްޕްރީމްކޯޓުގެ ފަނޑިޔާރަކަށް ހުސްނުއްސޫދު ހަމަޖެހޭ ޚަބަރު އަޑުއެހީމޭ ބުނުމުން ހައިލަމް އަލީ ޒާހިރަށް ގުޅާފަ ފޯނު ސްޕީކަރަށް ލާފައިވަނީ ނަޖީބުއަށް އަޑުއިއްވާށެވެ.\nއެހެންކަމުން މިހުރިހާ ކަމަކުންވެސް އެގިގެންދަނީ ރާއްޖޭގެ ފަނޑިޔާރުންނަށް ނުފޫޒު ފޯރުވާ ކަމަށް ނަޖީބް ވަނީ ހާމަކޮށްފައެވެ.\nމީގެ އިތުރުން ޔާމީންގެ މައްޗަށް ކުރެވުނު ޖަލުހުކުމް އިސްތިއުނާފް ކުރަން ހައިކޯޓަށް ހުށަހެޅުމުން އެމައްސަލަޔަށްވެސް ނުފޫޒު ފޯރުވުމަށް މަސައްކަތްކޮށްފައިވާކަމަށް ހައިކޯޓުގެ އޭރުގެ އިސް ފަނޑިޔާރަކަށް ހުންނެވި ޝުޖާއު އުސްމާންވެސް ވަނީ ވިދާޅުވެފައެވެ.\nޤާޒީ ހަސަން ނަޖީބް


"އިސްކަން ދޭންވީ އިދާރީ ހިންގުން ހަރުދަނާކުރަން، އަދި ރައީސް ނަޝީދަށް ކެންޑިޑެސީ ހޯދައިދިނުމަށް"\nމުހަންމަދު ވިސާމް 11 ފެބްރުއަރީ 2017\nއެމްޑީޕީގެ ޗެއާޕާސަންގެ މަގާމުން އަލީ ވަހީދު އިސްތިއުފާ ދެއްވީ ޕާޓީ އާއި ރާއްޖޭގެ މިވަގުތުގެ ހާލަތަށް ބައްލަވައި، ރާއްޖޭން ބޭރުގައި ހުންނަވައިގެން މަގާމުގެ މަސްއޫލިއްޔަތު އަދާނުކުރެއްވޭނެތީ އެވެ. އިނގިރޭސި ވިލާތުގައި ދިރިއުޅުއްވަމުން ގެންދަވާ އަލީ ވަހީދު މަގާމުން އިސްތިއުފާ ދެއްވުމުން، ހުކުރު ދުވަހު ބޭއްވި އިންތިހާބު ކާމިޔާބު ކުރެއްވީ އެ މަގާމަށް ކުރިމަތިލެއްވި ހަމައެކަނި ކެންޑިޑޭޓް ހަސަން ލަތީފެވެ. އިދާރީ ތަޖްރިބާވެސް ހުންނެވި ގާނޫނީ ވަކީލެކެވެ. ޗެއާޕާސަންގެ މަގާމް ކަށަވަރުކުރެއްވި ހަސަން ލަތީފް ދެކެވަޑައިގަންނަވާ ގޮތުގައި އޭނާގެ އެންމެ އިސްކަން ދެއްވަންވީ ޕާޓީގެ އިދާރީ ހިންގުން ހަރުދަނާ ކުރުމަށެވެ. އޭގެ އިތުރަށް އެންމެ އިސް ވާޖިބެއްކަމުގައި އޭނާ ދެކެވަޑައިގަންނަވަނީ ކުރީގެ ރައީސް މުހައްމަދު ނަޝީދަށް 2018 ގެ ރިޔާސީ އިންތިހާބުގައި ވާދަކުރެއްވޭނެ ގޮތް ތަނަވަސްކޮށް، އެ އިންތިހާބު ކާމިޔާބު ކުރުމެވެ.\nރައީސް މުހައްމަދު ނަޝީދު ވެރިކަމުގައި ޔޫތު މިނިސްޓަރުކަން ކުރެއްވި އަދި ފަހުން ރައީސް ނަޝީދުގެ ގާނޫނު ވަކީލުންގެ ޓީމްގައި ހިމެނިވަަޑައިގެންނެވި ހަސަން ލަތީފް ވިދާޅުވީ އެމްޑީޕީގެ އަސާސީ ގަވައިދު ބުނެފައިވާ ގޮތުން ޗެއާޕާސަންގެ މަގާމުގައި ހުންނަވާ ބޭފުޅަކު އެންމެ އިސްކަންދޭންޖެހޭނީ އެޕާޓީގެ އިދާރީ ހިންގުން ހަރުދަނާ ކުރުމަށް ކަމަށެވެ. އެކަމަށް ހުރަސް އެޅޭ ގޮތަށް އެއްވެސް ކަމެއް ޗެއަޕާސަންގެ މަގާމުގައި ހުންނަވާ ބޭފުޅަކު ކުރައްވައިގެން ނުވާނެ ކަމަށާއި މަގުމަތީ ހަރަކާތްތަކުގައި އެންމެ އިސްކޮށް ހުންނަވަންޖެހޭ ބޭފުޅަކީ ޗެއާޕާސަން ކަމަށް ގަބޫލެއްނުރައްވައެވެ.\n"ޗެއާޕާސަންގެ މައި މަސައްކަތަކީ އިދާރީ ހިންގުން، މަގުމަތީ ހަރަކާތް ލީޑް ކުރާ އިސް ފަރާތަކީ ޗެއާޕާސަން ކަމަށް އަޅުގަޑެއް ނުދެކެން" ހަސަން ލަތީފް ވިދާޅުވީއެވެ.\nހަސަން ލަތީފް ވިދާޅުވި ގޮތުން މަގުމަތީ ހަރަކާތަށް އިތުރު ކުރެވޭނީ ޕާޓީގެ އިދާރީ އޮނިގަނޑު ޙަރުދަނާކޮށް ހިގަން ފެށުމުން ކަމަށެވެ. އަސާސީ ގަވައިދު ބުނާ ގޮތަށް ކޮމެޓީ ބައްދަލުވުންތަށް ގަވައިދުން ބާއްވައި، އަތޮޅުތެރޭގައި ހަރަކާތައް ވަރުގަދަކޮށްގެން ނޫނީ މަގުމަތީ ހަރަކާތައް ކާމިޔާބުކަމާއެކު ކުރިއަށް ނުގެންދެވޭނެ ކަމަށް އޭނާ ވިދާޅުވިއެވެ.\n" އަތޮޅުތޭގައި ޕާޓީގެ ގޮފިތަށް އަލުން ހަދާނަން"\nއަތޮޅުތެރޭގައި އެމްޑީޕީގެ ހަރަކާތަށް ވަރުގަދަ ކުރުމަށް 2005 ވަނަ އަހަރު ވަނީ ގޮފި ތަކެއް އުފައްދާފައެވެ. އެހެންނަމަވެސް މިވަގުތު އެ ގޮފިތަކަކީ ހަރަކާތެރި ގޮފިތަކެއް ނޫނެވެ. އެމްޑީޕީގެ މެމްބަރުންގެ ތާއިދު ހޯދުމަށް އަތޮޅުތެރޭގެ ގިނަ ރަށްތަކަށް ހަސަން ދަތުރުކުރިއެވެ. އޭނާ ދެކޭ ގޮތުގައި އަތޮޅުތެރޭގެ ރައްޔިތުން އުންމީދަކީ "ޕާޓީގެ ހިންގުން" ހަރުދަނާވުން ކަމަށެވެ. ހަރަކާތައް އިތުރުވުމުވެ. އެކަން ކުރެވޭނެ ކަމަށް ހަސަން ލަތީފް ގަބޫލުކުރައްވަނީ ގޮފިތައް ރުކުރުވާލައިގެންނެވެ.\n" މުޅި ރާއްޖޭގައި އަޅުގަނޑުމެން 2005 ވަނަ އަހަރު ހެދި ގޮފިތަށް މިހާރު ނުވެސް ނެތް، އަލުން އެގޮފިތަށް ހެދަންޖެހޭ، ހަމަ އެއާއެކު ޕާޓީގެ އޮނިގަނޑު އަޅުގަނޑުމެން އެބަޖެހޭ ވަރުގަދަ ކުރަން،" ހަސަން ވިދާޅުވިއެވެ.\nހަސަން ވިދާޅުވީ އެމްޑީޕީގެ އަސާސީ ގަވައިދު ބައްޓަން ވެފައި އޮތީ ގޮފިތަކެއް ހަދައިގެން އެ ގޮފިތަކުގެ މަސައްކަތާއެކު ޕާޓީގެ ހަރަކާތައް މުޅި ރާއްޖޭގައި ކުރިއަށް ގެންދާ ގޮތަށް ކަމަށެވެ.\n"ގޮފިތައް ބައްޓަން ކުރެވިއްޖެނަމަ މުޅި ރާއްޖޭގައި އެމްޑީޕީގެ ހަރަކާތަށް ހިނގާނެ،" ހަސަން ވިދާޅުވިއެވެ.\n"ކައުންސިލް އިންތިހާބު ކެންޕޭން ލޯންޗުކޮށް، ކެންޕޭން ހަރަކާތައް މުޅި ރާއްޖޭގައި ހިންގާނަން"\nޖެނުއަރީ މަހުގެ 12 ވަނަ ދުވަހު ބޭއްވުމަށް ހަމަޖެހިފައިވާ ލޯކަލް ކައުންސިލް އިންތިހާބު ދެ ފަރަށް ފަސްކުރުމުން ވެސް އެމްޑީޕީން ދަނީ ވަރުބަލި ކަމެށް ނެތި ކެމްޕޭން ކުރަމުންނެވެ. ވެރިންކަން ކުރާ ޕީޕީއެމަށް އިންތިހާބަށް ތައްޔާރު ނުވެވޭކަމަށް ބުނެ ސިވިލް ކޯޓުން އިންތިހާބު ފަސްކުރުމަށް އިލެކްޝަން ކޮމިޝަންގެ މައްޗަށް އަމުރުކުރުމާއި ގުޅިގެން އެކޮމިޝަނުން އޭޕްރީލް އަށެއްގައި އިންތިހާބު ބާއްވަން ނިންމުމަށް ފަހު އޭޕްރިލް 15 އަށް ވަނީ ފަސްކޮށްފައެވެ. ކައުންސިލް އިންތިހާބުގެ ވޯޓުން ރައީސް ޔާމީނަން ތާއިދު ނެތް ކަން މުޅި ދުނިޔެއަށް ހާމަކޮށްދިނުމުގެ ގޮތުން އިންތިހާބު ކާމިޔާބު ކުރުމަށް "ވަރުގަދަ ކެންޕޭނެން" ކުރަންޖެހޭ ކަމަށް ހަސަން ލަތީފް ވިދާޅުވިއެވެ.\n"ސަރުކާރުގެ ބޭނުކަމަށް ވާނީ އަޅުގަނޑުމެން ވަރުބަލިކޮށްލުން، ފޫހިކޮށްލުން، މި އިންތިހާބު ކާމިޔާބުކުރުން ނޫންގޮތެއް ނެތް،" ހަސަން ވިދާޅުވިއެވެ.\nއޭނާ ވިދާޅުވި ގޮތުގައި ކައުންސިލް އިންތިހާބު ދެ ފަހަރެއްގެ މަތިން ފަސްކުރީ އެމްޑީޕީގެ ކެންޑިޑޭޓުން އިންތިހާބުގެ މަތިން ފޫހިކޮށްލުމަށެވެ. އެހެން ނަމަވެސް އަތޮޅުތެރޭގައި ތިބި އެޕާޓީގެ މެމްބަރުން އަދި ކެންޑިޑޭޓުން ދަނީ ވަރުބަލިކަމެއް ނެތި އިންތިހާބު ކާމިޔާބުކުރުމަށް މަސައްކަތް ކުރަމުންކަމަށް ހަސަން ވިދާޅުވިއެވެ. އެއީ ޕާޓީއަށް ލިބޭ ހިތްވަރެއް ކަމަށް އޭނާ ދެކެއެވެ.\nއެގޮތުން ކުރިއަށް އޮތް ތަނުގައި ލޯކަލް ކައުންސިލް އިންތިހާބުގެ ކެމްޕޭން ރަސްމީކޮށް ލޯންޗުކޮށް ، ކެންޕޭން ހަރަކާތައް މުޅި ރާއްޖޭގައި ކުރިއަށްގެންދިއުމަށް މަސައްކަތް ކުރައްވާނެ ކަމަށް ހަސަން ވިދާޅުވިއެވެ.\n"އެންމެ އިސް ވާޖިބަކީ ރައީސް ނަޝީދަށް ރިޔާސީ ކެނޑިޑެންސީ ހޯދާދިނުން"\nކުރިއަށް އޮތް 2018 ވަނަ އަހަރުގެ ރިޔާސީ އިންތިހާބުގައި ކުރީގެ ރައީސް މުހައްމަދު ނަޝީދަށް ވާދަނުކުރެވިއްޖެނަމަ އެމްޑީޕީ އިން ރިޔާސީ އިންތިހާބުގައި ބައިވެރިނުވާނެ ކަމަށް އެމަނިކުފާން ވަނީ ވިދާޅުވެފައެވެ. ރައީސް ނަޝީދަށް ރިޔާސީ އިންތިހާބުގެ ކެންޑިޑެންސީ ހޯދާނީ ބައިނަލްއަގްވަމީ ދުނިޔޭގެ އެހީތެރިކަމާއި އެކުގައި ކަމަށް އެމްޑީޕީން ވަނީ ބުނެފައެވެ.\nހަސަން ވިދާޅުވީ މުޅި އެމްޑީޕީ ގަބޫލުކުރާ ރިޔާސީ ކެނޑިޑޭޓަކީ ރައީސް ނަޝިދު ކަމަށެވެ. އެމަނިކުފާނަން ރިޔާސީ އިންތިހާބުގައި ވާދަކުރެވޭނެ ގޮތަކަށް ޕާޓީގެ ހަރަކަތަށް ބައްޓަން ކުރަންޖެހޭ ކަމަށް ހަސަން ވިދާޅުވިއެވެ.\n"ރައީސް ނަޝީދަށް 2018 ގައި ވާދަކުރެވޭނެ ، އަޅުގަނޑުމެންނަން އެ މަންޒަރު އެބަ ފެނޭ" ހަސަން ވިދާޅުވިއެވެ.\nހަސަން ލަތީފަކީ ރައީސް މުހައްމަދުގެ ވެރިކަމުގައި ވަޒީރުކަން ކުރެއްވި ބޭފުޅެކެވެ. ރައީސް ނަޝީދުގެ ޤާނޫނީ ވަކީލުންގެ ޓީމުގައި ހިމެނިވަޑައިގަންނަވާ ބޭފުޅަކަށް ވުމުގެ އިތުރުން އެމްޑީޕީގެ ޤާނޫނީ ކޮމިޓީގެ މެމްބަރެއް ވެސް މެއެވެ. ދިވެހިރާއްޖެ މިހާރު އަމަލުކުރަމުންދާ ޤާނޫނު އަސާސީ ޑްރާފްޓްކުރުމުގައި ވެސް އޭނާ ބައިވެރިވެވަޑައިގެންނެވި އެވެ. ހެންވޭރު އުތުރު ދާއިރާގެ ރައީސްއަކީ ވެސް އޭނާ އެވެ. ހަސަނަކީ އިދާރީ ހިންގުން ހަރުދަނާ ކުރެވޭނެ ބޭފޫޅެއް ކަން ޕާޓީގެ މެމްބަރުން މިއަދު ގަބޫލްކޮށްފިއެވެ. އެމްޑީޕީގެ އާންމު މެމްބަރުން ބޭނުންވާ އަމަލީ ގޮތުން އެކަން ފެނުމެވެ.\nއަރުޝީފަށް ނެގީ 25/02/2017 13:51\nއެންމެފަހުން އަޕްޑޭޓްކުރީ 25/02/2017 13:51


20 kuhveriyakah adhabu lui kohdhee dhookohlaifi\n20 ކުށްވެރިޔަކަށް އަދަބު ލުއިކޮށްދީ ދޫކޮށްލައިފި\nކުށްވެރިންތަކެއް: 20 ކުށްވެރިޔަކަށް މާފު ދިނުމަށްފަހު އިއްޔެ ވަނީ ދޫކޮށްލާފާއި. --\nއެކިއެކި ޖަލު ހުކުމްތައް ތަންފީޒު ކުރަމުންދިޔަ 20 ކުށްވެރިޔަކަށް އަދަބު ލުއިކޮށްދީ ދޫކޮށްލައިފި އެވެ.\nމޯލްޑިވްސް ކަރެކްޝަނަލް ސާވިސްގެ މީޑިއާ އޮފިޝަލު އަހްމަދު ލުގްމާން މިއަދު ވިދާޅުވީ ކުށްވެރިންނަށް މާފު ދިނުމުގެ ގާނޫނުގެ ދަށުން ރައީސުލްޖުމްހޫރިއްޔާ 20 ކުށްވެރިއަކަށް އިއްޔެ އަދަބު ލުއިކޮށްދީފައިވާ ކަމަށެވެ. އަދި މިހާތަނަށް އަދަބު ލުއިކޮށްދީފައިވަނީ ވެސް 20 ކުށްވެރިންނަށް އެކަނި ކަމަށެވެ. އެއީ ކުދި ކުށްތަކުގައި ޖަލަށް ލާފައިވާ ކުށްވެރިންނެވެ.\nލުގުމާން ވިދާޅުވީ އެންމެ ފުރަތަމަ އެ ކުށްވެރިން ދޫކުރާނީ އެއް މަސް ދުވަހަށް ގޭ ބަންދަށް ކަމަށާއި އެ ދުވަސްތަކުގައި އެއްވެސް ކުށެއް ނުކުރާނަމަ ދެ މަސް ދުވަހަށް ރަށު ބަންދަށް ދޫކޮށްލާނެ ކަމަށެވެ. އަދި އެ ދުވަސްތަކުގައިވެސް އެއްވެސް ކުށެއް ނުކުރާނަމަ ފަސް އަހަރަށް މުޖުތަމައުގެ ތެރެއަށް ދޫކޮށްލާނެ ކަމަށެވެ. ފަސް އަހަރަށްވުރެ ކުޑަ ޖަލު ހުކުމެއް އައިސްފައިވާނަމަ އެ މުއްދަތު ހަމަވުމުން މިނިވަންވާނެ ކަމަށެވެ. މި މުއްދަތުތަކުގެ ތެރޭގައި ކުށެއް ކޮށްފިނަމަ އަނބުރާ ޖަލަށް ގެންދާނެ އެވެ.\nރައީސުލްޖުމްހޫރިއްޔާ ދެއްވާ ހާއްސަ ފުރުސަތުގެ ގަވާއިދުގެ ނަމުގައި އާ ގަވައިދެއް އެކުލަވާލައި އާގަވާއިދެއް މިދިޔަ އަހަރު ވަނީ ގެޒެޓުކޮށްފަ އެވެ. އެ ގަވާއިދަކީ، ޖިނާއީ ކުށުގެ ހުކުމް ތަންފީޒު ކުރަމުންދާ މީހުންގެ އުޅުމަށާއި އަހުލާގަށް ބެލުމަށްފަހު، އަދި މުޖުތަމައަށް އެނބުރި އައިސް، މުޖުތަމައަށް ފައިދާހުރި، ދިރިއުޅުމުގެ ފުރުސަތެއް އޮތް މީހުންނަށް ފުރުސަތު ފަހިކޮށްދިނުމުގެ ގޮތުން އެ މީހަކު ކޮށްފައިވާ ކުށަށް މައާފުދިނުމާބެހޭ އުސޫލުތައް ބަޔާންކުރާ ގަވައިދެކެވެ.\nމި ގަވައިދުގެ ދަށުން ލުއި ދޭނީ ރައީސް އަމިއްލައަށްފުޅަށް އިސް ނަންގަވައިގެންނެވެ. ގަވައިދުގައިވާ ގޮތުން ރައީސްގެ އިސްނެންގެވުމުގެ މަތިން ޝަރުތާއެކު މައާފުދޭން ފެންނަ މީހުން ކަނޑައެޅުމަށްޓަކައި، ކަމާބެހޭ ފަންނީ ބޭފުޅުންގެ މައްޗަށް އެކުލެވޭ ކޮމިޓީއެއް، "ރައީސުލްޖުމްހޫރިއްޔާގެ މައާފުދިނުމުގެ ހާއްސަ ފުރުސަތު ދޭ ފަންނީ ކޮމިޓީ" ގެ ނަމުގައި ހޯމް މިނިސްޓަރު އެކުލަވާލަން ޖެހެ އެވެ.\nމިނިސްޓަރުގެ އިރުޝާދާއެކު ހިންގާ މި ކޮމެޓީން މައާފު ދިނުމަށް ފުރުސަތު ދޭން ނިންމައިފިނަމަ، އެނބުރި މުޖުތަމައަށް އައިސް، ކުށުން ދުރުހެލިވެފައިވާ އަދި މުޖުތަމައަށް ފައިދާހުރި މީހެއްގެ ގޮތުގައި ދިރިއުޅުމުގެ ފުރުސަތު އޮތް ކަމަށް ފެންނަ މީހުންގެ ލިސްޓު އެކުލަވައިލުމަށްފަހު، ކޮމިޓީން ރައީސްއަށް އެ މައުލޫމާތު ފޮނުވަން ޖެހޭނެ އެވެ.\nއެ ގަވާއިދުގެ ދަށުން މާފު ނުދޭނެ ކުށްތަކުގެ ތެރޭގައި ހިމެނެނީ އިސްތިއުނާފު މަރުހަލާގައި ތިބި ކުށްވެރިންނާއި، ގަސްދުގައި މީހަކު މެރުމުގެ ކުށް ސާބިތުވެފައިވާ މީހުންނާއި، ޓެރަރިޒަމްގެ ކުށް ސާބިތުވެފައިވާ ކުށްވެރިންނާއި، ކުޑަކުއްޖަކަށް ޖިންސީ ގޯނާކުރުމުގެ ކުށެއް ސާބިތުވާ މީހުންނާއި، މަސްތުވާތަކެތި ޓްރެފިކް ކުރުމުގެ ކުށުގެ މީހުން އަދި ގަދަކަމުން ޖިންސީގުޅުން ހިންގުމުގެ ކުށް ސާބިތުވެފައިވާ މީހުންނެވެ.\nއަދި މާފު ދެވޭނީ ގަވައިދުގައިވާ ގޮތުން އެ މީހެއްގެ މައްޗަށް އެންމެ ހުކުމެއް ކޮށްފައިވާނަމަ، އެ ހުކުމުގެ ހަތަރުބައިކުޅަ އެއްބައި ތަންފީޒުކޮށްފައިވާނަމަ އެވެ. އެ މީހެއްގެ މައްޗަށް އެއް ހުކުމަށް ވުރެ ގިނަ ހުކުމްކޮށްފައިވާނަމަ، ތަންފީޒުކުރަމުންދާ ހުކުމުގެ ހަތަރުބައިކުޅަ އެއްބައި ތަންފީޒުކުރުމުން ނޫނީ މާފު ނުދެވޭނެ އެވެ.\nމާފު ދޭން ފެންނަ ކަމަށް ކޮމެޓީން ނިންމާ މީހުންނަށް ހާއްސަ ރީހެބިލިޓޭޝަން ޕްރޮގްރާމެއް ކޮމެޓީން ހިންގަން ޖެހެ އެވެ. ރައީސް މާފު ދޭނީ އެ ޕްރޮގްރާމް ފުރިހަމަކަމާއެކު ނިންމުމުންނެވެ.\nމައާފުދިނުމަށް ފުރުސަތުދޭން ކޮމިޓީއަށް ފެންނަ މީހުންނާ ގުޅޭގޮތުން ރައީސް ވަކި ގޮތެއް ނިންމަވައި، ހޯމް މިނިސްޓަރަށް އެންގެވުމުން، އެ ނިންމެވުން ކަރެކްޝަނަލް ސާވިސްއިން މިނިސްޓަރުގެ އެންގެވުމުގެ މަތިން ތަންފީޒުކުރަން ޖެހޭނެ ކަމަށް ގަވައިދުގައިވެ އެވެ.\nމީގެ ކުރީގެ ސަރުކާރުތަކުންވެސް އެ ގާނޫނުގެ ދަށުން ކުށްވެރިންތަކަކަށް މާފު ދިނުމަށްފަހު ދޫކޮށްލާފައިވެ އެވެ.\nހާލުބޮޑުވި2މަސްވެރިން ދިއްދޫއަށް ގެންގޮސްފި\n50 މިލިއަން ޑޮލަރު ހޯދަން ޖާބިރު ދައުލަތާއި ދެކޮޅަށް ދައުވާ ކުރަނީ\nދޯންޏެއްގެ ފަލުކާ ސާފުކުރަން ފޭބި ދެމީހަކު ހާލުބޮޑުވެއްޖެ\nނަސަންދުރާގެ މައްސަލަ އޭސީސީއިން އަލުން ބަލަނީ


އަމާޒަކީ މިއަހަރު 20،000 ބިދޭސީން އަނބުރާ ގައުމަށް ފޮނުވާލުން: ފައްޔާޒު – Haftha\nSat, 15 August, 2020, 3:23 pm\nއެންއީއޯސީގައި ބޭއްވި ނޫސްވެރިންގެ ބައްދަލުވުމުގައި އިކޮނޮމިކް މިނިސްޓަރު ފައްޔާޒު --- ފޮޓޯ: ރައީސް އޮފީސް\nއަމާޒަކީ މިއަހަރު ގަވާއިދާ ހިލާފަށް އުޅޭ 20،000 ވުރެ ގިނަ ބިދޭސީން އަނބުރާ ފޮނުވާލުން ކަމަށް އިކޮނޮމިކް މިނިސްޓަރު ފައްޔާޒް އިސްމާއީލް ވިދާޅުވެއްޖެއެވެ.\nބިދޭސީންގެ މައްސަލައިގަ ރައްޔިތުންގެ މަޖިލީހަށް މިއަދު ހުށަހެޅި ކުއްލި މައްސަލައިގެ ބަހުސް މަރުހަލާގައި މަޖިލީހުގެ ތަޅުމަށް ވަޑައިގެން މިނިސްޓަރު ފައްޔާޒް ވިދާޅުވީ ބިދޭސީންގެ މައްސަލަ ހައްލުކުރުމަކީ ގޮންޖެހުން ބޮޑު މަސައްކަތެއް ކަމަށެވެ. ނަމަވެސް އެކަން ހައްލުކުރުމަށް ސަރުކާރުން ކުރަމުންދާ މަސައްކަތުގައި ބޮޑެތި ކުރިއެރުންތަކެއް ލިބެމުން އަންނަ ކަމަށެވެ.\nއެގޮތުން ގަވާއިދާއި ހިލާފަށް އުޅޭ ބިދޭސީން ފޮނުވާލުމަށް ބޮޑެތި މަސައްކަތްތަކެއް ކުރަމުން އަންނަކަން ފާހަގަކުރައްވާ މިނިސްޓަރު ވިދާޅުވީ، އެ މަސައްކަތް ކުރުމުގައި ބައިނަލްއަގްވާމީ ގޮތުން ހެދިފައިވާ ގަވާއިދުތަކާއި ގައުމުތަކާމެދު ވެފައިވާ އެއްބަސްވުމާއި އެއްގޮތަށް އަމަލުކުރަންޖެހޭ ކަމަށެވެ. އަދި ގަވާއިދާ ހިލާފަށް ރާއްޖޭގައި އެންމެ ގިނަ އަދަދަކަށް އުޅެނީ ބަންގްލަދޭސީން ކަމުން، އެމީހުން ފޮނުވާލުމުގައި އެގައުމުގެ އެމްބަސީއާ ގުޅިގެން މިހާތަނަށް 4000 އަށްވުރެ ގިނަ މީހުން ފޮނުވާލެވިފައިވާ ކަމަށް ވިދާޅުވިއެވެ.\n"ބިދޭސީންގެ މައްސަލަ ހައްލުކުރުމަށް އެޅި ފިޔަވަޅުތަކުން މިއަދު 4000 އަށްވުރެ ގިނަ ބިދޭސީން ފޮނުވާލެވިއްޖެ. މިކަމުގައި އަޅުގަނޑުމެން މަސައްކަތް ކުރާއިރު މިކަން ވިޔަ ނުދޭން ވެސް ބަޔަކު އެބަ މަސައްކަތްކުރޭ. ގަވާއިދާއި ހިލާށް އުޅޭ 20،000 ބިދޭސީން، އެމީހުންގެ ރުހުމާއެކު މިއަހަރު ފޮނުވާލުމަކީ އަޅުގަނޑުގެ އަމާޒު،" މިނިސްޓަރު ފައްޔާޒް ވިދާޅުވިއެވެ.\nމިނިސްޓަރު އިތުރަށް ވިދާޅުވީ ބިދޭސީން އަނބުރާ ފޮނުވާލުމުގެ މަސައްކަތް ފެށުމުން އެނބުރި ގައުމަށް ދާން ބޭނުންވާ އެތައް ބަޔަކު ތިބިކަން އެނގިގެން ގޮސްފައިވާ ކަމަށާއި އެނބުރި ގައުމަށް ދިއުމުން ހައްޔަރުކޮށްފާނެ ކަމުގެ ބިރަށް ބައެއް މީހުން ފިލާފައި ވެސް އެބަތިބި ކަމަށެވެ. އަދި ކޮވިޑްގެ މަރުހަލާ އައުމުގެ ކުރިން ގަވާއިދުގެ ތެރެއަށް ވަނުމަށް އެދި 43،000 ބިދޭސީން އެދިފައިވާ ކަމަށް ވެސް ވިދާޅުވިއެވެ.\nމިހާލަތާ ގުޅިގެން ބައެއް ސިޔާސީ ފަރާތްތަކުން ނާޖައިޒް ގޮތުގައި ބިދޭސީން ލައްވާ ވެސް ކަންކަން ކުރުވަމުން އަންނަކަން ފާހަގަކުރައްވާ ފައްޔާޒު ވިދާޅުވީ، ސިޔާސީ ފަރާތްތަކުން ސަރުކާރާއި ދެކޮޅަށް ބިދޭސީން ލައްވާ މުޒާހަރާ ކުރުވަމުން އަންނަ ކަމަށެވެ. އަދި މިކަމަކީ ދުރާލާއި ވަކި ބަޔަކު އަޑީގައި ތިބެގެން ހިންގާކަމަކަށްވާއިރު، ބިދޭސީން މިހާ ގިނަ އަދަދަކަށް ރާއްޖެއަށް ގެނެސް މި މައްސަލަ ކުރިމަތިކުރުވީ ވެސް އެކަންކަން ރާވައި ހިންގަމުން އަންނަ މީހުން ކަމަށް ވެސް ވިދާޅުވިއެވެ.


Adexel Alevel imthihaanu anna mahu 26 gai beyvumah nimmaifi - AO News\nއެޑެކްސެލް އޭލެވެލް އިމްތިޙާނު އަންނަމަހުގެ 26ގައި ބޭއްވުމަށް ނިންމައިފި\nމިއަހަރުގެ މެއި މަހާއި ޖޫން މަހު ބޭއްވުމަށް ކުރިން ހަމަޖެއްސި އެޑެކްސެލް އޭލެވެލް އިމްތިޙާނު އަންނަމަހުގެ 26ގައި ބޭއްވުމަށް ނިންމާފައިވާ ކަމަށް އެޑިއުކޭޝަން މިނިސްޓްރީން ވިދާޅުވެއްޖެއެވެ.\nކުރިން އޭލެވެލް އިމްތިޙާނު ކުރިއަށްގެންދިޔުމަށް ނިންމާފައިވަނީ މެއި މަހުގެ 5ވަނަ ދުވަހުއެވެ. އަދި އެއިމްތިޙާނު ނިމޭނީ ޖޫން މަހުގެ 17 އަށެވެ. އޭލެވެލް އިމްތިޙާނު ކުރިއަށްގެންދިޔުމަށް ނިންމުމާގުޅިގެން މިމަހުގެ 11 ދުވަހުގެ ނިޔަލަށް އިމްތިޙާނުގައި ބައިވެރިވުމަށް އެދޭ ފަރާތްތައް އެޕްލިކޭޝަންތައް ހުށައަޅަން ހުޅުވާލިއެވެ.\nމިއަހަރުގެ މެއި، ޖޫންގައި އޭއެސް، އޭލެވެލް އިމްތިޙާނު ނުބާއްވަން އިނގިރޭސިވިލާތުގެ ޕިއާސަންއިން ނިންމީ މިދިޔަ ފެބްރުއަރީ މަހުއެވެ. އެހެންނަމަވެސް އެ އިމްތިޙާނު ރާއްޖޭގައި ބާއްވަން ފަހުން އެޑެކްސަލްއިން ނިންމިއެވެ.\nކޯވިޑް-19ގެ ސަބަބުން 2020ވަނަ އަހަރު ރާއްޖޭގެ ސްކޫލްތައް ގިނަ ދުވަސްތަކަކަށް ބަންދުކުރަން ޖެހުމުގެ ސަބަބުން 2020ވަނަ އަހަރާއި 2021ވަނަ އަހަރުގެ އެކެޑެމިކް ކަލަންޑަރަށް އެޑިއުކޭޝަން މިނިސްޓްރީން ވަނީ ބޮޑެތި ބަދަލުތަކެއް ގެނެސްފައެވެ. މީގެ އިތުރުން އޯލެވެލް އާއި އޭލެވެލް އިމްތިޙާނު ބާއްވާ ތާރީޚްތަކަށްވެސް ވަނީ ބަދަލުތަކެއް އައިސްފައިއެވެ.\nއެސްއެސްސީ އިމްތިޙާންއެޑެކްސަލް އޭލްވެލް އިމްތިޙާނުމިނިސްޓްރީ އޮފް އެޑިއުކޭޝަން\nއޭލެވެލް އިމްތިޙާނުގައި ބައިވެރިވާ ދަރިވަރުން ބޭނުންވާނަމަ އޮކްޓޫބަރ ގެ އިމްތިޙާނުން ފުރުސަތު ދޭން ނިންމައިފި


UTF ebbasvumugai rayyithun kanboduvaa jehey evves kameh neh: Shamaal | Mihaaru\nޚަބަރު / އުތުރު ތިލަފަޅު\nރައްޔިތުން ކަންބޮޑުވާންޖެހޭ އެއްވެސް ކަމެއް ޔޫޓީއެފް އެއްބަސްވުމަކު ނެތް: ޝަމާލް\n"އެގްރިމެންޓުގައި އަސްކަރީ ބަޔަކު ތިބޭނެ ވާހަކައެއް ނޯންނާނެ. ސޮއިކުރި އެގްރިމެންޓުގައި ހަތިޔާރު އެޅި ބަޔަކު އެތަނުގައި އޮޕަރޭޓްކުރާނެ ވާހަކައެއް ވެސް ނޯންނާނެ"\nއުތުރު ތިލަފަޅާ ގުޅޭ މައުލޫމާތު ދިނުމަށް މިއަދު ބޭއްވި ނިއުސް ކޮންފަރެންސްގައި ޗީފް އޮފް ޑިފެންސް ފޯސް، މޭޖަ ޖެނެރަލް ޝަމާލް ވާހަކަދައްކަވަނީ.-- ފޮޓޯ: އަހުމަދު އަވްޝަން/ މިހާރު\n16 މާޗް 2021 - 18:28\nއުތުރު ތިލަފަޅުގައި ކޯސްޓް ގާޑު ޕޯޓެއް ތަރައްގީކުރުމަށް އިންޑިއާ އެކު ވެފައިވާ އެއްބަސްވުމުގެ ސަބަބުން ދިވެހި ރައްޔިތުން އެއްވެސް ނުރައްކަލެއް ނެތް ކަމަށް ޗީފް އޮފް ޑިފެންސް ފޯސް މޭޖަ ޖެނެރަލް އަބްދުﷲ ޝަމާލް މިއަދު ވިދާޅުވެއްޖެ އެވެ.\nއިންޑިއާ އިން ތަރައްގީކޮށްދޭ، ޔޫޓީއެފްގެ ނަމުން މިހާރު މަޝްހޫރުވެފައިވާ ބަނދަރާ ބެހޭ ގޮތުން އިންޑިއާ އާއި ދިވެހި ސަރުކާރުން ހެދި އެއްބަސްވުމުގެ ޑްރާފްޓެއް ކަމަށް ބުނެ، އިއްޔެ ވަނީ މީޑިއާގައި ލިއުމެއް ލީކްކޮށްލައިފަ އެވެ. ނަމަވެސް ސަރުކާރުން ވަނީ އެއީ ސައްހަ ލިޔުމެއް ނޫން ކަމަށް ބުނެފަ އެވެ.\nއެކަމާ ގުޅިގެން އެމްއެންޑީއެފްގެ ލީޑަޝިޕުން ބޭއްވި ޕްރެސް ކޮންފަރެންސްގައި މޭޖަ ޖެނެރަލް ޝަމާލް ވިދާޅުވީ އުތުރު ތިލަފަޅަކީ ދިވެހި ސިފައިން ބޭނުންވާ ތަނެއް ކަމަށެވެ. އެކަން ކުރުމަށް ސަރުކާރަށް ބާރުއަޅަނީ ވެސް ދިވެހި ސިފައިން ކަމަށާއި އެއީ ގާނޫނު އަސާސީން ލާޒިމްކުރާ މިޝަން ހާސިލްކުރުމަށްޓަކައި އެފަދަ ފެސިލިޓީއެއް ބޭނުންވާތީ ކަމަށް ވިދާޅުވި އެވެ.\n"...އަޅުގަނޑުމެން ސަރުކާރުގައި ވެސް މި ދަންނަވަނީ އަޅުގަނޑުމެންނަށް މި ކެޕޭސިޓީ މި ގޮތަށް ހޯދައިދެއްވާށޭ، މި ކެޕޭސިޓީ ބިލްޑު ކޮށްދެއްވާށޭ. އަޅުގަނޑުމެންގެ މަސްކަނޑުތައް ބަލަހައްޓަން، އަޅުގަނޑުމެންގެ މި އޮތް ބޮޑު މެރިޓައިމް ޒޯން ސެކިއުކުރުމަށްޓަކައި،" ޝަމާލް ވިދާޅުވި އެވެ.\n"އެހެންވީމަ، މިއީ ގައުމީ ދިފާއީ ބާރުން ވެސް ބޭނުންވާ ކަމެއް. އަޅުގަނޑު ވަރަށް ހާމަކަންމަތީ ބުނަން ބޭނުން، އިރާދަކުރައްވައިގެން މާތްﷲ ގެ ހެޔޮ ރަހުމަތްފުޅާއެކު މި ފެސިލިޓީ ހެދިގެން ދިޔައީމަ އަހަރުތަކެއް ފަހުން މީގެ ފައިދާ ފެނިގެންދާނެ. މި ފެސިލިޓީގެ ފައިދާ ފެނިގެންދާނެ ކެޕޭސިޓީ ބިލްޑުކުރުމަށްޓަކައި،"\nޔޫޓީއެފް އެއްބަސްވުމާ ގުޅޭގޮތުން ގިނަ ބައެއްގެ ކަންބޮޑުވުން އޮތީ، އެ ޕޯޓުގައި ހަތިޔާރު އަޅައިގެން އިންޑިއާ ސިފައިން ގާއިމްވެ ތިބުމާ ގުޅޭގޮތުންނެވެ. ނަމަވެސް ޝަމާލް ވިދާޅުވީ އިންޑިއާއެކު ސޮއިކޮށްފައިވާ އެއްބަސްވުމުގައި އުތުރު ތިލަފަޅުގައި އަސްކަރީ ބަޔަކު ތިބޭނެ ވާހަކަ ނޯންނާނެ ކަމަށެވެ.\n"...ސޮއިކުރެވިފައިވާ އެގްރިމެންޓުގައި އަސްކަރީ ބަޔަކު ތިބޭނެ ވާހަކައެއް ނޯންނާނެ. ސޮއިކުރި އެގްރިމެންޓުގައި ހަތިޔާރު އެޅި ބަޔަކު އެތަނުގައި އޮޕަރޭޓްކުރާނެ ވާހަކައެއް ވެސް ނޯންނާނެ. ވަރަށް ހާމަކޮށް އަޅުގަނޑު ބޭނުން،" ބަންޑާރަކޮށީގެ އާ އިމާރާތުގައި ބޭއްވި ނިއުސް ކޮންފަރެންސްގައި ޝަމާލް ވިދާޅުވި އެވެ.\n"އާއްމު ރައްޔިތުންނަށް ވެސް ދޭން ބޭނުންވާ މެސެޖަކީ ރައްޔިތުން ކަންބޮޑުވާންޖެހޭ އެއްވެސް ކްލޯސެއް، އެއްވެސް އާޓިކަލެއް، އެއްވެސް މާއްދާއެއް މި އެގްރިމެންޓުގައި ނޯންނާނެކަން،"\nއުތުރު ތިލަފަޅު ތަރައްގީކުރުމުގެ މަޝްވަރާ ފެށީ 2013 ވަނަ އަހަރެވެ. ނަމަވެސް ކޯސްޓްގާޑުގެ ގިނަ އަދަދެއްގެ އުޅަނދު ފަޅުތެރޭގައި އޮންނަން ޖެހުމާއި މަރާމާތުނުކުރެވުމުގެ މައްސަލަތައް ދިމާވާން ފެށުމުން އެކަމުގެ ބޭނުން ކުރީއްސުރެ އޮތް ކަމަށް ދެކެވަޑައިގަންނަވާ ކަމަށް ވިދާޅުވި އެވެ.\nޝަމާލް ވިދާޅުވީ ޔޫޓީއެފްގެ އެންމެ ބޮޑު އެއް ފީޗާއަކީ 300 މީޓަރުގެ މަގަތު ފާލަމެއް ކަމަށެވެ. އެއާއެކު، އުޅަނދުފަހަރު މަރާމާތުކުރާ ޑޮކެއް ހިމެނެ އެވެ.\nއެ ފަޅުގެ މިލްކިއްޔާތު އޮތީ ދިވެހި ދައުލަތުގައި ކަމަށާއި އެތަން އޮޕަރޭޓްކުރަނީ ވެސް ދިވެހި ދައުލަތުންކަން ފާހަގަކުރައްވައި ޝަމާލް ވިދާޅުވީ މާހިރެއް ދިޔަނަސް އެ ތަނަށް އަންނަނީ ދިވެހި ދައުލަތުގެ ހުއްދަ ލިބިގެން ކަމަށް ދައުލަތުން ނިންމާ މުއްދަތަކަށް ކަމަށެވެ.\n"އޭރު ވެސް ބޭނުން، މިހާރު ވެސް ބޭނުން މާދަން ވެސް އަޅުގަނޑުމެން މި ތަން ގައުމީ ދިފާއީ ބާރުން މި ފެސިލިޓީ ބޭނުން،" ޝަމާލް ވިދާޅުވި އެވެ.\nއިންޑިއާގެ އެހީގައި ތަރައްގީކުރާ އުތުރުތިލަ ފަޅުގެ އެއްބަސްވުން ދިވެހި ސަރުކާރުން އަދި އެއްބަސްވުމުގައި ސޮއިކޮށްފައިވާ ދެ ފަރާތުން ކުރެ ފަރާތެއް ބޭނުންވެއްޖެނަމަ އެގްރިމެންޓް އުވާލެވޭނެ އެވެ.\nއެމްއެންޑީއެފް ރާއްޖެ-އިންޑިއާ ޑިފެންސް މިނިސްޓްރީ މޭޖަ ޖެނެރަލް އަބްދުﷲ ޝަމާލް އުތުރު ތިލަފަޅު\n40 ކޮމެންޓް, 36 ރިއެކްޝަންސް\nބައްލަވާ ޚިދުމަތް ކުރިއަސް އިތުބާރު ގެއްލިފައި ތިބި ބަޔަކު ދައްކާ ވާހަކަ މީހަކު ގަބޫލެއް ނުކުރާނެ. އެއްބަސްވުން ނިކަ ހާމަކޮށް ދެއްވަ ބައްލަވާ..\nނޫސްވެރިންނަށްވެސް އަހާލަންނުކެރުނީތަ އެއްބަސްވުން ހާމަކުރެވެން ނެތްސަބަބު؟ މިސަރުކާރުން ހަދާ ކޮންމެ އެއްބަސްވުމެއް ގައުމީ ސަލާމަތައް ބުރޫއަރާތީ އެބަ ސިއްރުކުރަންޖެހޭ. މިކަމާ ދިވެހި ރައްޔިތުން ކަންބޮޑު ނުވާނެތަ؟\nސިއްރު ސިއްރުން ފޮރުވާގެން މިއުޅެނީ މަދަނީ އެއްބަސްވުމެކޯ؟ މިހާރު ދެންތިވީގޮތުން ކުރިންކީހާ ޅެންވާނީ ފަރިއްސަށް\nމިވަރުގެ ބޭކަލުން ދެއުޅިއެއްނުވާ ވާހަކަ ދެއްކީމާ ކަމުގެ ޙަގީގަތް ކިރުބޯ ކދުނިންނަށްވެސް އެނގޭނެ.\nކަންބޮޑުވާން ޖެހޭ ކަމެއް ނެތީވިއްތާ ގައުމުގެ ރައްޔިތުންނަށް ހާމަކުރަން ވީނުން. އޭރުމް ރައްޔިތުން ބުނާނެނުން ކަންބޮޑުވަނޔާވެސް. ކީއްވެތަ ތިހާވަރަށް ސިއްރު ކުރަނީ. ކަލޭމެންގެ އަމިއްލަ މުދާގަނޑެއްތަ އިންޑިސިފައިންނަށް ދޭން ތިޔައުޅެނީ؟ ނޫނީ ރައްޔިތުންގެ ތަރިކަ މުދާގަނޑެއްތަ؟\nލޮލް. ދައްކާ ވާހަކަ ދެކޮޅު ނުޖެހޭ!\nދައުލަތެއް އޮތީ ރައްޔިތުން ތިބެގެން، އަސްކަރިއްޔާ އެރައްޔިތުންގެ ފައިސާއިން އުފައްދާފަ އޮތީ އެރައްޔިތުންގެ ހިމާޔަތުގައި. ރައްޔިތުން ސުވާލު އުފެއްދީމަ އެއްބަސްވުން އާއްމު ކުރެއްވިނަމަ މިހިސާބަކަށް މިކަން ނުދިޔައީސް\n" މި ފެސިލިޓީ ހެދިގެން ދިޔައީމަ އަހަރުތަކެއް ފަހުން މީގެ ފައިދާ ފެނިގެންދާނެ." ފައިދާ ފެންނަން އަހަރުތަކެއް ނަގަނީ އަނެއްކާ ތިތާ ޒައިތޫނި ހައްދަނީތޯ ؟؟؟؟؟؟\nއެގްރިމެންޓް ހަދަންވާނީ ކޮންސްޓުރަކްޝަން މަސައްކަތަށް އެކަނި. ބަދަލުގައި ދައްކަންހެހޭނީ ހަރަދު އެކަނި. އެއަށްވުރެ އިތުރަށް ދޭން އެއް ބަސްވެވިއްޖެނަމަ އެވީ ގޯސް.\nޝަމާލް މިބުނަނީ ރައްޔިތުންނާއި ބެހޭކަމެއް ނޫނޭ ދޯމީ. ބަލަ މާދަން ރިޓަޔަރ ވީމަ އިނގިރޭސި ވަލާތަށް ދިރިއުޅުން ބަދަލު ކުރީމަ އަހަރުން ރައްޔިތުން ދޯ މިކަމާ ގަނަ ތެޅެން ޖެހޭނީ.


ވަގުތުކޮޅަކު ލޯގަނޑުން މޫނު ބަލައިލުމަށްފަހު، ހައުލާ މުޅި ކޮޓަރިއަށް ނަޒަރު ހިންގައިލިއެވެ. އަދި ހަށިފުރާ ނޭވާއެއް ލަމުން ހައުލާ އިށީންނީ އެނދުގައެވެ. ހައުލާގެ ހަށިން ބުރަހެލި ކަމެއް ފާހަގަ ވިޔަސް، އޭނާ ހުރީ މިކަމުން ސަލާމަތް ވެވުނު ގޮތުން ވަރަށް ހިތްހަމަ ޖެހިފައެވެ. ވަގުތު ކޮޅަކު އެހެން އިނުމަށްފަހު ހައުލާ އޭނާގެ ފޯނު ނަގައި، ވައިބަރު ކޯލް ހިސްޓްރީގައި ފުރަތަމަ އިން ނަމްބަރަށް "ތޭންކްސް" ޖަހާފައި މެސެޖެއް ކޮށްލިއެވެ.\n"ދޮންބޭ. ދެން ނުރޮއި ހުއްޓާލާ! ކޮންމެ މީހެއް ވެސް މަރުވާނެ." މިފްޒާލްގެ އަތް ބާއްވައިލައިގެން އޮތީ މިފްރާހުގެ ކޮނޑުގައެވެ. މިފްޒާލް މަސައްކަތް ކުރަމުން ދިޔައީ މިފްރާހަށް ވިސްނައި ދެވޭތޯއެވެ. ނަމަވެސް މިފްޒާލް ދައްކަމުންދާ ވާހަކަތަކުން މިފްރާހުގެ ހިތަށް އެއްވެސް ތަސައްލީއެއް ނުލިބެއެވެ. މިކަމުގެ ތެރޭގައި މިފްރާހު އެކަނި އެތައް ވޭނެއް ތަހައްމަލް ކުރި އިރުގައި ވެސް، މިފްޒާލްގެ ފަރާތުން ފެނުނު ދުރުހެލިކަން އެއީ މިފްރާހަށް ފެނުނު ތަފާތު ކަމެކެވެ. އެވާހަކަތައް މިފްރާހު ނުދެއްކިއެއް ކަމަކު، އެ ކަންތައް އޮތީ މިފްރާހުގެ ހިތުގައި އަޅައިގެންނެވެ.\n"ކޮއްކޮ ދެން ދޭން ނިދާލަން!" ދެލޮލުން ކަރުނަަތައް ފުހެލައި، މިފްރާހު ހިތްވަރުކޮށްފައި ބުނެލިއެވެ. އެހެން ބުނިލެއް މިފްޒާލަށް ލަސްވި ކަހަލައެވެ. "ގުޑް ނައިޓް" އޭ ބުނެ ވަގުތުން ކޮޅަށް ތެދުވަމުން މިފްޒާލް ހިނގައިގަތީ އޭނާގެ ކޮޓަރިއަށް ވަންނާށެވެ.\nލިއުޝާ ފެންވަރައި ރީތިވެގެން ގެއިން ނުކުތީ އޭނާގެ ގެއްލިގެންދާ ދިރިއުޅުން އަނބުރާ ހޯދާށެވެ. އެ ދިރިއުޅުން އާރާސްތު ކުރާށެވެ. އެފްބީ ލައިވަށް ފަހު ލިއުޝާއަށް ވަނީ އާދަޔާ ޚިލާފު ހިތްވަރެއް ލިބިފައެވެ. ގިނަ ނެގެޓިވް ކޮމެންޓު ތަކަކާއި އެކު ވެސް، ލިއުޝާއަށް ހިތްވަރު ދިން މީހުންގެ ނިސްބަތް މަދެއް ނޫނެވެ. އެމީހުންގެ ހިތްވަރުގެ ބަސްތައް ލިއުޝާ ހަމަ އިސްކޮޅަށް އޭނާގެ ފައި ހަރަކާތް ކޮށްލަން ފުރުޞަތެއް ލިބުނެވެ.\nލިއުޝާގެ މިސްރާބު ހުރީ ރަނގަޅު ލޯޔަރެއްގެ އޮފީހަށެވެ. އެއްވެސް ކުށެއް ނެތި، އޭނާގެ ފިރިމީހާ ޖަލުގެ ތޭރިތަކުގެ ތެރޭގައި ހޭދަ ކުރާ ކޮންމެ ސިކުންތަކީ ލިއުޝާއަށް ފަސޭހަ ވަގުތެއް ނޫނެވެ. ދޭތެރެ ދޭތެރެއިން ލިއުޝާއަށް ލިބެމުންދާ މިފްޒާލްގެ ކޯލްތަކަށް އެއްވެސް ސަމާލު ކަމެއް ނުދީ، ލިއުޝާ ގޮސް ވަނީ އޭނާ ބޭނުންވި ލޯޔަރުގެ އޮފީހަށެވެ.\nއެތައް ފަހަރަކު ލިއުޝާއަށް ގުޅައިގެން ވެސް އެއްވެސް ކާމިޔާބީއެއް މިފްޒާލަކަށް ނުލިބުނެވެ. ލިއުޝާ ފޯނަށް ޖަވާބު ނުދޭތީ، "އައި ލަވް ޔޫ" ޖަހާފައި އެތައް މެސެޖެއް މިފްޒާލަށް ވަނީ ލިއުޝާއަށް ފޮނުވިފައެވެ. ނަމަވެސް އެއިން އެއްވެސް މެސެޖަކުން ލިއުޝާގެ ހިތަށް އެއްވެސް އަސަރެއް ނުކުރިއެވެ. މާޔޫސްވެ، ކަރު އެލުވައިލަމުން މިފްޒާލް ޑައިލް ކޮށްލީ ދެން ޒީނާއަށެވެ.\n"ހަލޯ. ޒީ ކޮބާ؟" މިފްޒާލް ހުރީ އޭނާގެ ކޮޓަރީގެ މެދަށްހާ ހިސާބުގައި ކޮޅަށެވެ.\n"ކޯއްޗެއް؟" ޒީނާ އަހައިލީ އުނދަގު ގޮތަކަށެވެ. ޒީނާގެ އަޑުގައި ވަނީ ބަލިކަށި ކަމެވެ. އެއްޗެއް ކެވެނީ އެއް ނޫނެވެ. ކާހިތް ވެސް ނުވަނީއެވެ. އަބަދުވެސް ބޭނުން ވަނީ އެކަނިވެރި ވާށެވެ. ވަޒީފާ މަތިން ވެސް އޭނާ ފޫހި ވެއްޖެއެވެ. އެކަމާ އޭނާގެ މަންމަ ޒުހުދާ ދެރަވެގެން އެތައް ސުވާލެއް ކޮށްފިއެވެ. ނަމަވެސް "ބަލީ" ކަމަށް ބުނެ ކޮންމެ ފަހަރަކު ވެސް ފަރުޖެއްސޭތޯ ޒީނާ މަަސައްކަތް ކުރެއެވެ.\n"ލިއު ޚަބަރެއް ވިތަ؟ އަހަރެންގެ ލިއު ކޮބާ؟ ލިއު އަހަރެން ގުޅީމަ ނުނަގާ ފޯނެއް ވެސް. ލިއުގެ ޚަބަރެއް ނުވޭތަ ހަމަ؟" މިފްޒާލް ގަދަކަމުން ހީނލާފައި އެހެން އަހައިލި ކަމުގައި ވިޔަސް، އޭނާ ވެސް ހުރީ މާކަ އުފާވެފައެއް ނޫނެވެ. އޭނާގެ ކޯލްތަކަަށް ލިއުޝާ ޖަވާބު ނުދޭތީ އެކަމުގެ ކަންބޮޑުވުން މިފްޒާލްގެ އިންތިހާއަށް އޮވެއެވެ.\n"ނުވޭ! އަހަރެންނަށް ކިހިނެއް ޚަބަރު ވާނީ." ޒީނާ ފޫހި ގޮތަކަށް ބުނެލިއެވެ. ޒީނާ އިނީ ވާހަކަދައްކަން ބޭނުންވާ މޫޑެއްގައެއް ނޫނެވެ.\n"އަހަރެން ގުޅީމަ ލިއު ނުނަގާ ފޯނެއް ވެސް. އަހަރެން އައިލަވްޔޫ ޖަހާފަ އެތައް މެސެޖެއް ވެސް ކޮށްފިން، އެކަމު ލިއުއަށް ހީނުވޭ ކަން ނޭނގެ ކަމެއްވާހެން ވެސް.." މިފްޒާލް އެހެން ބުނުމުން ޒީނާ ވަރަށް ބައިވަރު ވާހަކަ ބުނަން ބޭނުންވިއެވެ. ނަމަވެސް ޒީނާ އަކީ މިނިވަނެއް ނޫންކަން އިޙްސާސް ވުމުން ޒީނާ އަނގަ ހުޅުވާފައިވެސް، ހިމޭން ވެލިއެވެ.\n"އެއްޗެއް ބުނެބަލަ! އައިޑިއާ ދީބަލަ!" މިފްޒާލްގެ އަޑުން ސީރިއަސްކަން ޒީނާއަށް ފާހަގަވިއެވެ. އެއްޗެއް ނުބުނަން މުޅި ނަފްސު ހިމޭންވުމަށް ފަހުގައި ވެސް، ޒީނާ އަނެއްކާ ވެސް އަނގަ ހުޅުވިއެވެ. ތަކުރާރުކޮށް މިފްޒާލްގެ ސުވާލުތައް ޒީނާއަށް ކުރިމަތިވާތީއެވެ.\n"އަހަރެންނަށް ނޭނގެ ތީ މީހުން ލޯބި ހޯދަން އުޅޭ ގޮތެއް ކަމެއް. ތި ކުރާ ކަމުން، ކޮންމެ މީހެއް ވެސް އަންނާނީ ރުޅި މިފްޒާލް ދެކެ." ޒީނާގެ ހިތުގައި ގުޅަކޮށްގެން ހުރި ވާހަކަތަކުން ކުޑަ މިންވަރެއް، އޭނާގެ ނަފްސު އޭނާއަށް ދިން ކުޑަ ހިނދުކޮޅުގެ ތެރޭގައި ބޭރުކޮށްލިއެވެ.\n"އައްދޭ! އައްދޭ!" މިފްޒާލްގެ އަޑު ހަރުކަށިވީ ހަމަ ކުއްލިއަކަށެވެ.\n"ކަލޭގެ ލެކްޗަރެއްތަ ތީ؟ އަހަރެން ލިއު ހޯދާނަން. ބަލައްޗޭ! ކަލޭ ޖެހޭނީ ލިއު އަހަރެންނަށް ހޯދައި ދޭން." މިފްޒާލް އޭނާގެ ދަތްޕިލަ ޖައްސައި ވާން ކޮށްލަމުން ބުނެލިއެވެ. އެއްވެސް އެއްޗެއް ނުބުނެ ޒީނާ ކަންފަތުގައި ފޯނު ޖަހައިގެން، ދެރަވެފައި އިނެވެ.\nމުޅިން އައު ދުވަހަކަށް އިިރު އުދަރެހުން މަރުޙަބާ ކިޔައިފިއެވެ. ޑިއުޓީގައި ޝިޔާދު އިނީ ވަރަށް ކަންބޮޑުވެފައެވެ. މިހާރަކަށް އައިސް ޒީނާ އާއި ލިއުޝާ ވަޒީފާއަށް ނާންނާތީ ޝިޔާދުގެ ހިތުގައި އެތައް ސުވާލެއް ވަނީ ބޮނޑިވެފައެވެ. އެކަމާ ގުޅިގެން މިފްޒާލަށް ގުޅުމުން އެކަންތައް މިފްޒާލް ދަންނަ ކަމަކަށް ވެސް ނުހަދައެެވެ. ގައިގެ ވަރު ދޫކޮށްލަމުން، ޝިޔާދު ބުރަކަށި ގޮނޑިއަށް ވިއްދައިލީ މިވަމުންދާ ގޮތާއި މެދު ކުޑަކޮށް ވިސްނައިލުމަށެވެ. ޒީނާ އާއި ލިއުޝާއާ ދެމެދުގައި ޖެހިގެން އުޅޭ މައްސަލައިގެ ވާހަކަ ވަނީ ޝިޔާދަަށް ވެސް މީސް މީޑިއާ އިން ތިލަވެފައެވެ. ލިއުޝާ އާއި ޒީނާގެ ދެމެދުގައި އެވަރުގެ ބޮޑު މައްސަލަ އެއް ޖެހެން ދިމާވި ސަބަބެއް ނޭނގުނަސް، ޝިޔާދަށް ޤަބޫލު ކުރަން ދަތިވީ ޒީނާގެ ވާހަކަތަކެވެ. ހަމަ ކުއްލިއަކަށް ހުރެފައި، ޒީނާ ކުރި ތުހުމަތު ތަކެވެ. އެކަންތަކުގެ ފަހަތުގައި ވަނީ ކޮން ކަމެއް ބާއޭ ޝިޔާދުގެ ހިތް ބުނެއެވެ.\nދެ ޚިޔާލެއްގައި އިނދެ، ކުއްލިއަކަށް ޝިޔާދު ގޮނޑީގައި ރީއްޗަށް ހަމަޖެހެލިއެވެ. އަދި ވަރަށް އަވަސްކޮށް ފޯނު ހުޅުވައިލަމުން ލިއުޝާގެ ނަމްބަރަށް ޑައިލްކޮށްލީ، ވަގުތު ކޮޅަކު ހުއްޓުން އަރާފައި އިނުމަށްފަހު ގައެވެ. ކޮންމެ ގޮތެއް ވިޔަސް، އެތައް އަހަރަކު ލިއުޝާއާ އެކު ކިޔެވި އިރުގައި ވެސް ލިއުޝާ ޝިޔާދަކަށް ނުބައެއް ނޫނެވެ.\n"ހަލޯ. ލިއު؟" ލިއުޝާ ފޯނަށް ޖަވާބު ދޭނެ ކަމަށް ވެސް ޝިޔާދު ފުރަތަމަ ހީއެއް ނުކުރެއެވެ.\n"ޝިޔާދު.. ކިހިނެއްވީ؟" ލިއުޝާގެ އަޑުގައި ވަނީ ކުރަކި ކަމެވެ. އެއްވެސް ހަމަޖެހުމެއް އެ އަޑުގައި ނެތެވެ.\n"ލިއު ކިހިނެއްތަ؟ އަހަރެން މި ގުޅާލީ ލިއު ޖޮބަށް ނާންނާތީ. ޒީ ވެސް ނާދޭ. ކިހިނެއް ވެގެން މިއުޅެނީ." ޝިޔާދު އެހެން އަހައިލުމުން ލިއުޝާ މާނޭވާއެއް ދޫކޮށްލިއެވެ.\n"މިވާ ގޮތް ނޭނގޭ މީހެއް މި ރާއްޖޭގަ މަދުވާނެ. އަހަރެން ވަކި ކީކޭ ބުނާނީ ދޯ؟" ލިއުޝާ އޮތީ އެނދުގައި އެއް އަރި އަކަށް އޮށޯވެގެން، ކަންފަތުގައި ފޯނު ޖަހައިގެންނެވެ.\n"އައިމް ސޮރީ ލިއު. އަހަރެން މި ހުންނަނީ ވަރަށް ދެރަވެފަ. ދެން އެދުވަހު އެ ރުޅީގަ އެވައްތަރަށް ވާހަކަ ދެކެވުނީ. ސޮރީ.." ޝިޔާދު "ސޮރީ ފީލް" ވެގެން ބުނެލިއެވެ.\n"އަހަރެންނަށް އޯކޭއޭ. ގާތް މީހާއަށް ކަމެއް ވީމަ ތިހެން ވެދާނެ. އެކަމު އަހަރެންގެ ނަޞޭހަތެއް އަހަންޏާ، އެއްވެސް މީހަކަށް މާބޮޑަށް އިތުބާރު ނުކުރޭ!" ލިއުޝާ އެހެން ބުނެ ފޯނު ކަނޑައިލީ އިތުރަށް ވާހަކަދައްކަން ހިތްވަރު ނުލިބި، ލިއުޝާ ރޯ އަޑު ޝިޔާދަށް އިއްވަން ބޭނުން ނުވާތީއެވެ. ޙަޤީޤަތުގައި ލިއުޝާ ރޯކަށް ބޭނުމެއް ވެސް ނޫނެވެ. އެ ކަމުން ލިއުޝާ ބަލިކަށި ވެދާނެތީއެވެ. މިއީ ލިއުޝާ ހިތްވަރުގަދަ ކޮށް، ލޯޔަރާއި އެކު ހައިޝަމް ސަލާމަތް ކުރަން ޖެހޭ ވަގުތުކަން ލިއުޝާއަށް ވިސްނެއެވެ.\nހަވީރުގެ ވަގުތެވެ. ކާރުބާރު ބޮޑު މަގުތަކުގައި ހައުލާ ހިނގާފައި ދިޔައީ، ޓެކްސީއެއް ނުލިބުމުންނެވެ. މޫނު ބުރުގާ އާއި އެކު، ގަޔަށް ދޫ ބޮޑު ކަޅު ހެދުމެއް ހައުލާ ލައިގެން ހުރި އިރު، އޭނާ އެންމެންގެ ލޯމަތިން ވަންހަނާ ވެފައިވާ ފަދައެވެ. ހައުލާގެ މިސްރާބު ހުރީ ސީދާ މިފްރާހުގެ ގެއަށެވެ. ހިތުގައި ޖެހިލުންކަން އިންތިހާއަށް އޮތް އިރު، ކުރިމަތި މި ލަނީ އާދައިގެ ކަމަކާ ނޫންކަން ހައުލާއަށް އެނގެއެވެ. ހައުލާގެ މޭ ވަރަށް ޖެހެއެވެ. ނަމަވެސް ފިނޑިވެ، ފަސްޖެހޭކަން ހައުލާ ބޭނުމެއް ނުވިއެވެ. "މައިންބަފައިންނާ، ޢާއިލާއެއް ނެތި އެންމެ ހިތްދަތި، އުދަނގޫ ދުވަސްތައް ވޭތުކުރި ފަދައިން މިޙަޔާތް ވެސް ވޭތު ކުރެވޭނޭ" އެއީ މިހާރު ހައުލާގެ ޝިއާރެވެ.\nލިއުޝާ އިނީ އޭނާގެ ފިރިމީހާގެ ލޯޔަރުގެ އޮފީހުގައެވެ. ލިއުޝާ އާއި އެކު ލޯޔަރު އަޒްކާ ވެސް އިނެވެ.\n"ހެކި ބޭނުން ވާނެ. ސޯ ފުރަތަމަ ކަމަކަށް ބަލަންވީ އެތަނަށް އެއްވި މީހުންގެ ވާހަކަތައް ހުރި ގޮތް." އަޒްކާ ބަލައިލީ ލިއުޝާގެ މޫނަށެވެ. އަޒްކާ އަކީ އުމުރުން 24 އަހަރުގެ ޒުވާން ލޯޔަރެކެވެ. ލިއުޝާއަށް ވުރެ އެއް އަހަރު އަޒްކާ ކުޑައެވެ. ބަލާބެލުމަށް އަޒްކާ އަކީ "މޮޑާރން ލައިފަށް" ލޯބި ކުރާ މީހެކެވެ. ލައިގެން ހުރީ ކްރޮޕް ޓޮޕް ކޮޅަކާއި، އޮފިޝަލް ޖިންސެކެވެ. އަޒްކާގެ އިސްތަށިގަނޑު ފަންވެފައި، ހަމުގެ ކުލަ އައްޏެވެ. މޫނުމަތީގައި މޭކަޕް ކޮށްފައި ހުރީ ވަރަށް މަދުންނެވެ. ވާހަކަދައްކާ ރާގާއި، ތުންފަތުން ގެންނަ ހިނިތުންވުމުން، އަޒްކާ އަކީ ހިތްހެޔޮ މިޒާޖުގެ ފަރާތެއް ކަމަށް ލަފާކުރެވެއެވެ.\n"އާދެ! އެކަން އަޅުގަނޑު ކުރާނަން." ލިއުޝާ އެހެން ބުނީ ވަރަށް މާޔޫސް ވެފައި އިނދެގެންނެވެ.\n"ލިއުޝާ ހާސް ނުވޭ! ތިކަމުން އަހަރެން ލިއުޝާ ސަލާމަތް ކުރާނަން." އަޒްކާ އެހެން ބުނެ، ލިއުޝާގެ އަތުގައި ހިފައިލި ވަގުތަކީ އޭނާގެ ފޯނު ރިންގުވި ވަގުތެވެ.\n"ހަލޯ ބޭބީ. ހަމަ މިސްވެގެން ގުޅާލީ. ދާންވީތަ ބަލާ." އެކޮޅުން ވާހަކަދެއްކީ ޑޮކްޓަރު ޝިޔާދެވެ. އަޒްކާ ހިނިތުންވެލިއެވެ.\n"އާނ! އެކަމު އިރުކޮޅެއް ފަހުން އާދޭ އިނގޭ. އިރުކޮޅަކުން ނިމޭނެ. މިސްޔޫ ޓޫ." އަޒްކާ އެހެން ބުނެ، ބަލައިލީ ކުރިމަތީގައި ހުރި ލިއުޝާއަށެވެ. ލިއުޝާ ގަދަކަމުން ހިނިތުންވެލިއެވެ.\n"އެއީ ރައްޓެހިވެގެން އުޅޭ ކުއްޖާ. ބަލާ އަންނަންހޯ. ހެހެ." އަޒްކާ އެހެން ބުނެލީ، ހިނިއައިސްފައި އިނދެގެންނެވެ. އަޒްކާގެ މިޒާޖުގައި އެކުވެރިިކަމާއި، އޭނާ އަކީ "އޮޕަން މައިންޑް" މީހެއްކަން ވަރަށް ރަނގަޅަށް ލިއުޝާއަށް އެނގުނެވެ. ލިއުޝާ އިތުރަށް ހިނިތުންވުން ފައުޅުކޮށްލީީ "ޝުކުރިއްޔާ"އޭ ބުނަމުންނެވެ.\nލިއުޝާ އޮފީހުން ނުކުމެގެން ގޮސް، މަސައްކަތް ފެށީ ޓެކްސީއެއް ލިބޭތޯއެވެ. އަތް ދަބަހަށް ވޮލެޓް ލަމުން، އަޒްކާ ޝިޔާދަށް ގުޅައި އޭނާ ބަލައި އައުމަށް އެދުނެވެ. ޝިޔާދާ ވާހަކަދައްކައި ނިމުމަށްފަހު، އަޒްކާ ފޯނު ބޭއްވި އިރު އޭނާގެ ފޯނަށް ވަނީ2މެސެޖެއް ލިބިފައެވެ.\n"ވަރަށް ބިރު ގަނޭ. ހީވޭތަ މިކަންވާނެހެން؟"\n"އަހަރެންނަށް ވާނެ ދޯ؟"\nމެސެޖު ކިޔައިލުމާއި، "އާނ! ވާނެ. ގްޑް ލަކް." އޭ ޖަހާފައި އަޒްކާ މެސެޖަށް ރިޕްލައި ކޮށްލިއެވެ. މިފްރާހުގެ ގެއަަށް ވަންނަން އެޅި ފުރަތަމަ ފިޔަވަޅާއި އެކު، ހައުލާއަށް ލިބުނު ރިޕްލައި މެސެޖު ކިޔާލަމުން، ހިނިތުންވެލަމުން ހައުލާ އެގެއަށް ވަންނަން ހިނގައިގަތެވެ. (ނުނިމޭ)


Vathan dheke loabivumakee konme dhivehsehge gaumee vaajibeh: Imran\nވަތަން ދެކެ ލޯބިވުމަކީ ކޮންމެ ދިވެއްސެއްގެ ގައުމީ ވާޖިބެއް: އިމްރާން\nމިއަހަރުގެ ގައުމީ ދުވަސް ފާހަގަ ކުރަން ރޭ ދަރުބާރުގޭގައި ރޭ ބޭއްވި ރަސްމީ ޖަލްސާގައި އިމްރާން ވާހަކަފުޅު ދައްކަވަނީ -- ފޮޓޯ: ރައީސް އޮފީސް\nއަމިއްލަ ވަތަން ދެެކެ ލޯބިވުމަކީ އެ ގައުމަަކަށް އުފަންވާ ކޮންމެ މީހެއްގެ ކޮނޑުގައި އެޅިފައިވާ ގައުމީ ވާޖިބެއް ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nމިއަހަރުގެ ގައުމީ ދުވަސް ފާހަގަ ކުރުމަށް ދަރުބާރުގޭގައި ރޭ ބޭއްވި ޖަލްސާގައި ވާހަކަފުޅު ދައްކަވަމުން އިމްރާން ވިދާޅުވީ ތިމާ އުފަންވެ، ބޮޑުވާ ވަތަނުގެ ކަރާމަތާ އިސްތިގުލާލާއި މިނިވަންކަން ދެމެހެއްޓުމަށްޓަކައި އެމީހެއްގެ މަސްއޫލިއްޔަތު ފުރިހަމަގޮތުގައި އަދާ ކުރުމަކީ ގައުމުގެ ކޮންމެ މީހެއްގެ ވެސް ޒިންމާއެއް ކަމަށެވެ.\nއަމިއްލަ ވަތަނަށްޓަކައި ކޮންމެ ފަރުދެއްގެ ކޮނޑުގައި އެޅިފައިވާ ބޮޑު ޒިންމާ އާއި މަސްއޫލިއްޔަތަކީ ގައުމީ ދުވަހު އެކަމާމެދު ވިސްނާ ފިކުރުކުރަންޖެހޭ ކަމެއް ކަމަށެވެ.\nމިނިސްޓަރު ވިދާޅުވި ގޮތުގައި، ގައުމެއް، ގައުމެއްގެ ގޮތުގައި ދެމި އޮންނަނީ ގައުމުގެ ހިމާޔަތުގައި ފިދާވެ ގުރުބާންވާންނެ ދަރިންތަކެއް ތިބެގެން ކަމަށެވެ. އެ ގޮތުން، ރާއްޖޭގެ މާސިންގާ ބިޔަ ކަނޑުގެ މި ސަރަހައްދުގައި އިސްތިއުމާރީ ބާރުތަކުގެ ތެރޭގައި އެތައްސަތޭކަ އަހަރުވަންދެން މިނިވަންކަމާއެކު ދެމިއޮތުމުގެ ސިއްރަކީވެސް އެއީ އެވެ.\nދިވެހި ތާރީހާއި ދިވެހި ގައުމަށްޓަކައި ގުރުބާންވާނެ އެތައް ބަޔަކު ރާއްޖެ ދެކެފައިވާކަން ފާހަގަ ކުރައްވާ ގައުމީ އަބުތޯލުންގެ ޒިކުރާ އާކުރުމަކީ އެއް ޖީލުން އަނެއް ޖީލަށް ދަތުރު ކުރަމުން ގެންދަންޖެހޭ ކަމެއް ކަމަށާއި ކޮންމެ ދިވެއްސަކު ދިވެހި ތާރީހުގެ ސަފުހާތަކުގެ ތެރެއަށް ގޮސް ގައުމަށްޓަކައި އެ ފަރާތްތައްވި ގުރުބާނީ ދިރާސާކޮށް ދަސް ކުރަންޖެހޭ ކަމަށް ވެސް އިމްރާން ރޭ ވިދާޅުވި އެވެ.\nގައުމީ އިނާމް ގައުމީ ދުވަސް އިމްރާން އަބްދުﷲ + މިނިސްޓްރީ އޮފް ހޯމް އެފެއާޒް\n14 ބޭފުޅަކަށް ޝަރަފު، 24 ބޭފުޅަކަށް ހިތްވަރު\n"ޑްރަގް އެތެރެވީ މިންވަރު އަންދާޒާ ކޮށްލަންޖެހޭ"


Noorul-islam.NET :: އިސްލާމީ ޝަރީޢަތުގެ މަޤްޞަދު\nއިސްލާމީ ޝަރީޢަތުގެ މަޤްޞަދު\nތާރީޚް: 18 ޖުލައި 2010\nއިސްލާމީ ޝަރީޢަތުގެ މަޤްޞަދަކީ، މީސްތަކުންގެ ޢާއްމު މަޞްލަޙަތު ޙިމާޔަތްކޮށްދީ އެބައިމީހުންނަށް ގެއްލުންހުރި އެންމެހައިކަންތައްތަކުން ރައްކާތެރިކޮށްދިނުމެވެ. އެހެންކަމުން ޝަރީޢަތުގެ އެންމެހައި ޙުކުމްތައް އައިސްފައިވަނީ މިމަޤްޞަދު ޙާޞިލުކޮށް ދިނުމަށަވެ. ޝަރީޢަތުގެ އެކިއެކި ޙުކުމްތަކާ މެދު ވިސްނައި ނަޒަރު ހިންގާލުމުން، މިކަން ވަރަށް ރަނގަޅަށް އެނގި ސާފުވެއެވެ. މާތް ﷲ ވަޙީކުރައްވައެވެ. وَمَا جَعَلَ عَلَيْكُمْ فِي الدِّينِ مِنْ حَرَجٍ [الحج 78] މާނައީ" ތިޔަބައިމީހުންނަށް ދަތި އުނދަގޫވާކަމެއް ދީނުގައި ލައްވާފައިނުވެއެވެ." އެހެންތަނެއްގައި ވަޙީކުރައްވާފައިވެއެވެ. يُرِيدُ اللَّهُ بِكُمُ الْيُسْرَ وَلا يُرِيدُ بِكُمُ الْعُسْرَ وَلِتُكْمِلُوا الْعِدَّةَ وَلِتُكَبِّرُوا اللَّهَ عَلَى مَا هَدَاكُمْ وَلَعَلَّكُمْ تَشْكُرُونَ [البقرة 185] މާނައީ : ލުއިފަސޭހަ ގޮތްތައް الله ތިޔަބައިމީހުންނަށް އިރާދަ ކުރައްވައެވެ. އަދި ދަތި އުނދަގޫ ގޮތްތަކެއް އެކަލާނގެ ތިޔަބައިމީހުންނަކަށް އިރާދައެއް ނުކުރައްވައެވެ." އަދިވެސް ވަޙީ ކުރައްވައެވެ. يُرِيدُ اللَّهُ أَنْ يُخَفِّفَ عَنْكُمْ وَخُلِقَ الإنْسَانُ ضَعِيفًا [النساء 28] މާނައީ"އިންސާނާ ޚަލްޤު ކުރެވިގެންވަނީ ނިކަމަތި ޙާލެއްގައި ކަމުން، ﷲ އެދިވޮޑިގަންނަވަނީ، ތިޔަބައިމީހުންނަށް ލުއިފަސޭހަ ކުރެއްވުމެވެ."\nއެހެނަސް މީހަކު ތިމާގެ މަޞްލަޙަތު ކަމުގައި ދެކޭ ކޮންމެ ކަމަކީ، ޝަރީޢަތުގެ ނަޒަރުގައި މަޞްލަޙަތަކަށް ނުވެދާނެއެވެ. މަޞްލަޙަތެއް ކަމުގައި ބެލެވޭނީ، ޝަރީޢަތުގައި ކަނޑައަޅާ މިންގަނޑުން އެއީ މަޞްލަހަތެއްކަމުގައި ޤަބޫލުކުރެވޭ ކަންތައްތަކެވެ. ތިމާގެ ހަވާ ނަފްސައް ތަބާވެގެންހުރި މީހަކު، މުޖްތަމަޢަށް ފައިދާހުރި ކިތަންމެ ރަނގަޅުކަމެއްކަމުގައިވިއަސް، އެއީ ގެއްލުން ހުރި ކަމެއްކަމުގައި ދެކެފާނެއެވެ. ހަމަ އެފަދައިން ފަހުން ލިބިދާނޭ ބޮޑު ގެއްލުމަށް ބަލާލުމަކާ ނުލައި، ތިމާއަށާއި ތިމާ އުޅެމުންދާ މުޖްތަމަޢަށް ގެއްލުން ހުރި ކަމަކަށްވިޔަސް، އެއީ ފައިދާ ހުރި ކަމެއް ކަމުގައި ދެކެފާނެއެވެ.\nމިއަސާސަށްބަލައި، މީހުންގެ މުދާ ބާޠިލު ގޮތްގޮތަށް ކައި އުޅުމާއި، ރިޝްވަތު ދީގެން ނުވަތަ އެނޫންވެސް ގޮތަކުން ނުފޫޒު ފޯރުވައިގެން ޙުކުމްތައް އަނބުރާލަން މަސައްކަތް ކުރުމާއި، ހުއްދަނޫން ތަފާތު ގޮތްގޮތަށް މުދަލާއި ފައިސާ ލިބިގަތުމާއި، ރިބާ ކެއުމާއި މިފަދަ ކަންކަމީ، އެކަންކަމުން ތިމާއަށް ފައިދާހުރި ކަންތައްތަކެއް ކަމުގައި، ކަންކުރާމީހާ ފަހަރުގައި ދެކެފާނެއެވެ. ޙަޤީޤަތުގައި މިފަދަ ކަންކަމަކީ ދުނިޔެއާއި އާޚިރަތުގައި ބޮޑެތި ގެއްލުން ހުރިކަންކަމެވެ.\nކަން މިހެން ހުރުމާއެކު ޝަރީޢަތުގެ ޢާއްމު މަޤްޞަދުތައް އެނގިފައިއޮތުމަކީ ކޮންމެހެންވެސް ބޭނުންތެރި ކަމެކެވެ. އެއީ، ކޮންމެ މުކައްކަލަފަކަށްވެސް ކަމުގެ ޙަޤީޤަތް އެނގުމުން، ކުރުން ހުއްދަ ކަންތަކާއި ދުރުހެލިވާންޖެހޭ ކަންކަމީ ކޮބައިކަން ދަނެގަތުމަށްޓަކައެވެ. އަދި ތިމާގެ މަޞްލަޙަތުތަކާއި، ގެއްލުން ހުރި ކަންތައްތަކަކީ ކޮބައިކަން، މިމިންގަޑުން ބަލައި ދަނެގަތުމަށްޓަކައިވެސް މެއެވެ.\nޝަރުޢުގައި އައިސްފައިވާ އެކިއެކި ޙުކުމްތަކަށް ބަލައިލުމުން ޢާއްމުންގެ މަޞްލަޙަތަށް ރިޢާޔަތްކުރެވިފައިވާ މިންވަރު ވަރަށް ރަގަޅަށް އެނގޭނެއެވެ. މިގޮތުން ބަލާއިރު ޝަރުޢުގައި އެންމެ އިސްކަން ދީފައިވާ ފަސްކަންތައްތައް ފާހަގަކޮށްލެވެއެވެ. އެހެންވެ ޝަރުޢުގައި މިކަންކަމަށް ދެވިފައިވާ ނަމަކީ ޟަރޫރީ ފަސްކަންތައްތަކެވެ. އެއީ، ދީނާއި ދުނިޔޭގެ އެންމެހައި ކަންތައް މިކަންކަމާ ނުލައި ނުވާނޭ ކަންކަމެވެ. މިކަންތައްތައް ގެއްލި ހިގައްޖެނަމަ މީސްތަކުންގެ ދިރިއުޅުމުގެ ނިޒާމު ގެއްލި، ބާއްޖަވެރިކަން ގެއްލި ހިނގައިދާނޭތީއެވެ. މީގެ އިތުރުން އެމީހަކަށް އާޚިރަތުގެ ޢުޤޫބާތް ޙައްޤުވެގެން ދާނޭތީއެވެ. މިފަސްކަންތައްތަކަކީ، ދީން ޙިމާޔަތްކުރުމާއި ނަފްސު ޙިމާޔަތްކުރުމާއި މީސްތަކުންގެ މުދާ ޙިމާޔަތްކުރުމާއި އަބުރު ރައްކާތެރި ކުރުމާއި ދަރިފަސްކޮޅު ރައްކާތެރި ކުރުމެވެ.


Chhapaak ge Shooting gai Deepika ah Panik Attack eh Jehunu - AO News\nޗަޕާކް ގެ ޝޫޓިންގ ގައި ދިޕިކާ އަށް “ޕެނިކް އެޓޭކް” އެއް ޖެހުނު\nމިހިނގާ jޖަނަވަރީ މަހު 10 ވަނަ ދުވަހު ރިލީޒް ކުރަން ތައްޔާރު ވަމުން އަންނަ ބޮލީވުޑް ފިލްމް “ޗަޕާކް” ގެ ސެޓްގައި ޕެނިކް އެޓޭކެއް ޖެހުނުކަމަށް އެފިލްމް ގެ ލީޑްރޯލުން ފެނިގެންދާ ބޮލީވުޑްގެ ކުޅަދާނަ ތަރި ދީޕިކާ ޕަޑުކޯން ބުނެފިއެވެ.\nދީޕިކާ ބުނެފައިވަނީ، އޭނަގެ ހަޔާތުގައި މިހާތަނަށް ކުޅެންލިބުނު އެންމެ އުނދަގޫ އަދި އަސަރުގަދަ މި ފިލްމެގެ ސެޓްގައި ކުއްލިއަކަށް އޭނަގެ މުޅިގައިން ދާހިއްލަން ފެށިކަމަށާއި އަދި ބޮލުންފެށިގެން ފައިތިލައާ ހަމައަށް ލޭހިނގުން އަވަސްވާހެން ހީވެ ފިނިވި ކަމަށެވެ. އަދި އޭނަގެ ނޭފަތުގެ އެއްފަޅި ބްލޮކްވެ ރަނގަޅަށް ނޭވާ ނުލެވި އެދުވަހު ރަނގަޅަށް އަނގަ ނުހުޅުވުމުގެ ސަބަބުން ނުވެސް ކެވުނުކަމަށްއޭނަ ބުންޏެވެ. ޕެނިކް އެޓޭކް އައުމުން އެވަގުތު މި މަސައްކަތް އޭނައަށް ދެން ނުވާނެކަމަށް ބުނެވުނު ހަނދާން ވެސް ވާކަމަށް ދީޕިކާ ބުންޏެވެ.\nމި ފިލްމާ ބެހޭގޮތުން ދީޕިކާ ބޮމްބޭ ޓައިމްސް އަށް ދިން އިންޓަވިއު އެއްގައި ބުނެފައިވަނީ ، މި ފިލްމްގެ ޝޫޓިންގ އަށް ތައްޔާރު ވުމަށް ކޮސްޓިއުމްތައް އެޅުމާއި އަދި ފިލްމްގެ ވާހަކަ ރަނގަޅަށް ކިޔައި މިފިލްމްގެ ވާހަކަ ބިނާވެގެންދާ އެސިޑްގެ ހަމަލާގެ ޝިކާރައަކަށްވި ލަކްޝްމީ އަގަރްވާލް އާއި އެކު ވަރަށްގިނަ ވަގުތު އޭނަ ހެދަކުރިކަމަށެވެ. “އެވަގުތު ވެސް ހިތަށް އެރީ އަހަރެން މިކުޅެނީ ހަގީގަތުގައި އެސިޑް ހަމަލާގެ ޝިކާރައަކަށް ވާ މީހެއްގެ ރޯލު. އެހީ ވޭންދެނިވި އަނިޔާއެއް ހަގީގަތުގައި އެކަންތައް ދިމާވި ކުއްޖާގެ ވޭން އަހަންނަށް އިހްސާސްވާ ކަހަލަ” ދީޕިކާ ބުންޏެވެ.\n“ޗަޕާކް” އަކީ އެސިޑު ހަމަލާއެއްގެ ޝިކާރައަކަށްވީ ލަކްޝްމީ އަގަރްވާލްގެ ހަޔާތުގެ މައްޗަށް ނެރޭ ފިލްމެކެވެ. އުމުރުން އެންމެ 15 އަހަރުގައި އެސިޑު ހަމަލާއެއްގެ ޝިކާރައަށް ލަކްޝްމީ ވީ، އުމުރުން 32 އަހަރުގެ ފިރިހެނަކު އޭނާއަށް ލޯބި ހުށަހެޅުމުން އެހުށަހެޅުން ގަބޫލުނުކުރުމުން ނެވެ.\nދީޕިކާ އަށް ޗަޕާކްގެ ސެޓްގައި ޕެނިކް އެޓޭކެއް ޖެހިފައިވާ އިރު އޭނައަކީ މީގެ ކުރިން ވަރަށް ގިނަދުވަސް ވަންދެން ޑިޕްރެޝަން އަށް ފަރުވާ ހޯދައި މިހާރު އެއްކޮށް ރަނގަޅުވެފައިވާ ފަންނާނެކެވެ.\nބޮލީވުޑްފިލްމު ޗަޕާކްދީޕިކާ ޕަޑުކޯން\nރެއާ ޗަކްރަބޮޓީގެ މައްޗަށް މަނީ ލޯންޑަރިންގެ ތުހުމަތު ކޮށްފި


ފާއިތުވި ދޮޅުއަހަރު ތެރޭގައި ދައުލަތުގެ ދަރަނި ކުޑަކުރަން ވަނީ ބޮޑެތި މަސައްކަތްތަކެއް ކުރެވިފައި :ޑރ ވަހީދު | Dhiislam | Dhiislam\nޑރ ވަހީދު ލ.އަތޮޅަށް މިހާރު ކުރައްވަމުން ގެންދަވާ ދަތުރުފުޅުގެ ތެރެއިން | ފޮޓޯ: ރައީސް އޮފީސް\nމިވޭތުވެދިޔަ ދޮޅުއަހަރު ދުވަހުގެ ތެރޭގައި ދިވެހި ދައުލަތުގެ ދަރަނި ކުޑަކުރުމަށް ވަރަށް ބޮޑަށް މަސައްކަތް ކުރެވިފައިވާ ކަމުގައި ރައީސުލްޖުމްހޫރިއްޔާ ޑރ މުޙަންމަދު ވަޙީދު ވިދާޅުވެއްޖެއެވެ.\nހައްދުންމަތީ ކުނަހަންދުއަށް ވަޑައިގެން، ކުނަހަންދޫ ބަނދަރު ހެދުމުގެ މަސައްކަތް ރަސްމީގޮތުން ފަށްޓަވައިދެއްވުމަށް މިއަދު ހަވީރު އެރަށުގައި ބޭއްވުނު ރަސްމިއްޔާތުގައި ވާހަކަފުޅު ދައްކަވަމުން ރައީސް ވަހީދު ވިދާޅުވީ، ދައުލަތުގެ ދަރަނި ކުޑަކުރުމަށް އަދިވެސް ގިނަ މަސައްކަތްތަކެއް ކުރަން ޖެހިފައިވާ ކަމަށާއި، ރައްޔިތުންގެ މަޖިލީހަށް ހުށަހެޅިފައިވާ ރެވެނިއު ބިލްތައް ފާސްކޮށްދެއްވުމުން، މިކަމަށް ވަރަށްބޮޑު ލުޔެއް ލިބިގެންދާނެކަމަށެވެ.\nރައީސް ޑރ ވަހީދު އިތުރައް ވިދާޅުވީ އެމަނިކުފާނު ސަރުކާރާ ޙަވާލުވެވަޑައިގެންނެވިއިރު، ދައުލަތުގެ ދަަރަނި އޮތީ ވަރަށް ބޮޑުކޮށް ކަމަށާއި، އެހެން ނަމަވެސް، މިވޭތުވެދިޔަ ދޮޅުއަހަރުގެ ތެރޭގައި، މި ދަރަނީގެ ވަރަށްބޮޑު ބައެއް ދައްކާފައިވާ ކަމުގައެވެ.\nކުނަހަންދޫގެ ބަނދަރު ހެދުމުގެ މަސައްކަތް ފަށްޓަވައިދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ބަނދަރު ހެދުމަކީ ކޮންމެ ރަށެއްގައިވެސް ކުރަންޖެހޭ ކަމެއް ކަމަށާއި، ރާއްޖޭގެ ޙާލަތު ހުރިގޮތުންނާއި އަދި ފުދުންތެރިކަން ހުރިގޮތުން، ރަށްރަށުގައި ބަނދަރު ހެދެމުންނުދާ ކަމުގައި ވިދާޅުވެ ވަނީ ވާހަކަފުޅު ދައްކަވާފައެވެ.


PHOTO GALLERY: Raees Ibrahim Mohamd Solih ge furathama news conference | Mihaaru\nރައީސްގެ ފުރަތަމަ ނިއުސް ކޮންފަރެންސްގެ ތެރެއިން\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް ވަނީ އެމަނިކުފާނުގެ ފުރަތަމަ ނިއުސް ކޮންފަރެންސް މިއަދު ބާއްވަވާފައި. ރައީސް އޮފީހުގައި އޮތް މި ނިއުސް ބްރީފިންގައި ރައީސް ވަނީ، މިދިޔަ އާދިއްތަ އިން އިއްޔެގެ ނިޔަލަށް އެމަނިކުފާނު އިންޑިއާއަށް ކުރެއްވި ރަސްމީ ދަތުރުފުޅުގެ ތަފްސީލް ހާމަކުރައްވާފައި. ނިއުސް ކޮންފަރެންސަށް ފަހު، ރައީސް ވަނީ ނިއުސް ކޮންފަރެންސަށް ދިޔަ ނޫސްވެރިންނާ އެކު ވަގުތުކޮޅެއް ހޭދަކުރައްވާފައި.---ފޮޓޯތައް: ނިޝާން އަލީ، މިހާރު އަދި ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ފުރަތަމަ ނިއުސް ކޮންފަރެންސްގައި ވާހަކަފުޅު ދައްކަވަނީ.---ފޮޓޯ: ނިޝާން އަލީ/މިހާރު\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ފުރަތަމަ ނިއުސް ކޮންފަރެންސަށް ފަހު، އެމަނިކުފާނު ބައެއް ނޫސްވެރިންނާ ވާހަކަފުޅު ދައްކަވަނީ.---ފޮޓޯ: ނިޝާން އަލީ/މިހާރު\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ފުރަތަމަ ނިއުސް ކޮންފަރެންސަށް ވަޑައިގަންނަވަނީ.---ފޮޓޯ: ނިޝާން އަލީ/މިހާރު\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސަށް ފަހު، "މިހާރު" ގެ ނޫސްވެރިޔާ އަހުމަދު ހަމްދޫންއާ ވާހަކަފުޅު ދައްކަވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ފުރަތަމަ ނިއުސް ކޮންފަރެންސަށް ފަހު، އެމަނިކުފާނުގެ ތަރުޖަމާން އަދި ރައީސް އޮފީހުގެ ޗީފް ކޮމިއުނިކޭޝަންސް ސްޓްރެޓެޖިސްޓް އިބްރާހިމް ހޫދުއާ މަޝްވަރާ ކުރައްވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސަށް ފަހު، ސަން އޮންލައިންގެ ނޫސްވެރިޔާއާ ސަލާމް ކުރައްވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސަށް ފަހު، ސަންގު ޓީވީގެ ނޫސްވެރިޔާ ޝަހުބާން ފަހުމީއާ ސަލާމް ކުރައްވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސަށް ފަހު، ރާއްޖެ ޓީވީގެ ނޫސްވެރިޔާ މުރްޝިދު އަބްދުލް ހަކީމާ ސަލާމް ކުރައްވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހްގެ ފުރަތަމަ ނިއުސް ކޮންފަރެންސް މިއަދު ކުރިއަށް ގެންދަވާއިރު، އެމަނިކުފާނުގެ ތަރުޖަމާން އަދި ރައީސް އޮފީހުގެ ޗީފް ކޮމިއުނިކޭޝަންސް ސްޓްރެޓެޖިސްޓް އިބްރާހިމް ހޫދު (ކ) އާއި އެ އޮފީހުގެ ކޮމިއުނިކޭޝަންސް ސެކްރެޓަރީ ހަސަން އިސްމާއިލް އަޑުއައްސަވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސްގައި، ނޫސްވެރިއެއްގެ ސުވާލަކަށް ޖަވާބު ދެއްވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސްގައި، އެމަނިކުފާނަށް ވީމީޑިއާގެ ނޫސްވެރިޔާ އަލީ ސުލެއިމާން ސުވާލެއް ދަންނަވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސަށް ފަހު، ނޫސްވެރިންނާ އެކު ވަގުތުކޮޅެއް ހޭދަކުރައްވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސަށް ފަހު، އެމަނިކުފާނު ބައެއް ނޫސްވެރިންނާ ވާހަކަފުޅު ދައްކަވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސްގެ ތެރެއިން.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސްގައި އެމަނިކުފާނު، ނޫސްވެރިއެއްގެ ސުވާލު ނޯޓު ކުރައްވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސަށް ދިޔަ ބައެއް ނޫސްވެރިން.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސްގައި ޗެނަލް 13 ގެ ނޫސްވެރިޔާ ސުވާލުކުރަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސަށް ފަހު ނޫސްވެރިންނާ އެކު އޮތް ސައިފޮދަށް ވަޑައިގަންނަވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސަށް ފަހު އޮތް ސައިފޮދުގައި، ބައެއް ނޫސްވެރިންނާ އެކު ވަގުތުކޮޅެއް ހޭދަކުރައްވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ފުރަތަމަ ނިއުސް ކޮންފަރެންސަށް ފަހު އޮތް ސައިފޮދުގައި، ބައެއް ނޫސްވެރިންނާ އެކު ވަގުތުކޮޅެއް ހޭދަކުރައްވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ނިއުސް ކޮންފަރެންސަށް ފަހު އޮތް ސައިފޮދުގައި، ޕީއެސްއެމްގެ ނޫސްވެރިޔާ މުއާޒާ ވާހަކަފުޅު ދައްކަވަނީ.---ފޮޓޯ: ރައީސް އޮފީސް\nމާލެ: ޑިސެމްބަރު 19، 2018- ވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް މިއަދު ބޭއްވެވި ފުރަތަމަ ނިއުސް ކޮންފަރެންސަށް ފަހު، "މިހާރު" ގެ ނޫސްވެރިޔާ އަހުމަދު ހަމްދޫންއާ ސަލާމް ކުރައްވަނީ.---ފޮޓޯ: ރައީސް އޮފީސް


Raees Solih dhen vadaigannavaanee UAE ah\nރައީސް ސޯލިހު ދެން ވަޑައިގަންނަވާނީ ޔޫއޭއީއަށް\nއިންޑިއާ ދަތުރުފުޅަށްފަހު ރައީސް ސޯލިހު ރާއްޖެ ވަޑައިގަންނަވަނީ: ދެން ވަޑައިގަންނަވާނީ ޔޫއޭއީއަށް --\nރައީސް އިބްރާހިމް މުހައްމަދު ސޯލިހު: ވަރަށް އަވަހަށް ޔޫއޭއީއަށް ދަތުރުފުޅެއް ކުރައްވާނެ -- މުހައްމަދު އަފްރާހް | އަވަސް\nއަންނަ އަހަރުގެ ކުރީކޮޅު ރައީސް އިބްރާހިމް މުހައްމަދު ސޯލިހު ޔުނައިޑެޓް އަރަބި އެމިރޭޓްސް، ޔޫއޭއީއަށް ވަޑައިގަންނަވަން ނިންމަވައިފި އެވެ. އެއީ އެމަނިކުފާނުގެ ދަވަނަ ރަސްމީ ދަތުރުފުޅެވެ.\nއިންޑިއާއަށް ރައީސް ސޯލިހު ކުރެއްވި ފުރަތަމަ ރަސްމީ ދަތުރުފުޅު ނިންމަވާލެއްވުމާއެކު ފޮރިން މިނިސްޓަރު އަބްދުﷲ ޝާހިދު ދެއްވި އިންޓަވިއުއެއްގައި ވިދާޅުވީ ރައީސްގެ ދެވަނަ ދަތުރުފުޅަކީ ޔޫއޭއީގެ ވެރިރަށް އަބޫދާބީއަށް ކުރައްވާ ދަތުރުފުޅު ކަމަށެވެ.\nއެ ދަތުރުފުޅު ރައީސް ކުރައްވާނީ މި ފެށޭ އަހަރުގެ ކުރީ ކޮޅު ކަމަށާއި އޭގެ ތަފްސީލްތައް ފަހުން ހާމަ ކުރައްވާނެ ކަމަށް ޝާހިދު ވިދާޅުވި އެވެ.\nއިންޑިއާގައި ހުންނަވާ ޝާހިދު އިންޓަވިއު ދެއްވަނީ --\nޝާހިދު ވިދާޅުވީ ރާއްޖެއާ ރަހުމަތްތެރި، ގައުމުތަކާއެކު ހަރުދަނާ ގުޅުންތަކެއް ގާއިމް ކުރަން މި ސަރުކާރުން މަސައްކަތް ކުރާނެ ކަމަށެވެ. އެ ގައުމުތަކުގެ ގޮތުގައި ސައުދި އަރަބިއްޔާ، އިންޑިއާ އަދި ޔޫއޭއީ ޝާހިދު ފާހަގަ ކުރެއްވި އެވެ.\nމި ސަރުކާރަކީ ދޭދޭ ގައުމުތައް ތޮޅުވުމަށް މަސައްކަތް ކުރާނެ ސަރުކާރެއް ނޫން ކަމަށާއި ރައީސްގެ ދަތުރުފުޅުގައި އިންޑިއާއެކު ވަރަށް ބޮޑަށް ގުޅުން ބަދަހިވެފައިވާ ކަމަށެވެ. ނަމަވެސް އެކަމުގެ ސަބަބުން ރާއްޖެ އާއި ޗައިނާއާ ދެމެދުގެ ގުޅުމަށް ބުރޫ ނާރާނެ ކަމަށެވެ.\nޗައިނާއަކީ ވެސް ރާއްޖެއަށް އެތައް ގުނަ އެހީތަކެއްވެފައިވާ ގައުމެއް ކަމަށާއި އެ ގުޅުން ކުރިއަށް އޮތް ތަނުގައި ވެސް ދެމިގެން ދާނެ ކަމަށް މިނިސްޓަރު ޝާހިދު ވިދާޅުވި އެވެ.\nރައީސް އިބްރާހިމް މުހައްމަދު ސޯލިހު ރައީސް އޮފީސް އަބްދުﷲ ޝާހިދު\nޔޫއޭއީއިން ރާއްޖެއަށް އިތުރު އެހީތައް ދޭނެ ކަމުގެ ޔަގީންކަން ދީފި


Adeeb ah Kuri Dhauvaathah Beyrukohlan Hukum Kuri Gaazee ge Massala Majileehah Hushahalhaifi – Iru\nއަދީބަށް ކުރި ދައުވާތައް ބޭރުކޮށްލަން ހުކުމް ކުރި ގާޒީގެ މައްސަލަ މަޖިލީހަށް ހުށަހަޅައިފި\nކުރީގެ ނައިބު ރައީސް އަހުމަދު އަދީބުގެ މައްޗަށް ދައުލަތުން އުފުލާފައިވާ ދައުވާތައް ބާތިލްކޮށް ކްރިމިނަލް ކޯޓުން އެ މައްސަލަ ބޭރުކޮށްލަން އިއްޔެ ހުކުމް ކުރި ގާޒީ އިސްމާއީލް ރަޝީދުގެ މައްސަލަ ޖުޑިޝަލް ސާވިސް ކޮމިޝަން (ޖޭއެސްސީ) އިން ބަލަން ގޮވާލައި ރައްޔިތުންގެ މަޖިލީހަށް ޤަރާރެއް ހުށަހަޅައިފި އެވެ.\nރައްޔިތުން މަޖިލިހުގެ މިއަދުގެ ޖަލްސާއަށް މިޤަރާރު ހުށަހެޅުއްވީ ރައްޔިތުން މަޖިލިހުގެ ހެންވޭރު ހުޅަނގު ދާއިރާ މެންބަރު އަދި އެމްޑީޕީގެ ޗެއާޕާސަން ޙަސަން ލަޠީފެވެ. މި މައްސަލަ އަށް ބަހުސް ކުރުމަށް ފެންނަ ކަމަށް 22 މެމްބަރުން ވޯޓު ދެއްވާފައިވެއެވެ. މިޤަރާރު ހުށަހަޅުއްވަމުން އަދީބުގެ މައްސަލަ ބެއްލެވި ޤާޟީ އިސްމާޢީލު ރަޝީދަށް ބޮޑެތި ތުހުމަތުތަކެއް މެންބަރު ޙަސަން ލަޠީފުވަނީ އަމާޒުކުރައްވާފައެވެ.\nމެމްބަރު ހަސަން ހުށަހެޅުއްވި މައްސަލައިގައި ބުނެފައިވަނީ އަދީބުގެ މައްޗަށް ދައުލަތުން އުފުލި ހަތް ދައުވާ ކްރިމިނަލް ކޯޓުގެ ފަނޑިޔާރު އިސްމާއިލް ރަޝީދު އެ ކޯޓުން ބޭރުކޮށްލާފައިވަނީ ގާނޫނުތަކާއި އިޖުރާތުތަކާއި ހިލާފަށް ކަމަށެވެ.\nއަދި މި މައްސަލަތައް ކޯޓުން ބޭރުކޮށްލުމުގައި ދައުލަތާއި އަދީބާއި ދައުލަތާއި ދެމެދު ހަދާފައިވާ އެއްބަސްވުމަކަށް ހަވާލާދީ، އެއީ މަޖުބޫރު އެއްބަސްވުމެއް ކަމަށް ބަލައިގަނެ، އަދީބު މީގެކުރިން ދީފައިވާ އިއުތިރާފް ބަޔާންތައް ބާތިލުކަމަށް ކަނޑައަޅާފައިވާ ކަމަށެވެ.\nއަދި ފަނޑިޔާރު އިސްމާއިލް އަމިއްލަ އަށް ގޮތް ނިންމާފައިވަނީ އަދީބާއި ދައުލަތުގެ ބަހެއް ހޯދުމަކާއި ނުލައި ކަމަށާއި ކޮރަޕްޝަންގެ މިފަދަ ބޮޑު މައްސަލައެއް ގާނޫނުތަކާއި އިޖުރާތުތަކާއި ހިލާފަށް ކޯޓުން ބޭރު ބޭރުކޮށްލުމުގައި ނުފޫޒާއި ރިޝްވަތާއި ކޮރަޕްޝަންގެ އަމަލު އެކުލެވޭ ކަމަށް ތުހުމަތު ކުރެވޭ ކަމަށް ބުނެފައިވެއެވެ.\nއެހެންކަމުން މި މައްސަލަ ބެއްލެވި އިސްމާއިލް ރަޝީދުގެ މައްސަލަ ޖޭއެސްސީ އަށް ހުށަހެޅުމަށާއި، ކޯޓުން ބޭރުކޮށްލި މައްސަލަތައް ހައިކޯޓުގައި އިސްތިއުނާފް ކުރުމަށް ވެސް މި މައްސަލައިގައި ދައުލަތަށް ވަނީ ގޮވާލާފައެވެ.


”އަޅުގަނޑު ހުންނާނީ ރައްޔިތުންނާއެކު، ރައްޔިތުންނަށް ވާގޮތެއް ވާން” – Haftha\nFri,5June, 2020, 12:28 pm\n”އަޅުގަނޑު ހުންނާނީ ރައްޔިތުންނާއެކު، ރައްޔިތުންނަށް ވާގޮތެއް ވާން”\nއެމަނިކުފާނު ހުންނާނީ ރައްޔިތުންނާއެކުގައި ކަމަށާއި އެމަނިކުފާނުގެ ރައްކާތެރިކަމަށް އަޅާނެ ފިޔަވަޅަކީ ދިވެހި އެންމެހާ ރައްޔިތުންގެ ރައްކާތެރިކަމަށް ވެސް އަޅާނެ ފިޔަވަޅު ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nދަރުބާރުގޭގައި މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން ރައީސް ވިދާޅުވީ، މިދަތި އުނދަގޫ ވަގުތުގައި ދިވެހި ރައްޔިތުން ކެތްތެރިވެ، ދިމާވެފައިވާ ދަތިތަކާއެކު ވެސް ސަރުކާރަށް ދެއްވަމުންދާ އެއްބާރުލުމަށް ދިވެހި އެންމެހާ ރައްޔިތުންނަށް ފަށް ފަށުން ޝުކުރު އަދާކުރައްވާ ކަމަށެވެ. އަދި މި ހާލަތުގައި ވަކި ކުލައެއް ނެތި ހުރިހާ ފަރާތްތަކެއްގެ އެހީތެރިކަން ލިބެމުންދާ ކަމަށް ވިދާޅުވިއެވެ.\nރައީސް ވިދާޅުވީ އެމަނިކުފާނުގެ ހާލު ރަނގަޅު ކަމަށާއި އަދި އެމަނިކުފާނުގެ ސަލާމަތާއި ރައްކާތެރިކަމަކީ ރައްޔިތުންގެ ރައްކާތެރިކަން ކަމަށް ވިދާޅުވިއެވެ.\n“އަޅުގަނޑު ހުންނާނީ ރައްޔިތުންނާ އެކީ. ރައްޔިތުންނަށް ވާގޮތެއް ވާން. އަޅުގަނޑުގެ ސަލާމަތާއި ރައްކާތެރިކަމަށް އަޅާނެ ފިޔަވަޅަކީ ރައްޔިތުންގެ ސަލާމަތާއި ރައްކާތެރިކަމަށް އަޅާނެ ފިޔަވަޅު ހަމަ،” ރައީސް ވިދާޅުވިއެވެ.\nކޮވިޑް 19އާ ގުޅިގެން މާލެއަށް ހާއްސަ ސަމާލުކަމެއް ދެނީ ކީއްވެގެންތޯ ނޫސްވެރިއަކު ދެންނެވި ސުވާލަކަށް ޖަވާބު ދެއްވަމުން ރައީސް ވިދާޅުވީ، މާލެއަކީ ތޮއްޖެހިފައި އޮތްތަނަކަށްވާއިރު މާލޭގައި އެކަކުގެ ގައިން އަނެކަކު ގަޔަށް ބަލި ފެތުރުން ފަށަފިނަމަ ކޮންޓްރޯލް ކުރަން ވަރަށް ދަތިވާނެ ކަމަށެވެ.\nއެހެންކަމުން މާލެއަށް ކޮވިޑް 19 އަޔަނުދިނުމަށްޓަކާ މަސައްކަތްތަކެއް ކުރަންޖެހޭ ކަމަށާއި އެއީ އެހެން ރަށްތައް އިހުމާލުވުމަށް ކުރާ ކަމެއް ނޫން ކަމަށް ވިދާޅުވިއެވެ.\nއެމަނިކުފާނު ވިދާޅުވީ، ކޮވިޑް 19އާ ގުޅިގެން ރަށްރަށުގެ ހާލަތު ވެސް ސަރުކާރުން ގާތުން ބަލަމުންދާ ކަމަށެވެ. އެގޮތުން ބައްޔާ ގުޅިގެން ކޮންމެ ރަށެއްގައި ޓާސްކު ފޯހެއް އުފައްދާފައިވާއިރު ކޮންމެ ރަށެއްގެ ކާޑާއި ބޭހުގެ ސްޓޮކް ނަގައި މަދުވާ ވަރަކަށް ފޮނުވަމުންދާނެ ކަމަށެވެ. އަދި އެކަމުގެ އަޕްޑޭޓް އެމަނިކުފާނަށް ކޮންމެ ރެއަކު ލިބޭ ކަމަށް ވިދާޅުވިއެވެ.\nއޭގެ އިތުރުން ލޯކަލް ގަވަރުމަންޓް އޮތޯރިޓީ (އެލްޖީއޭ) މެދުވެރިކޮށް ރަށްތަކުގެ ކައުންސިލްތައް ގުޅައިގެން އެރަށްތަކުގެ މައުލޫމާތު ނަގަމުންދާ ކަމަށް ވެސް ރައީސް ވިދާޅުވިއެވެ.\nކުޑަކުއްޖަކާއެކު ޖިންސީ އަމަލު ހިންގި މައްސަލައިގައި ހާޝިމްގެ މައްޗަށް ދެ ދައުވާއެއް\nހުޅުމާލެ މެޑިކަލް ފެސިލިޓީގައި ސިއްހީ އިކުއިޕްމަންޓްސް ހަރުކޮށް ނިމިއްޖެ\nއިތުރު 22 މީހަކު ކޮވިޑަށް ޕޮޒިޓިވްވެ، ހަތަރު މީހަކު ބަލިން ރަނގަޅުވެއްޖެ\nރައީސް ސޯލިހާ ބައްދަލުކުރެއްވުމަށް ރައީސް ނަޝީދު މުލިޔާގެއަށް


NDMA Audit: Bodethi gosthakeh\nއެންޑީއެމްއޭ އޮޑިޓް: ބޮޑެތި ގޯސްތަކެއް\nނޭޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) ސީއީއޯ ހިސާން ހަސަން: އެ އޮތޯރިޓީގެ އޮޑިޓްގައި ގިނަ މައްސަލަތަކެއް ވަނީ ފާހަގަކޮށްފައި --\nކޮވިޑް-19 އާއި ގުޅިގެން ނޭޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) އިން ހަރަދު ކުރުމުގައި ބޮޑެތި ގޯސްތަކެއް ހަދާފައިވާ ކަމަށް އޮޑިޓަރު ޖެނެރަލްގެ އޮފީހުން ބުނެފި އެވެ.\nއެ އޮފީހުން މިއަދު ވަނީ އެންޑީއެމްއޭއިން ކޮވިޑްގެ ބަލިމަޑުކަމުގައި ކޮށްފައިވާ ހަރަދުތަކާއި އެ ހަރަދުތައް ކޮށްފައިވާ ގޮތުގެ ތަފްސީލްތައް ހިމަނާ ކޮންޕްލަޔަންސް އޮޑިޓް ރިޕޯޓް އާންމުކޮށްފައެވެ. އެ ރިޕޯޓްގައި އެ އޮތޯރިޓީން ގޯސްކޮށް ކޮށްފައިވާ ގިނަަ ކަންތައްތަކެއް ވަނީ ފާހަގަކޮށްފައެވެ. އަދި އެކަންކަމާއި ގުޅިގެން ގިނަ ކަންތައްތަކެއް އިސްލާހުކުރަން އަންގާފައިވެއެވެ.\nކޮވިޑްގެ ބަލިމަޑުކަމުގައި ޑިޒާސްޓާ މެނޭޖްމަންޓް އޮތޯރިޓީން ހަރަދުކުރުމަށް 957,419,164 ރުފިޔާ ވަނީ ލިބިފައެވެ. އެއީ ދައުލަތުގެ ބަޖެޓުންު ލިބުނުު 873,362,767 ރުފިޔާ އާއި ދައުލަތުގެ ބަޖެޓުން ޓްރަސްޓް ފަންޑަށް ލިބުނުު 84,056,396 ރުފިޔާއެވެ. އޮޑިޓް ކުރުމާ ހަމަައަށް އެ އޮތޯރިޓީން ހަރަދުކޮށްފައިވަނީ 234,880,071 ރުފިޔާއެވެ.\nއޮޑިޓްގައި ފާހަގަކޮށްފައިވާ މައްސަލަތަކަށް ބަލާއިރު މާލެ ސަރަހައްދުން އެކޮމޮޑޭޝަނަށް ހަމަޖެއްސި ގެސްޓްހައުސްތަކާއި އެކުު އެއްބަސްވުމެއް ހަދާފައި ނެތުން ވަނީ ފާހަގަކޮށްފައެވެ. އެއްބަސްވުމެއްނެތި 34 ގެސްޓް ހައުސްއެއްގައި މީހުން ބޭތިއްބުމަށް 16,737,338 ރުފިޔާ ހަރަދުކޮށްފައިވެއެވެ. އަދި ގެސްޓްހައުސްތަކުގައި ތިބި މީހުންގެ މައުލޫމާތުު ކަށަވަރު ނުކޮށް ބިލުތަކަށް ފައިސާ ދައްކާފައިވާއިރު އެއްބަސްވެފައިވާ ރޭޓަށް ވުރެ އިތުރަށް އެކަމަޑޭޝަންގެ ގޮތުގައި ރިސޯޓަކަށް ފައިސާ ދައްކާފައިވާ މައްސަލައެއްވެސް އޮޑިޓްގައި ފާހަގަކޮށްފައިވެއެވެ. ފެސިލިޓީތަކަށް ނަގާ ރިސޯޓްތަކަށް ކޮންމެ ކޮޓަރިއަކަށް ސަރުކާރުން ދުވާލަކު ހަރަދުކުރަނީ 750 ރުފިޔާ ނަމަވެސް އެއް ރިސޯޓަަކަށް ދުވާލަކަށް 840 ރުފިޔާގެ މަގުން ބިލްކޮށްފައިވާއިރު އެ ރިސޯޓަށް 206,280 ރުފިޔާ އިތުރަށް ދީފައިވާ ކަމަށް ވަނީ ބުނެފައެވެ. ނަމަވެސް އެއީ ކޮން ރިސޯޓެއް ކަމެއް އޮޑިޓްގައި ނެތެވެ.\nމީގެ އިތުރުން ފެސިލިޓީ ތަކަށްު ކެއުންު ފޯރުކޮށް ދިނުމަށްުު ކުރި ޚަރަދުތަކުގައިވެސް ގޯސްތަކެއް ހަދާފައިވާ ކަމަށް އޮޑިޓް ރިޕޯޓްގައި ބުނެފައިވެއެވެ. އެކި ފެސިލިޓީތަކަށް ކެއުން ފޯރުކޮށްދިނުމަށް 17,125,268 ރުފިޔާ ހަރަދުކޮށްފައިވެއެވެ.\nހިލޭ އެހީގެ ގޮތުގައި ލިބިފައިވާ ތަކެތީގެ ސްޓޮކް ރެކޯޑުތައް އެކަށީގެންވާ ގޮތެއްގައި ބަލަހައްޓާފައި ނުވާ މައްސަލަތަކެއްވެސް އޮޑިޓަރު ޖެނެރަލްގެ ރިޕޯޓްގައިވެއެވެ. އަދި އޯޑަރުު ކުރި ތަކެތި ލިބުނުކަން ކަށަވަރު ނުކޮށް ތަކެތި ލިބުނު ކަމަށް ސިސްޓަމުގައި ރެކޯޑްކޮށްފައިވާ ކަމަށްވެސް ބުންޏެވެ. އެގޮތުން ހުޅުމާލެ މެޑިކަލް ފެސިލިޓީއަށް ބޭނުންވާ ސާމާނު ހޯދުމަށް ސަރުކާރުގެ ވިޔަފާރި ކުންފުނި އެސްޓީއޯއަށް އޯޑަރުކޮށްފައިވާ 22,437,177 ރުފިޔާގެ ތަކެތި ނުލިބެނީސް އެ ތަކެތި ޕަބްލިކް އެކައުންޓިން ސިސްޓަމުގައި ރިކޯޑްކޮށްފައިވެއެވެ. އެގޮތަށް އަމަލުކޮށްފައިވަނީ މިތަކެއްޗަށް އެޑްވާންސްކޮށް ފައިސާ ހޯދުމަށް އެސްޓީއޯއިން ފޮނުވާފައިވާ ސިޓީއަކީ އިންވޮއިސް ކަމަށް ބަލައި ސިސްޓަމްގައި އެގޮތަށް ރިކޯޑުކޮށް ކަމަށްވެސް ފާހަގަކޮށްފައިވެއެވެ.\nގަވާއިދާ އެއްގޮތަށް ހަރުމުދަލާއި ހަރުމުދަލުގެ ރެކޯޑުތައް ބަލަހައްޓާފައި ނުވާ މައްސަލަވެސް އެންޑީއެމްއޭގެ އޮޑިޓްގައި ހިމަނާފައިވެއެވެ. އަދި ބާޒާރުގައި މުދާ ލިބެންހުންނަ އަގުތަކަށް ވުރެ ބޮޑުު އަގުގައި ތަކެތި ގަނެފައިވުމާއި ސަރުކާރުން އަގުު ކޮންޓްރޯލުު ކޮށްފައިވާ ތަކެތި ބޮޑުު އަގުގައި ގަނެފައިވުމާއި އާންމުކޮށް މުދާ ލިބެންހުންނަ އަގު ތަކަށް ވުރެ ބޮޑު އަގުގައި ތަކެތި ގަނެފައިވާ މައްސަލަތައް ފާހަގަކޮށް އެ އަގުތަކުގެ ތަފްސީލްވެސް އޮޑިޓް ރިޕޯޓްގައި ފާހަގަކޮށްފައިވެއެވެ.\nއޮޑިޓާ ޖެނެރަލް އޮފީސް އެޗްޕީއޭ ޑިޒާސްޓާ މެނޭޖްމެންޓް ސެންޓަރު + ކޮރޯނާ ވައިރަސް ކޮވިޑް-19\nއަގު ކޮންޓްރޯލްކުރި ތަކެތި ގަތީވެސް ބޮޑު އަގުގައި\nއޮޑިޓްގައިވާ ކަންކަން އެންޑީއެމްއޭއިން ދޮގުކޮށްފި\n"ފެސިލިޓީ ހެދި ބިމުގައި މިލްކުވެރިކަމެއް ނެތް"


Fuluhunge Bill Ge Beynumakee Rayyithunge Loehbbaai Ithubaaru Libeyne Hidhumatheh Ufehdhun: Hassan Latheef | Hathaavees\nފުލުހުންގެ ބިލުގެ ބޭނުމަކީ ރައްޔިތުންގެ ލޯތްބާއި އިތުބާރު ލިބޭނެ ހިދުމަތެއް އުފެއްދުން: ހަސަން ލަތީފް\nރައްޔިތުންގެ މަޖިލީހަށް މިހާރު ހުށަހަޅާފައިވާ "ދިވެހި ފުލުހުންގެ ހިދުމަތުގެ ބިލު"ގެ ބޭނުމަކީ ރައްޔިތުންގެ އިތުބާރާއި ލޯބި ލިބޭނެ ފުލުހުންގެ ހިދުމަތެއް އުފެއްދުން ކަމަށް ބިލު މަޖިލީހަށް ހުށަހެޅުއްވި މެންބަރު، ހެންވޭރު ހުޅަނގު ދާއިރާގެ މެންބަރު ހަސަން ލަތީފު ވިދާޅުވެއްޖެއެވެ.\nފުލުހުންގެ ބިލާއި އެ ބިލުގައި ހުރި މާއްދާތަކާއި މަޖިލީހުގެ ވަކިވަކި ކޮމެޓީތަކަށް ބޮޑެތި ބާރުތަކެއް ބިލުން ދީފައި އޮތުމުން ގިނަ ބަޔަކު އަންނަނީ ފުލުހުންގެ ބިލަށް ވަރަށް ބޮޑަށް ފާޑު ކިޔަމުންނެވެ. މީގެއިތުރުން ފުލުހުންގެ ބިލަށް ބަހުސް މަރުހަލާގައި މަޖިލީހުގެ ރައީސް، ރައީސް މުހައްމަދު ނަޝީދު ފުލުހުންގެ ކުލައާ ނަން ބަދަލުކުރަން ޖެހޭ ކަމަށް ވިދާޅުވެފައި ވާތީ އެކަމާއި ވެސް ގިނަބަޔަކު އަންނަނީ ކަންބޮޑުވުން ފާޅުކުރައްވަމުންނެވެ.\nއެކަމާއި ގުޅިގެން ހަސަން ލަތީފު ކުރެއްވި ޓްވީޓެއްގައި ވިދާޅުވީ ފުލުހުންގެ ހިދުމަތުގެ ބިލަކީ ގަދަރުވެރި، ޝަރަފުވެރި، ރައްޔިތުންގެ އިތުބާރާއި ލޯބި ލިބޭނެ ފުލުހުންގެ ހިދުމަތެއް އުފެއްދުމަށް އެކުލަވާލާފައިވާ ބިލެއް ކަމަށެވެ. ފުލުހުންގެ ހިދުމަތުގެ ބިލަކީ ރައްޔިތުންގެ އިތުބާރު ލިބޭނެ ފުލުހުންގެ ހިދުމަތެއް އުފެއްދުމަށް އެކުލަވާލާފައިވާ ބިލެއް ކަމަށްވެސް ހަސަން ލަތީފު ވިދާޅުވިއެވެ.\nއެ ބިލު ގާނޫނަކަށް ވުމުގެ ކުރިން ފުޅާ ދާއިރާއެއްގައި މަޝްވަރާ ހިންގި، މައުލޫމާތު ބަދަލު ކުރެވޭނެ ކަމަށްވެސް ހަސަން ލަތީފުގެ ޓްވީޓުގައި އޭނާ ވަނީ ވިދާޅުވެފައެވެ.\nPrevious މައިމޫނާ އިއްޔެ އެޑްމިޓުކުރި، އެކަމަކު މިހާރު ވަނީ ދޫކޮށްލާފައި\nNext އެޗްޕީއޭގެ އެންގުންތަކާއި ހިލާފަށް އެއްވުންތައް ނުބޭއްވުމަށް ފުލުހުން އެދިއްޖެ


އިންފްލްއެންޒާއަށް ޕޮސިޓިވްވި މީހުންގެ އަދަދު ބޮޑުތަނުން އިތުރުވެއްޖެ | Jazeera\tއިންފްލްއެންޒާއަށް ޕޮސިޓިވްވި މީހުންގެ އަދަދު ބޮޑުތަނުން އިތުރުވެއްޖެ - Jazeera\nއިންފްލްއެންޒާއަށް ޕޮސިޓިވްވި މީހުންގެ އަދަދު ބޮޑުތަނުން އިތުރުވެއްޖެ\nޢަލީ ޔާމީން July 9, 2019 118 views0\nޖޫން މަހު ގިނަ ބަޔަކު އިންފްލްއެންޒާ އަށް ޕޮޒިޓިވް ވެފައިވާ ކަމަށް ހެލްތް ޕްރޮޓެކްޝަން އޭޖެންސީގެ ތަފާސް ހިސާބުތަކުން ދައްކައިފިއެވެ.\nއެޗްޕީއޭ އިން އާއްމުކޮށްފައިވާ ތަފާސް ހިސާބަށް ބަލާއިރު ޖޫން މަހު 216 މީހުން އިންފްލްއެންޒާއަށް ޓެސްޓް ކުރިއިރު އޭގެ ތެރެއިން 99 މީހުން ޕޮޒިޓިވް ވިއެވެ. އަދި މެއި މަހު 60 މީހުން އިންފްލްއެންޒާއަށް ޓެސްޓް ކުރިއިރު ޕޮޒިޓިވްވީ ހަ މީހުންނެވެ.\nމިއަހަރު މިހާތަނަށް އިންފްލްއެންޒާއަށް 645 މީހުން ޓެސްޓް އޭގެ ތެރެއިން 144 މީހުން ވަނީ ޕޮޒިޓިވް ވެފައެވެ.\nމިހާރު ފެތުރެމުން ދަނީ އިންފްލްއެންޒާގެ ކޮންވައްތަރެއް ކަމެއް އެޗްޕީއޭ އިން ހާމައެއް ނުކުރެއެވެ.\nއެޗްޕީއޭގެ ތަފާސް ހިސާބުތަކަށް ބަލާއިރު، މެއި މަހު އަރިދަފުސް ރޯގާ ޖެހިގެން 14944 މީހުން ޑޮކްޓަރަށް ދެއްކިއިރު ޖޫން މަހު އަރިދަފުސް ރޯގާ ޖެހިގެން ޑޮކްޓަރަށް ދެއްކީ 19653 މީހުންނެވެ.\nމީގެ އިތުރުން ބޭރަށް ހިންގުންވެސް އިތުރުވެފައިވާ ކަމަށް ތަފާސް ހިސާބުތަކުން ދައްކައެވެ. އަދި ޑެންގޫ އާއި ޗިކަންގުންޔާ ޖެހިގެން ޑޮކްޓަރަށް ދައްކާ މީހުންގެ އަދަދު ދައްވަމުން އަންނަ ކަމަށް އެޗްޕީއޭއިން ބުނެއެވެ.\nޑެންގޫ ޖެހިގެން މެއި މަހު 462 މީހުން ޑޮކްޓަރަށް ދެއްކިއިރު ޖޫން މަހު 333 މީހުން ޑޮކްޓަރަށް ދެއްކިއެވެ. ޗިކަންގުންޔާ ޖެހިގެން މެއި މަހު 328 މީހުން ޑޮކްޓަރަށް ދެއްކިއިރު ޖޫން މަހު 96 މީހުން ޑޮކްޓަރަށް ދެއްކިއެވެ.